
AJUNTAMENT DE
Vilanovai la Geltru





SESSIÓ ORDINÀRIA DEL PLE DE L’AJUNTAMENT

DE 8 DE NOVEMBRE DE 2010
Acta núm. 12
Assistents:

JOAN IGNASI ELENA I GARCÍA

ENCARNA GRIFELL I MARTÍN

JUAN LUIS RUIZ LÓPEZ

MÍRIAM ESPINÀS I RIERA

JOAN MARTORELL I MASÓ

ALBERT SANABRA I GUILLAMON

PALMIRA ARCARONS I OFERIL

ISABEL PLA I GONZÁLEZ

XAVIER CARBONELL I CIRAUQUI

SALVADOR BECERRA VILLA

NEUS LLOVERAS I MASSANA

GLÒRIA GARCÍA I PRIETO

ARIADNA LLORENS I GARCÍA

PURIFICACIÓ SANTAMARÍA IZQUIERDO

GERARD MARTÍ FIGUERAS I ALBÀ

JOSEP IBARS I MESTRE

FRANCESC XAVIER SÁNCHEZ I VERA

FRANCESC XAVIER ESQUIU I ROVIRA

SANTIAGO RODRÍGUEZ SERRA

ÓSCAR CARRETERO ARIZA

IOLANDA SÁNCHEZ ALCARAZ

XAVIER OLLER BONDIA

JOSEP TOMÀS ÁLVARO I JUNCOSA

JOAQUIM ARRUFAT IBÁÑEZ

SECRETARI ACCTAL.

JOSEP GOMARIZ MESEGUER

INTERVENTOR

CÈSAR RODRÍGUEZ SOLÀ

No assisteix la Sra. ISABEL LLANAS I SÁNCHEZ.
ORDRE DEL DIA
1.
Aprovació, si escau, de l’esborrany de l’acta de la sessió ordinària del dia 4 d’octubre de 2010.


ECONÒMICA I ORGANITZACIÓ INTERNA

  2.
Aprovació provisional de la modificació de les Ordenances Fiscals i de l’Ordenança reguladora dels Preus Públics per a 2011.

COHESIÓ SOCIAL I IDENTITAT

  3.
Proposta d’aprovació del Pla Local de Prevenció en Drogues de Vilanova i la Geltrú 2010-2013.

  4.
Nomenament de representant de la Diputació de Barcelona i de persona substituta al Consell Rector de l’IMET.

  5.
Nomenament de regidora representant municipal al Consell Escolar de l’Institut Vilanova i la Geltrú (Baix a Mar).


CIUTAT SOSTENIBLE I PARTICIPACIÓ

  6.
Verificació del Text Refós del Pla Especial Urbanístic d’Ordenació de l’espai de les subestacions Garraf-1 i Garraf-2 i les seves línies de transport, juntament amb l’informe de sostenibilitat ambiental, promogut per FECSA-ENDESA.

  7.
Aprovació provisional de la Modificació puntual del PGOU de Vilanova i la Geltrú, a l’àmbit del sector residencial 3.2 Sta. Maria de Cubelles (ampliació), a instàncies de Promoció Industrial Vilanova, SAM, en representació de la Junta de Compensació provisional del sector.
  8.
Aprovació inicial de l’Ordenança Municipal Reguladora del Soroll i les Vibracions. 


MOCIONS

  9.
Moció contra la violència vers les dones.  25 de novembre,  Dia Internacional contra la Violència vers les Dones.

10.
Moció vers els drets de l’infant.  20 de novembre, Dia Internacional dels Drets de l’Infant.
11.
Moció de CiU sobre la urbanització de Santa Maria de Cubelles.

12.
Moció de la CUP sobre l’encariment dels serveis bàsics.

13.
Moció de la CUP per avançar en la igualtat d’oportunitats en els processos electorals.


PREGUNTES ORALS

14.
Pregunta del grup municipal de la CUP sobre l’estat de l’Ortoll.


PRECS

  1.
Aprovació, si escau, de l’esborrany de l’acta de la sessió ordinària del dia 4 d’octubre de 2010.
S’aprova l’esborrany de l’acta de la sessió ordinària del dia 4 d’octubre de 2010.

  2.
ECONÒMICA I ORGANITZACIÓ INTERNA. Aprovació provisional de la modificació de les Ordenances Fiscals i de l’Ordenança reguladora dels Preus Públics per a 2011.
S’acorda:
“PRIMER. Aprovar provisionalment les modificacions de les Ordenances Fiscals reguladores dels tributs municipals següents:

· Impost sobre l'increment de valor dels terrenys de naturalesa urbana. OF núm. 6.
· Taxa per la intervenció integral de l’Administració municipal en activitats i instal·lacions. OF núm. 9.

· Taxa per la intervenció de l’Administració en activitats d’edificació, ús del sòl, via pública i medi ambient. OF núm. 10.

· Taxa per la recollida d’escombraries. OF núm. 11.

· Taxa per la prestació de serveis de cementiri. OF núm. 18.
· Taxa per la utilització d’edificis municipals i d’altres instal·lacions. OF núm. 22.

El text de les modificacions d’aquestes Ordenances es recull a l’annex nº 1 de la present proposta.

SEGON. Aprovar provisionalment les modificacions de l’Ordenança reguladora dels Preus Públics municipals i dels seus annexos.

El text de les modificacions es recull a l’annex núm. 2 de la present proposta.

TERCER. Exposar al públic els acords precedents al tauler d’edictes de l'Ajuntament durant trenta dies a comptar des del següent al de la publicació del corresponent anunci en el "Butlletí Oficial de la Província" i també en un diari de gran difusió de la província. En aquest termini els interessats podran examinar l’expedient i presentar‑hi els suggeriments i les reclamacions escaients. Transcorregut el període indicat sense haver‑se'n formulat cap, l’acord adoptat restarà aprovat definitivament.

QUART. En cas de no haver‑se produït reclamacions, publicar al "Butlletí Oficial de la Província" els acords definitius i el text íntegre de les modificacions de les Ordenances, les quals entraran en vigor el dia 1 de gener de 2011 i regiran mentre no s’acordi la seva modificació o derogació.”
ANNEX  I (Acord Primer)

Ordenança Fiscal núm. 6

Impost sobre l'increment de valor dels terrenys de naturalesa urbana

Número 9: es dóna nova redacció al primer paràgraf.

9.
Sense perjudici de les altres minoracions previstes legalment, els béns immobles en que resulti una diferència positiva entre la quota íntegra de l’exercici i la quota líquida de l’exercici anterior, gaudiran d’una subvenció percentual expressada amb dos decimals equivalent a aquesta diferència.

Article 5è. Base imposable

Es suprimeix el número 8.

Article 6è. Quota tributària

Es modifica el tipus impositiu.

La quota d’aquest impost serà la que resulti d’aplicar a la base imposable el tipus del 9,60 per cent.

Ordenança fiscal núm. 9

Taxa per la intervenció integral de l’Administració

municipal en activitats i instal·lacions

Es dóna nova redacció per adaptar-les al nou marc normatiu regulador de la prevenció i control de les activitats.

Article 1r.  Fonament i naturalesa

 

1. 
D’acord amb els articles 133.2 i 142 de la Constitució i l’article 106 de la Llei 7/1985, de 2 d’abril, reguladora de les bases de règim local (LBRL), i de conformitat amb el que es disposa en els articles 15 al 19 i 57 del Reial Decret Legislatiu 2/2004, de 5 de març, pel que s’aprova el text refós de la Llei reguladora de les Hisendes Locals, aquest Ajuntament estableix la taxa per la intervenció administrativa en l’activitat dels ciutadans i les empreses en la tramitació de llicències, comunicacions prèvies i  controls posteriors a l’inici de les activitats.  

2.
Aquesta taxa es regirà per aquesta Ordenança fiscal, segons s’escaigui, per la Llei 20/2009 de 4 de desembre, de Prevenció i Control Ambiental de les Activitats (LPCAA), o el Reial Decret 112/2010, de 31 d’agost, que aprova el Reglament d’espectacles públics i activitats recreatives (REPAR), i per la restant normativa aplicable.

Article 2n.  Fet imposable

1. 
Constitueix el fet imposable de la taxa, l’activitat municipal, tant tècnica com administrativa, que tendeix a verificar i comprovar si els establiments, instal·lacions o activitats, subjectes o no a l’Impost sobre Activitats Econòmiques, que es desenvolupin o realitzin en aquest terme municipal s’ajusten a l’ordenament jurídic vigent, d’acord amb les facultats d’intervenció administrativa en l’activitat dels ciutadans i les empreses conferides als ajuntaments per l’article 84 de la LBRL, per la LPCAA, pel REPAR i per la resta de normativa general o sectorial i les ordenances municipals que confereixin tal potestat.

 


Aquesta activitat verificarà, especialment, que es reuneixen les condicions exigides en el següent marc normatiu:

a) 
Llei 20/2009, de 4 de desembre, de Prevenció i Control Ambiental de les Activitats.

b) 
Llei 11/2009, de 6 de juliol, de regulació administrativa dels espectacles públics i les activitats recreatives (LEPAR).

c) 
Decret 112/2010, de 31 d’agost, pel que s’aprova el Reglament d’espectacles públics i activitats recreatives (REPAR).

d) 
Decret 50/2005 pel qual desplega la llei 4/2004 i modifica el decret 220/2001 de gestió de les dejeccions ramaderes.

e) 
Decret de la Generalitat de Catalunya 179/1995, de 13 de juny, pel que s’aprova el Reglament d’obres, activitats i serveis dels ens locals.

f) 
Les Ordenances  municipals que siguin d’aplicació. 

g) 
Qualsevol altra normativa sectorial que desenvolupi, modifiqui o afecti a les anteriors, o que sigui d’aplicació en aquesta matèria.

 

2. 
En concret, constitueix el fet imposable l’activitat municipal desenvolupada en la tramitació de:

a) 
Llicències ambientals d’activitats sotmeses a aquest règim per la normativa ambiental d’aplicació. 

b) 
Llicències sotmeses a aquest règim per la normativa d’espectacles públics i d’activitats recreatives.

c) 
Control posterior d’activitats sotmeses al règim de comunicació prèvia per la normativa ambiental d’aplicació.

d) 
Control posterior d’activitats sotmeses al règim de comunicació prèvia per la normativa d’espectacles públics i activitats recreatives.

e) 
Modificacions, substancials o no, de les llicències, autoritzacions i permisos ambientals, així com els canvis de titularitat de l’establiment.

f) 
Legalització de les activitats existents.

g) 
Revisió d’ofici o anticipada, i revisió periòdica o control regular de les llicències i comunicacions prèvies.

h) 
Emissió d’informes o certificats de compatibilitat dels projectes amb el planejament urbanístic.

i) 
La variació i/o ampliació de les condicions de l’establiment o instal·lació que exigeixin qualsevol intervenció municipal de revisió o verificació.
j) 
La instal·lació i revisió d’instal·lacions de telefonia mòbil i d’altres instal·lacions radioelèctriques.

k) 
La realització d’inspeccions addicionals de comprovació i control a càrrec de tècnics municipals.

 

3. 
S’entendrà per establiment industrial, mercantil, comercial, de serveis o professional qualsevol emplaçament, estigui o no obert  al públic, que:

a) 
Es destini a l’exercici d’alguna activitat empresarial, fabril, artesana, de la construcció, comercial, de prestació de serveis, o professional, estigui o no sotmesa a l'impost sobre activitats econòmiques.

b) 
Encara que aquelles activitats no es desenvolupin directament a l’establiment, que els serveixin d’ajut o complement o que hi tinguin relació de manera que els proporcionin beneficis o profits com, per exemple, seus socials, agències, delegacions o sucursals d’entitats jurídiques, escriptoris, oficines, despatxos, estudis, domicilis comercials o mercantils, i altres llocs assimilables als anteriors.

 

4. 
Aquest Ajuntament fa una especial reserva de la facultat que li atorguen les disposicions legals vigents de denegar i, si s’escau, revocar les llicències a aquells establiments que no reuneixin les condicions que exigeix la LPCAA, la LEPAR, el REPAR i la restant normativa sectorial i de desenvolupament, amb independència del pagament de les taxes regulades per la present Ordenança.

5. 
Les  llicències i /o comunicacions prèvies  cessaran en la seva vigència amb l’extinció dels seus efectes, amb caràcter automàtic i sense necessitat de notificació a l’interessat ni de cap altre tràmit ulterior, en qualsevol dels següents supòsits:

- 
Als sis mesos de la concessió de la llicència o comunicació prèvia, prorrogables fins a 2 anys per causa justificada, si durant aquest termini no s’hagués obert al públic.

- 
Si després d’haver començat l’activitat l’establiment resta tancat més de sis mesos consecutius o el titular de la llicència causa baixa a l’impost sobre Activitats Econòmiques per cessament en l’exercici de l’activitat.


Quan el tancament sigui temporal, per causa de la interrupció normal o de temporada de les activitats de la indústria o del comerç en qüestió i en recomençar subsisteixin sense variació les que van servir de base per a la liquidació inicial de la taxa, així com la titularitat de la indústria o el comerç, el termini per a determinar la caducitat serà d’un any.

6.
No està subjecte a pagament de taxa l’inici d’activitats que es desenvolupin sense local, oficina o establiment.

Article 3r.  Subjecte passiu

Són subjectes passius contribuents les persones físiques i jurídiques i les entitats a què es refereix l’article article 35.4 de la Llei 58/2003, de 17 de desembre, General Tributària que, siguin o no titulars de l’activitat que hom pretén desenvolupar o, si escau, que es desenvolupi en qualsevol establiment industrial o mercantil, sol·licitin la prestació dels serveis, els provoquin o en l'interès de les quals redundi la tramitació administrativa subjecta a la taxa.

Article 4t.  Responsables

La responsabilitat solidària o subsidiària d’altres persones físiques, jurídiques o entitats de les obligacions tributàries dels deutors principals s’exigirà en els supòsits establerts als articles 35 i següents de la Llei 58/2003, de 17 de desembre, General Tributària, i de conformitat amb el procediment establert a la mateixa, atenen a les especificacions regulades a l’Ordenança Fiscal General d’aquest Ajuntament.

Article 5è.  Quota tributària

1. 
Serà la que resulti d’aplicar les següents tarifes a les activitats sotmeses als règims de llicència i comunicació prèvia de la LPCAA i del REPAR, així com a les activitats innòcues regulades per les ordenances municipals d’aplicació:

                                                                                        

A) 
Activitats sotmeses a llicència ambiental per l’Annex II LPCAA.

B) 
Activitats recreatives i espectacles públics sotmesos a llicència per la LEPAR.

Comprèn les següents activitats:

B.1) 
Discoteques, sales de ball, sales de festes, Karaokes, restaurants amb musica amb viu, cafè concert, bars musicals.

B.2)
Establiments de restauració amb musica reproduïda mecànicament.

B.3)
Establiments de restauració sense musica reproduïda mecànicament.

La quota s’obtindrà per la suma de les quantitats següents:

	 
	Euros

	Quantitat fixa....................................................................................
	688,00

	Per metre quadrat de superfície edificada de l’establiment destinada a l’activitat:
	

	Activitats B.1)....................................................................................
	12,95

	Activitats A), B.2) i B.3).....................................................................
	4,40

	Per metre quadrat de superfície no edificada que s’utilitzi en l’activitat, incloent-hi les zones d’aparcament..................................
	1,32

	

	Quota mínima, a satisfer si la quota obtinguda pel procediment anterior és inferior a l’especificada en aquest apartat:
	

	Activitats A) ......................................................................................
	1.500,00

	Activitats B.1) ...................................................................................
	6.000,00

	Activitats B.2) ...................................................................................
	3.000,00

	Activitats B.3) ...................................................................................
	2.000,00


   C) Activitats sotmeses a comunicació prèvia per l’Annex III LPCAA.


La quota per la tramitació administrativa derivada de l’esmentada comunicació  s’obtindrà per la suma de les quantitats següents:

	 
	Euros

	Quantitat fixa........................................................................................
	347,00

	Per metre quadrat de superfície edificada de l’establiment destinada a l’activitat.............................................................................................
	4,40

	Per metre quadrat de superfície no edificada que s’utilitzi en l’activitat, incloent-hi les zones d’aparcament......................................
	1,32

	
	

	Quota mínima, a satisfer si la quota obtinguda pel procediment anterior és inferior a l’especificada en aquest apartat:
	850,00


D) 
Activitats de pública concurrència sotmeses a comunicació prèvia per l’art. 124 REPAR. Compren les següents activitats:

D.1) 
Discoteques, sales de ball, sales de festes, Karaokes, restaurants amb musica amb viu, cafè concert, bars musicals.

D.2)
Establiments de restauració amb musica reproduïda mecànicament.

D.3)
Establiments de restauració sense musica reproduïda mecànicament.

La quota per la tramitació administrativa derivada de l’esmentada comunicació  s’obtindrà per la suma de les quantitats següents:

	 
	Euros

	Quantitat fixa........................................................................................
	500,00

	Per metre quadrat de superfície edificada de l’establiment destinada a l’activitat:
	

	Activitats D.1).......................................................................................
	12,95

	Activitats D.2) i D.3)..............................................................................
	4,40

	Per metre quadrat de superfície no edificada que s’utilitzi en l’activitat, incloent-hi les zones d’aparcament......................................
	1,32

	
	

	Quota mínima, a satisfer si la quota obtinguda pel procediment anterior és inferior a l’especificada en aquest apartat:
	

	Activitats D.1) ......................................................................................
	3.500,00

	Activitats D.2) ......................................................................................
	2.000,00

	Activitats D.3) ......................................................................................
	1.656,00


E) 
Aparcaments edificats.


La quota s’obtindrà per la suma de les quantitats següents, amb independència de si son activitats sotmeses a llicència o a comunicació prèvia: 

	  
	Euros

	Quantitat fixa.....................................................................................
	347,00

	Per plaça d’aparcament vehicles.......................................................
	15,00

	Per plaça d’aparcament motos..........................................................
	10,00

	Per trasters o bicicleters....................................................................
	15,00


F) 
Activitats innòcues no sotmeses als règims legals esmentats en els apartats anteriors.


La quota s’obtindrà per la suma de les quantitats següents:

	 
	Euros

	F.1) Establiments superiors a 150 metres quadrats edificats
	

	Quantitat fixa.....................................................................................
	347,00

	Per metre quadrat de superfície edificada de l’establiment destinada a l’activitat.........................................................................
	4,40

	Per metre quadrat de superfície no edificada que s’utilitzi en l’activitat, incloent-hi les zones d’aparcament...................................
	1,32

	F.2) Establiments inferiors a 150 metres quadrats edificats
	

	Quantitat fixa.....................................................................................
	347,00

	Per metre quadrat de superfície edificada de l’establiment destinada a l’activitat.........................................................................
	3,00

	Per metre quadrat de superfície no edificada que s’utilitzi en l’activitat, incloent-hi les zones d’aparcament...................................
	1,32

	
	

	Quota mínima, a satisfer si la quota obtinguda pel procediment anterior és inferior a l’especificada en aquest apartat:
	

	Activitats F.1) ....................................................................................
	1.100,00

	Activitats F.2) ....................................................................................
	450,00


G) 
Informes sol·licitats a l’administració de la generalitat  pel control preventiu  en matèria de prevenció d’incendis, i/o per controls preventius per part d’altres organismes sectorials, en relació a activitats sotmeses al regim de comunicació prèvia (tant regulades en la LPCAA com al REPAR), així com a les activitats innòcues, s’afegirà a la taxa que li correspon segons la tramitació administrativa a que estan sotmeses, la quantia següent:

	 
	Euros

	Per cada informe sol·licitat  a organismes externs regulats per les normatives sectorials que li son d’aplicació.......................................
	
200,00


H) 
Informes o certificats de compatibilitat urbanística:

	 
	Euros

	Per cada informe...............................................................................
	100,00

	Per cada certificat..............................................................................
	124,20


 
I) 
Activitats realitzades en un solar o parcel·la sense edificació, activitats desenvolupades a l’aire lliure amb o sense edificació (camps de golf, hípiques, càmpings, etc.), així com les activitats realitzades en carpes o tendes totalment desmuntables i no permanents.
La quota s’obtindrà per la suma de les quantitats indicades en els apartats  1 i 2 següents:
	 
	Euros

	1) Quota de la superfície edificada o construïda: es calcularà en funció de l’epígraf corresponent d’aquest article, d’acord amb la classificació de l’activitat.
	

	2) Quota de la superfície no edificada o construïda: es calcularà en funció dels metres quadrats segons l’escalat següent:
	

	- Fins a 1.000 metres (per metre de superfície)........................
	1,32

	- De 1.001 a 2.000 metres (per tota la superfície).....................
	1.439,00

	- De 2.001 a 3.000 metres (per tota la superfície).....................
	1.760,00

	- De 3.001 a 4.000 metres (per tota la superfície).....................
	2.174,00

	- Més de 4.000 metres:

Els primers 4.000 metres........................................................

Els metres de superfície que excedeixin de 4.000 (per cada 1.000 metres o fracció)...........................................................
	2.174,00

51,75


J)
La tramitació administrativa per la instal·lació d’estacions base de telefonia mòbil o instal·lacions per la radiocomunicació i altres, que es troben dins del àmbit d’aplicació del Pla especial d’antenes i/o en el decret 148/2001 de telefonia mòbil.

	 
	Euros

	J.1) Instal·lacions  de  estacions base de telefonia mòbil o instal·lacions per la radiocomunicació  sotmeses a llicència ambiental (per cada instal·lació)................................................
	3.500,00

	J.2)  Instal·lacions de minicel·les i microcel·les inferiors a 100W, així com instal·lacions per la radiocomunicació classificades  en règim de comunicació prèvia (per cada instal·lació)............
	500,00


K)
Inspeccions complementaries realitzades pels tècnics municipals amb motiu de comprovar que han estat aplicades les mesures correctores requerides en la inspecció de control inicial o de comprovació posterior a l’inici de l’activitat. 

	 
	Euros

	K.1) Per cada inspecció complementària realitzada en la tramitació d’una llicència ambiental LPCAA..............................................
	250,00

	K.2) Per cada inspecció complementària realitzada en la tramitació d’una llicència del LEPAR.........................................................
	350,00

	K.3) Per cada inspecció complementària realitzada en activitats sotmeses al règim de comunicació de la LPCAA......................
	100,00

	K.4) Per cada inspecció complementària realitzada en activitats de  publica concurrència (establiments amb música) sotmeses al règim de comunicació...............................................................
	350,00

	K.5) Per cada inspecció complementària realitzada en activitats de  publica concurrència (establiments sense música) sotmeses al règim de comunicació............................................................
	250,00

	K.6) Per cada inspecció complementària realitzada en activitats innòcues....................................................................................
	100,00


L)
Inspeccions realitzades per tècnics municipals com a conseqüència de sol·licituds d’inspecció fora del tràmit de llicencia o comunicació:

	 
	Euros

	Per cada hora normal........................................................................
	100,00

	Per cada hora en horari nocturn o en dies festius.............................
	200,00


 

Resten també expressament obligades al pagament de les taxes especificades en aquest apartat els que per les seves actuacions o conducta, o per negligència, obliguin a l'Ajuntament a realitzar visites de comprovació addicionals a les que inclouen la llicència o comunicació prèvia o a les periòdiques de control i revisió previstes legalment. 

2. Supòsits amb càlcul especial:

	 
	Euros

	a) Ampliació d’activitats
	

	a.1) Ampliació de les activitats que suposin l’alta en nous epígrafs de l'IAE i no comportin ampliació de la superfície del local ni modificació de projecte.................
	191,00

	a.2) Ampliació de la superfície de l’activitat, ja sigui edificada o no, comportarà una liquidació complementària amb una quota fixa de més una quota variable calculada en funció dels metres de superfície ampliada segons els preus fixats al número 1.
	191,00

	
	

	b) Modificació d’instal·lacions
	

	b.1) Modificacions de les instal·lacions que no suposin un canvi substancial i no comportin la modificació del projecte............................................................................
	191,00

	b.2) Les modificacions de les instal·lacions i/o les reformes de l’activitat que suposin un canvi substancial de l’activitat i, per tant, s’hagi de presentar un nou projecte es liquidaran per les quotes especificades al número 1 d’aquest article segons el tipus d’activitat.
	

	
	

	c) Activitats en local compartit:
	

	c.1) Instal·lació d’altres d’activitats en locals on ja és desenvolupa una activitat econòmica que disposi de la corresponent llicència o comunicació prèvia municipal. Les noves activitats meritaran les quotes següents:
	

	· Si les noves activitats s’enquadren dins del mateix annex de classificació que l’activitat inicial, per cada nova activitat.................................................................
	191,00

	· Si les noves activitats no s’enquadren dins del mateix annex de classificació que l’activitat inicial, correspondrà una taxa del 50% de la quota fixada en el número 1 del present article en funció de la classificació de cada nova activitat.
	

	c.2) Tramitació conjunta de dues o més noves llicències o comunicacions d’activitats en local compartit:
	

	· Si les noves activitats s’enquadren dins del mateix annex:
	

	· L’activitat amb més incidència ambiental satisfarà el 100% de la quota resultant del número 1 del present article en funció de la seva classificació.

· La resta d’activitats del local compartit satisfaran una quota de........................................................................
	191,00

	· Si les noves activitats no s’enquadren dins del mateix annex:
	

	· L’activitat amb més incidència ambiental satisfarà el 100% de la quota resultant del número 1 del present article en funció de la seva classificació.

· La resta d’activitats del local compartit satisfaran el 50% de la quota resultant del número 1 del present article en funció de la seva classificació.
	

	d) Canvis nom o titularitat:
	

	d.1) Tindran quota zero les tramitacions de canvis de nom o titularitat d’una activitat que disposa de la corresponent llicencia o comunicació prèvia degudament tramitada en les que concorri algun dels supòsits següents:
	

	· El canvi de denominació social en la titularitat d’un establiment que no comporti variació de socis, sempre que es mantingui la mateixa activitat. En aquest cas s’hauria de donar compte a l'Ajuntament amb la finalitat de modificar els registres fiscals corresponents.
	

	· El canvi de socis d’una societat sempre que es mantinguin la mateixa denominació social, el tipus de societat i l’activitat desenvolupada.
	

	· El canvi de denominació social que no en comporti modificació del CIF.
	

	· Els canvis de nom durant el tràmit d’atorgament de la llicència, sempre que la tramitació no excedeixi de sis mesos per causa imputable a l’interessat, si concorre algú dels dos supòsits següents:
	

	· El sol·licitant de la llicència persona física constitueix una societat, a la qual el sol·licitant inicial està integrat com a soci, per continuar la tramitació, sempre que no es produeixin modificacions en les instal·lacions respecte del projecte inicial.
	

	· El sol·licitant de la llicència persona jurídica extingeix la seva personalitat jurídica per liquidació i dissolució de la mateixa i un dels socis continua la tramitació, sempre que no es produeixin modificacions en les instal·lacions respecte del projecte inicial.
	

	d.2) Satisfaran el 10% de les quotes fixades al número 1 del present article les transmissions de titularitat d’un mateix establiment, per qualsevol títol jurídic en virtut de la qual no variï l’activitat, entre cònjuges o persones relacionades entre sí per parentiu en línia directa fins el primer grau de consanguinitat o afinitat, sempre que es presenti una declaració jurada del nou titular o una certificació emesa per un tècnic competent conforme no s’ha produït cap modificació en la instal·lació amb indicació expressa de que aquesta es manté conforme a la documentació tècnica aprovada en el moment que es va concedeixi la llicència vigent (caldrà assenyalar data i expedient de la concessió de la llicència).
       La constatació municipal de la falta de veracitat d’aquesta declaració jurada o del certificat tècnic, habilitarà a l’Ajuntament per practicar liquidació complementaria per la part de quota bonificada que no és va satisfer en el moment de liquidació de la taxa reduïda.
	

	 Quota mínima, a satisfer si la quota obtinguda del 10% és inferior a l’especificada en aquest apartat..................
	191,00

	d.3) Canvis de nom o titularitat d’una activitat que disposa de la corresponent llicencia o comunicació prèvia degudament tramitada en que concorre algun dels dos supòsits següents:
	

	· El titular de l’activitat és una persona física que constitueix una societat, a la qual està integrat com a soci, per continuar l’activitat, sempre que no es produeixin modificacions en les instal·lacions.
	191,00

	· El titular de l’activitat és una persona jurídica que extingeix la seva personalitat jurídica per liquidació i dissolució de la mateixa i un dels socis continua l’activitat, sempre que no es produeixin modificacions en les instal·lacions.
	191,00

	d.4) La resta de canvis de nom o les transmissions de titularitat d’un mateix establiment no contemplats en els apartats anteriors satisfaran el 50% de les quotes fixades al número 1 del present article sempre que l’establiment disposi de la corresponent llicència o comunicació prèvia i es presenti la següent documentació:
	

	· Document de cessió de la llicència o comunicació on consti que el cessionari accepta les condicions de la llicència o comunicació del cedent.
	

	· Certificació emesa per un tècnic competent conforme no s’ha produït cap modificació en la instal·lació, i aquesta es manté conforme a la documentació tècnica aprovada en el moment que es va concedir la llicència vigent o es va presentar la comunicació (caldrà assenyalar data i expedient de la concessió de la mateixa, si es tracta de llicència).
	

	· Baixa de l’activitat a l’Impost sobre Activitats Econòmiques de l’anterior titular, degudament tramitada davant l’Agència Tributària. amb una antiguitat màxima de 6 mesos.
	

	 La manca de presentació d’aquesta documentació comportarà que l’expedient no es pugui tramitar com a canvi de nom (ni gaudir de la reducció de quota d’aquest apartat) havent-se de tramitar com a nova llicència o comunicació. No obstant, en aquest darrer cas es podrà utilitzar el projecte tècnic inicial sempre que es presenti una certificació tècnica acreditativa de que no s’ha produït cap modificació a les instal·lacions i que aquest projecte és vàlid. El nou titular  haurà d’acceptar les condicions imposades en la llicència inicial o regim de comunicació existent.

 La constatació municipal de la falta de veracitat del certificat del tècnic, habilitarà a l’Ajuntament per practicar liquidació complementaria per la part de quota reduïda que no és va satisfer en el moment de la liquidació de la taxa.
	

	 Quota mínima, a satisfer si la quota obtinguda del 50% és inferior a l’especificada en aquest apartat..................
	191,00

	 L’aplicació de les quotes reduïdes d’aquest apartat per la tramitació de canvi de nom o titularitat requereix que el local de l’activitat:
	

	-  No tingui cap deute pendent amb l’Ajuntament per tributs o altres ingressos de dret públic o privat. Aquesta circumstància s’haurà de justificar documentalment pel titular de l’activitat en el moment d’iniciar la tramitació de la llicència o comunicació prèvia.
	

	-  Disposi de la corresponent llicència municipal o hagi complert abans del seu inici amb la comunicació prèvia.
	

	-  No estigui ubicat en zones fora d’ordenació urbana o no legalitzades.
	

	
	

	e)  Renúncies o desistiments a la tramitació:
	

	e.1) En el règim de llicència, si el sol·licitant renúncia o desisteix expressament de la tramitació de l’expedient amb anterioritat a la resolució administrativa d’aquest, haurà de satisfer el 20% de les quotes fixades al número 1 del present article.
	

	e.2) En el règim de comunicació prèvia, si el sol·licitant renúncia o desisteix expressament de l’inici de l’activitat amb anterioritat a que l’ajuntament hagi practicat la visita de comprovació, haurà de satisfer el 50% de les quotes fixades al número 1 del present article.
	

	e.3) No es practicarà cap reducció de la quota en els supòsits següents:
	

	-   Si la renúncia o el desistiment de la tramitació de la llicència es produeix desprès de la resolució administrativa o transcorreguts més de sis mesos després de l’inici de l’expedient, amb paralització del mateix per causes imputables a l’interessat.
	

	-  Si la renúncia o el desistiment a l’inici de l’activitat es presenta a l’Ajuntament després de sis mesos de presentada la comunicació prèvia.
	

	- Si es comprova que l’activitat ha estat en funcionament.
	

	
	

	f)  Requeriments de legalització:
	

	Les activitats que no disposin de la corresponent llicència o no hagin realitzat la comunicació prèvia i facin necessària l’obertura d’un expedient per requerir al titular la seva legalització, tindran un increment del 20% a les quotes fixades al número 1 del present article pels tràmits administratius de realització dels  requeriments de legalització, amb independència de les sancions o actuacions que puguin correspondre pel fet d’exercir l’activitat sense la corresponent llicència o sense haver realitzat la comunicació prèvia.
	

	
	

	g) Modificacions a l’expedient durant la seva tramitació:
	

	Si després d’haver estat formulada la sol·licitud de llicència o presentada la comunicació prèvia es varia o s’amplia l’activitat a desenvolupar a l’establiment, s’alteren les condicions projectades per a aquest establiment o bé s’amplia el local previst inicialment, aquestes modificacions s’hauran de notificar a l'Administració municipal amb el mateix detall i el mateix abast que s’exigeixen en la declaració del procediment original, als efectes de procedir a la corresponent liquidació complementaria si s’escau, i tramitar la corresponent modificació de l’expedient.
	

	En els supòsits que dins d’un mateix procediment per a l’atorgament de llicència  o adaptació de l’activitat a la normativa aplicable, que encara no hagi estat completament finalitzat, s’incorporin altres circumstàncies sobrevingudes o complementàries (com ara, canvis de titularitat o modificacions en l’activitat que no comportin nou projecte), s’hauran de notificar a l'Administració municipal amb el mateix detall i el mateix abast que s’exigeixen en la declaració del procediment original per tramitar la corresponent modificació de l’expedient, sense que es practiqui cap liquidació complementària.
	


3. El pagament de les taxes fixades en la present Ordenança no comporta, en cap cas, la concessió de la llicència,  ni la validesa de la comunicació prèvia efectuada.

Article 6è.  Exempcions i bonificacions 

1. Estaran exemptes de pagament:

a) 
Les activitats  de nova creació que s’instal·lin a la zona de clau 1 del Pla General (casc Antic i Geltrú), inclosos a l’àmbit d’actuació del PERI del nucli antic, dedicades a la producció artesanal.

b) 
Les fundacions i associacions de caràcter benèfic o declarades d’utilitat publica i les associacions sense ànim de lucre, degudament inscrites en els registres oficials corresponents les quals hauran d’acreditar l’esmentada inscripció.

2. 
Gaudiran de bonificació de fins al 30% de les quotes establertes en les Tarifes:

a) 
Els establiments que incorporin instal·lacions d’estalvi energètic i/o la utilització d’energies alternatives que no vinguin imposades per les ordenances municipals o altra normativa sectorial aplicable.


Les condicions i requisits per a la concessió d’aquestes bonificacions s’establiran per la Junta de Govern Local, a proposta dels serveis tècnics municipals. En concret, la incorporació de mesures d’estalvi energètic comportarà els percentatges de bonificació següents:

· Instal·lació de sistemes de disminució del consum d’aigua (difusors en les aixetes, cisternes de doble cos i reaprofitament de les aigües brutes): fins a 10%.

· Instal·lació de sistemes d’escalfament d’aigua per plaques solars: 10%.

· Altres sistemes d’estalvi energètic fins a 10%.

No s’aplicarà aquesta bonificació en aquells edificis de nova construcció en els que sigui d’obligat compliment l’aplicació de mesures d’estalvi energètic i d’aigua, així com la instal·lació de plaques solars segons regulen les ordenances corresponents.

b)
Quan l’activitat es realitzi en edificis catalogats segons  s’exerceixin exclusivament en pisos o cases de catàleg.

3.  Bonificacions per foment de l’ocupació:

En els supòsits d’empreses de nova creació, o establiments de nova implantació, que creïn ocupació contractant nous treballadors amb contracte laboral per un termini mínim d’un any, iniciat dintre del termini dels cinc dies posteriors a l’obertura de l’establiment, gaudiran d’una bonificació de la quota de la Taxa amb els percentatges següents:

· 25% de la quota: empreses entre 3 i 25 treballadors.

· 50% de la quota: empreses entre 26 i 50 treballadors.

· 75% de la quota: empreses amb més de 50 treballadors.

Per gaudir d’aquesta bonificació en el moment d’autoliquidació de la taxa, s’han de justificar les altes dels nous treballadors aportant còpia del llibre de matrícula i dels corresponents TC2 o les altes dels treballadors autònoms.

 

Quan es tracti d’empreses de nova creació que en el moment d’autoliquidar la taxa i tramitar el corresponent permís municipal o comunicació prèvia no disposin de la documentació justificativa de la contractació dels nous treballadors, podran sol·licitar mitjançant instància l’ampliació del termini per un màxim de 6 mesos per a la justificació documental de les contractacions amb l’aportació del llibre de matrícula i dels corresponents TC2 o les altes dels treballadors autònoms. El reconeixement del dret a la bonificació dintre d’aquest període de pròrroga comportarà el dret a la devolució de les quantitats indegudament ingressades per la bonificació no aplicada al moment de realitzar l’ingrés de l’autoliquidació.

4. 
Els beneficis fiscals establerts en els números 2 i 3 són acumulables (aplicables successivament) en un mateix expedient sense que, en cap cas, la quota resultant d’aquesta aplicació pugui ser inferior a 191,00 Euros.

 

5.
L’aplicació dels  beneficis fiscals regulats en aquest article està condicionada a que el titular del local de l’activitat pel que es demana la corresponent bonificació:

- 
No tingui cap deute pendent amb l’Ajuntament per tributs o altres ingressos de dret públic o privat. 


Aquesta circumstància s’haurà de justificar documentalment pel titular de l’activitat en el moment d’iniciar la tramitació de la llicència o comunicació prèvia.

-
No estigui ubicat en zones fora d’ordenació urbana o no legalitzades.
 

 

Article 7è. Meritació
 

1. 
La taxa es merita i neix l’obligació de contribuir quan s’iniciï l’activitat municipal que constitueix el fet imposable. A aquests efectes, s’entendrà iniciada la dita activitat en la data de presentació de la sol·licitud de llicència ambiental corresponent, que no es tramitarà si no es justifica el pagament de la mateixa, o en el moment de presentar la instància que iniciï el corresponent procediment si es formula expressament.

 

2. Quan l’obertura s’hagi realitzat sense haver obtingut la llicència o presentat la comunicació prèvia corresponent, la taxa es meritarà quan s’iniciï efectivament l’activitat municipal que porti a determinar si l’establiment reuneix o no les condicions exigibles, amb independència de l'inici de l’expedient de clausura de l‘activitat per no disposar de títol habilitant o d’altres actuacions sancionadores. 

3. 
Una vegada nascuda l’obligació de contribuir, no estarà afectada de cap manera per la denegació de la llicència sol·licitada o per la seva concessió supeditada a la modificació de les condicions de l’establiment o del projecte presentat, ni per la renúncia o desistiment del sol·licitant després que se li ha concedit la llicència  o s’hagi practicat la visita de comprovació en el cas de les activitats sotmeses al règim de comunicació prèvia.

En cas de desistiment previ a la concessió de la llicència o abans de la visita de comprovació en el règim de comunicació prèvia, seran d’aplicació les reduccions de la quota establertes a l’apartat 2.e) de l’article 5 d’aquesta Ordenança, segons el règim que correspongui.

Article 8è.  Declaració, liquidació i ingrés

 

1.
La taxa s’exigirà en règim d’autoliquidació quan els procediments s’iniciïn a instància del subjecte passiu. A aquests efectes, quan es presenti a les oficines municipals la instància que iniciï l’actuació o l’expedient es complimentarà també degudament l’imprès d’autoliquidació de la taxa, la qual s’haurà de satisfer abans de l’inici de la tramitació de l’expedient, segons les quotes i regles contingudes als articles 5 i 6 de la present Ordenança per al càlcul de la quota tributària.

2.
Les persones interessades en tramitar l’obertura d’una activitat, amb independència del regim de tramitació que se li apliqui,  presentaran a l’Ajuntament:

- 
La sol·licitud corresponent amb especificació de l’activitat o activitats que es realitzaran en el local. 

- 
Croquis del local.

- 
Contracte de lloguer o el títol d’adquisició del local.

-
Documentació tècnica necessària d’acord amb la normativa aplicable.

-
Autoliquidació acreditativa del pagament de la taxa.
 

3. 
En els supòsits en què no es realitzi autoliquidació, una vegada nascuda l’obligació de contribuir es practicarà la liquidació corresponent per part de l'Administració amb l’increment de quota establerta a l’apartat 2.f) de l’article 5 d’aquesta Ordenança, segons el règim que correspongui, amb independència de l'inici de l’expedient de clausura de l‘activitat per no disposar de títol habilitant o d’altres actuacions sancionadores.

Article 9è.  Infraccions i sancions

 

La inspecció d’aquesta taxa i la qualificació d’infraccions tributàries i sancions, s’ajustarà a l’establer a l'Ordenança fiscal general de gestió, inspecció i recaptació.

Ordenança Fiscal núm. 10

Taxa per la intervenció de l’Administració en activitats

d’edificació, ús del sòl, via pública i medi ambient

Article 6è.  Quota tributària

S’afegeix un nou epígraf al número 1 de l’apartat 1.c).

	Quan es tracti d’obres d’adequació de local per a dur a terme una activitat, a la quantitat anterior en funció del pressupost de l’obra s’afegirà la quantitat fixa següent segons el tipus d’activitat:
	

	 a)  Activitats innòcues..............................................................................
	100,00

	 b)  Activitats sotmeses al règim de comunicació de la Llei 20/2009 de Prevenció i Control Ambiental de les Activitats (LPCAA)..................
	300,00

	 c) Activitats sotmeses al règim de llicència de la Llei 20/2009 de Prevenció i Control Ambiental de les Activitats (LPCAA)..................
	400,00

	 d) Activitats de restauració sense música sotmeses al règim del Reglament d’espectacles públics i activitats recreatives (REPAR)...
	300,00

	 e)  Activitats de restauració amb música mecànica o en viu sotmeses al règim del Reglament d’espectacles públics i activitats recreatives (REPAR).........................................................................
	500,00

	  f)   Activitats recreatives sotmeses a la Llei 11/2009, de 6 de juliol, de regulació administrativa dels espectacles públics i les activitats recreatives (LEPAR)..........................................................................
	600,00


Article 7è.  Exempcions

Es dóna nova redacció al número 3:

3.
La concessió d’aquestes exempcions i bonificacions es troba condicionada a la seva sol·licitud prèvia, amb els requisits reglamentàriament establerts.


Les condicions i requisits per a la concessió de les subvencions contingudes als apartats h) i i) de l’anterior número 1 s’establiran per la Junta de Govern Local, a proposta dels serveis tècnics municipals i d’acord amb les normes reguladores pròpies d’aquest tipus d’obres.

Article 8è.  Meritació  

Es suprimeix el segon paràgraf del número 1.

Article 9è.  Declaració

S’afegeix el número 6.

6.
En les obres d’adequació de local per a du a terme una activitat caldrà presentar juntament amb la sol·licitud i la autoliquidació un projecte o memòria justificativa signat per un tècnic competent que contingui  plano d’emplaçament,  descripció detallada de l’activitat i de les instal·lacions en base a les normatives sectorials de les diferents administracions que li son competents en funció de l’activitat i si s’escau l’estudi acústic per donar compliment a la normativa de soroll.

Ordenança Fiscal núm. 11
Taxa per la recollida d’escombraries

Article 4t.  Exempcions i Bonificacions

Es dóna nova redacció al número 2:

2.
Gaudiran d’una bonificació del 40 per cent, per a l’exercici 2011, de la quota establerta a l’apartat A) del punt 1 de l’article 5è, Habitatges i allotjaments, els subjectes passius que acreditin un ús regular i continuat durant tot l’any de la deixalleria municipal ‘PUNT NET’ o de la deixalleria mòbil amb un mínim de 12 vegades l’any 2010. Només es concedirà una bonificació per unitat familiar i habitatge.

Ordenança Fiscal núm. 18
Taxa per la prestació de serveis de cementiri

Article 7è.  Quotes

S’afegeix un nou apartat e) al número 3:

	e) Columbaris ............................................................................
	12,00


S’afegeix un nou número 6:

	6. Altres Serveis
	

	a) Condicionament sepultura (inclou sudari).......................
	65,00

	b) Condicionament sepultura amb hora concertada............
	90,00

	c) Neteja i ofrena (1 vegada a l’any)....................................
	51,15

	d) Neteja i ofrena Nínxol (3 vegades a l’any).......................
	139,50

	e) Moviment elements decoratius........................................
	25,00


Ordenança Fiscal núm. 22
Taxa per la utilització d’edificis municipals i d’altres instal·lacions

Article 7è.  Quotes

MOLÍ DE MAR

Es modifica el tercer paràgraf de l’apartat ‘Descripció de l’Equipament’:

En el segon edifici hi trobem sales de reunions, i una planta que disposa de 5 habitacions amb capacitat màxima de 19 persones.

Es modifica el primer paràgraf de l’apartat ‘Sol·licitud de l’Espai’:

Les entitats, associacions i/o col·lectius, amb o sense afany de lucre, podran sol·licitar l’ús d’aquest equipament mitjançant una sol·licitud específica a l’Oficina d’Atenció Ciutadana de l’Ajuntament o a través de la pàgina web de l’Ajuntament, amb la descripció de l’activitat que s’hi vol dur a terme, l’horari i el nombre d’assistents.

S’afegeix un nou paràgraf de l’apartat ‘Tipologies d’actes’:

Les hores indicades són la durada màxima de l’ocupació segons el tipus d’acte, comptant muntatge, desmuntatge i desenvolupament de l’activitat.

Es dóna nova redacció a l’apartat ‘Preus establerts’:
S’estableixen les següents tarifes per a l’ús d’aquest equipament, en funció de la categoria d’usuari i tipologia de l’acte, que inclouen el servei de consergeria i la neteja dels espais interiors utilitzats:

	
	Espais
	Inclou
	 Usuari A
	Usuari B
	Usuari E (*)

	ACTES TIPUS 1
	Aula de formació

Activitats dins la casa
	Consergeria

+

Neteja
	Gratuït
	104,00 €
	364,00 €

	Actes curta durada i petit aforament
	
	
	
	
	

	
	Activitats a la cuina
	Consergeria + neteja cuina
	Gratuït
	110,00 €
	385,00 €

	ACTES TIPUS 2
	Activitats al jardí

Allotjament / per dia
	Consergeria

+

Neteja
	Gratuït
	167,00 €
	520,00 €

	Actes mitja durada i aforament mitjà
	
	
	
	
	

	ACTES TIPUS 3
	Festivals de música al jardí (preus per festival de 2 dies)
	Consergeria + neteja interior
	Gratuït
	625,00 €
	832,00 €

	Actes de llarga durada i gran aforament
	
	
	
	
	

	
	
	Neteja jardí
	Gratuït
	250,00 €
	250,00 €


(*) Als usuaris categoria E se’ls aplica una tarifa suplementària en concepte de lloguer (inclosa en aquest import).

Aquest import s’haurà de fer efectiu per avançat, en un termini màxim de tres dies abans de la realització de l’activitat mitjançant ingrés al compte que facilitarà la Regidoria de Cultura – Casa Olivella, Pl. de la Vila, núm. 12, indicant com a referència: utilització MOLÍ DE MAR. Amb la sol·licitud s’haurà d’acompanyar una còpia del resguard de l’ingrés.

El cost de la neteja de l’espai exterior per als actes dels tipus 1 i 2 es calcularà en funció de l’activitat realitzada i es facturarà a l’entitat sol·licitant durant la setmana següent a la realització de l’activitat al preu de 35,00 €/hora. Aquest concepte, només es cobrarà en cas que es deixi l’espai sense recollir la brutícia i, per aquest motiu, s’hagin d’excedir les hores de neteja, aquestes seran facturades a l’entitat en el decurs dels 5 dies després de l’activitat, havent-se de fer càrrec aquesta, del pagament, via ingrés.

Si s’excedeix l’horari establert, l’entitat sol·licitant haurà d’abonar en concepte de servei de consergeria 14,00 €/hora extra.

En cas de produir-se qualsevol desperfecte, el cost de la reposició anirà a càrrec de l’entitat sol·licitant.

En el cas d’actes de caire social, benèfic, o d’interès públic, l’Ajuntament podrà establir altres barems, previ consens amb la regidoria de referència.

Es dóna nova redacció a l’apartat ‘Condicions d’utilització’:

Condicions d’utilització: 

- 
Tindran prioritat d’ús les entitats, associacions i/o col·lectius registrats al Registre general d’entitats de l’Ajuntament de Vilanova i la Geltrú, per davant d’entitats privades, amb o sense afany de lucre, sempre i quan no sigui el cas d’actes inclosos en programes municipals d’especial interès.

- 
Queda totalment prohibida la venda de begudes alcohòliques a menors de 18 anys.

- 
És prohibit fumar a l’interior de l’equipament.

Per als actes tipus 2 i 3:
-
És imprescindible aportar còpia de l’assegurança de responsabilitat civil per part de l’entitat sol·licitant.

- 
L’entitat sol·licitant designarà dues persones responsables del pla d’emergència.

-
Per tal de poder fer ús de la cuina cal:

- 
Tenir carnet de manipulador d’aliments

- 
Assegurança de responsabilitat civil

- 
Guardar còpia de la factura de compra dels aliments.

- 
Desar mostres de les racions al congelador de la cuina.

També cap la possibilitat de contractar una empresa de càtering (en aquest cas, caldrà tenir còpia del contracte de servei).

ANNEX  2  (Acord  Segon)

Ordenança Fiscal núm. 27

Ordenança reguladora dels Preus Públics

ANNEX 1 - ESCOLES
1, 2 i 3)
Escola Música, Escola d’Art i Llars d’Infants

Es suprimeixen les tarifes ‘Gener a juny 2009’

Es dóna nova redacció a l’Annex 1.

1. ESCOLA CONSERVATORI MUNICIPAL DE MÚSICA MESTRE MONTSERRAT

	Programa
	Matrícula

Euros
	Quota mensual 
Euros
	Matrícula reduïda

Euros
	Quota mensual reduïda

Euros

	SENSIBILITZACIÓ 1 i 2
	100,00
	47,00
	33,40
	35,50

	NIVELL I – 1r. i 2n  
	166,50
	90,50
	104,00
	60,00

	NIVELL II – 3r. i 4t. A
	177,00
	96,20
	114,50
	63,30

	NIVELL II – 3r. i 4t. B
	166,50
	90,50
	104,00
	60,00

	NIVELL III – 5è. i 6è

NIVELL IV – 7è. i 8è
	177,00
	96,20
	114,50
	63,30

	Conservatori de Grau professional 1r. i 2on
	130,00
	70,00
	130,00
	41,30

	Conservatori de Grau Professional 3r. i 4rt.
	135,20
	75,40
	135,20
	45,00

	Conservatori de Grau professional 5è. i 6è.
	130,00
	114,00
	130,00
	69,00

	JOVES I ADULTS A – B - C
	229,00
	137,00
	146,00
	93,20

	MÚSICA ACTIVA (per hora):

- Menors 18 Anys
	177,00
	87,65
	114,40
	63,00

	- 18 Anys i majors
	229,00
	129,00
	145,60
	85,00

	Participació Conjunts Instrumentals
	104,00
	21,00
	49,00
	13,30

	En el supòsit que l’Equip Directiu de l’Escola requereixi els serveis d’una persona experta en algun instrument, com a reforç a un grup instrumental, aquesta persona estarà exempta de pagar cap quota.

	Proves d’accés al Conservatori de Grau Professional
	Quota única de 

70,00 Euros

	INSTRUMENTS TRADICIONALS (gralla, flabiol, sac de gemecs, tarota, violí tradicional, timbal)

Quota mensual de 56,00 Euros

	Aquesta quota correspon a classe d’una hora, si la durada és inferior la tarifa es reduirà proporcionalment al temps d’ensenyament.

	ASSIGNATURES OPTATIVES: el preu de la primera assignatura optativa està inclòs en les tarifes del curs en el qual s’està matriculat. Per la segona i successives optatives s’haurà de satisfer, per assignatura, la quota següent:

	a) Optativa individual, per hora
	72,00 Euros

	b) Optativa col·lectiva, per hora 
	47,50 Euros

	Si la durada de l’assignatura optativa és inferior a l’hora, la tarifa es reduirà proporcionalment al temps d’ensenyament.


Notes comunes:

1) 
Gaudiran de tarifes reduïdes els usuaris empadronats a Vilanova i la Geltrú.

2) 
La tarifa mensual s’haurà de satisfer durant 10 mesos.

2. ESCOLA MUNICIPAL D’ART I DISSENY

	Programa
	Matrícula

 Euros
	Quota mensual

 Euros
	Quota mensual

Reduïda

 Euros

	CICLES FORMATIUS (GRAU MITJÀ I GRAU SUPERIOR)
	------
	144,00
	118,00

	CICLE FORMATIU DE GRAU SUPERIOR D’IL·LUSTRACIÓ-VIDEOJOCS
	------
	176,00
	150,00

	CURS PREPARATORI
	85,00
	98,80
	71,25

	TALLERS
	
	
	

	· 2 hores setmanals

· 3 hores setmanals

· 4 hores setmanals 
	85,00

85,00

85,00
	23,50

35,90

47,00
	16,80

25,75

33,60


Notes comunes:

1) 
Gaudiran de tarifes reduïdes els usuaris empadronats a Vilanova i la Geltrú.

2) 
La tarifa mensual s’haurà de satisfer durant 10 mesos.

3) 
Pel que fa als CICLES FORMATIUS (grau mitjà i grau superior) atès que són estudis reglats i oficials finançats pel Departament d'Educació de la Generalitat, no es pagarà matrícula, però si quatre quotes mensuals que s’aplicaran els primers quatre mesos del curs, és a dir, setembre, octubre, novembre i desembre. Aquests imports seran per a finançar el material i les despeses complementàries.

3. LLARS D’INFANTS MUNICIPALS

	
	Euros

	- ESCOLARITZACIÓ JORNADA COMPLETA, es considera el curs escolar de setembre a juny (10 mesos) 
	169,00

	-  ESCOLARITZACIÓ MES DE JULIOL, aquest servei restarà obert les tres primeres setmanes del mes. Per tal d’acollir-s’hi s’ofereixen tres possibilitats:
	

	a) ESCOLARTIZACIÓ JORNADA COMPLETA
	120,00

	b) ESCOLARTIZACIÓ MITJA JORNADA (matí o tarda)
	73,00

	c) NO ESCOLARITZACIÓ
	Zero

	- MENJADOR ESCOLAR, preu per dia
	6,45

	- MENJADOR ESCOLAR contractat mensualment, preu per dia
	5,20

	- HORES COMPLEMENTÀRIES (hora d’acollida), preu per cada hora
	2,90


Notes comunes:

1)
A l’hora de fer efectiva la matriculació, serà requisit necessari presentar el rebut de  pagament d’una mensualitat. Aquest pagament es considerarà la quota corresponent al mes de setembre (primer mes del curs escolar).

2)
Les quotes es pagaran a través del banc o caixa, els primers dies de cada mes.

3)
Les baixes definitives s’hauran de comunicar 15 dies abans que s’acabi el mes, a l’efecte de poder cobrir la vacant. En cas de baixa no es retorna l’import de la mensualitat.

4)
Durant els períodes de baixa temporal justificada l’usuari haurà d’abonar igualment la quota pel concepte d’escolaritat.

5)
Les baixes que es produeixin durant els mesos de juny i juliol no donen dret a devolució de la quota.

6)
El servei de menjador escolar es podrà contractar per mesos o per dies.

7)
En el supòsit que es tingui contractat el servei de menjador escolar, i es facin absències justificades, s’haurà de pagar igualment el rebut corresponent, però en aquest es descomptarà –a partir del 5è dia- un 1,85 € per dia no utilitzat.

8)
El servei d’hores complementàries només podrà ser utilitzat pels infants d’1 a 3 anys, en cap cas pels infants de 0-1 any.

Bonificacions comuns als números 1, 2 i 3:

Bonificació per nivell de renda:

Els obligats al pagament que compleixen la totalitat de les condicions establertes a l’article 3 de l’Ordenança Fiscal General gaudiran d’una bonificació del 50% a les quotes següents:

· Les quotes mensuals reduïdes dels preus públics de l’Escola Municipal de Música i de l’Escola d’Art (no es bonifiquen les matrícules).
· Les quotes d’escolarització de les Llars d’Infants (no es bonifiquen les quotes de menjador ni les d’hores complementàries).
Bonificació famílies nombroses:

Les famílies nombroses gaudiran d’una bonificació del 30% de les tarifes reduïdes.

4. ESCOLES D’ENSENYAMENTS ESPORTIUS.

A) ESPORTIU LA PISCINA

	Cursets
	1
	2

	Cursets d’octubre a juny:
	Euros
	Euros

	Natació escolar:
	 
	 

	1 dia setmana P3,P4,P5..............................
	14,35
	9,95

	1r. Curs primària subvencionat 50%............
	5,14
	5,14

	De 6 anys en endavant................................
	11,33
	9,30

	Natació extraescolar:
	 
	 

	Cursets extraescolars de 3 a 5 anys. 
1 dia/setmana..............................................
	14,35
	11,45

	Cursets extraescolars de 3 a 5 anys. 
2 dies/setmana.............................................
	28,69
	22,71

	Cursets extraescolars de 6 a 15 anys.
1 dia /setmana.............................................
	11,33
	10,61

	Cursets extraescolars de 6 a 15 anys. 
2 dies /setmana............................................ 
	22,65
	20,79

	Cursets adults 1 dia / setmana....................
	18,22
	13,83

	Cursets adults 2 dies / setmana...................
	36,45
	27,34

	Cursets d’estiu (juliol a setembre):
	     3
	  4

	Curset petits.................................................
	17,08
	13,63

	Curset infantils.............................................
	13,48
	12,63

	Curset adults................................................
	21,69
	16,46

	1 – Tarifa mensual per alumne sense IVA

	2 – Tarifa mensual Bonificada per alumne sense IVA només per empadronats a Vilanova i la Geltrú

	3 – Tarifa setmanal per alumne sense IVA

	4 – Tarifa setmanal Bonificada per alumne sense IVA només per empadronats a Vilanova i la Geltrú


B) COMPLEX ESPORTIU MUNICIPAL PARC DEL GARRAF

	Cursets natació (€ / mes)
	Abonat
	Fill abonat
	No abonat

	Nadons
	---
	22,62
	51,07

	Petits 1 dia/setmana
	---
	21,12
	25,23

	Petits 2 dies/setmana
	---
	39,25
	48,32

	Infantils 1 dia/setmana
	6,07
	20,65
	23,93

	Infantils 2 dies/setmana
	11,59
	37,76
	46,73

	
	
	
	

	Cursets natació Adults 
(€ / mes)
	Abonat
	Abonat 
+60 anys
	No abonat

	Adults 1 dia/setmana
	24,67
	20,65
	30,19

	Adults 2 dies/setmana
	39,72
	31,96
	47,85

	Adults 3 dies/setmana
	48,32
	37,76
	58,32

	
	
	
	

	Exercici aquàtic pre i post-part (€ / trimestre)
	118,69
	       ---
	150,93

	
	
	
	

	Cursets Pàdel
	Abonat Pàdel
	Abonat Parc
	No abonat

	
	(A)
	(B)
	(A)
	(B)
	(A)
	(B)

	A. Grups d’entrenament Pàdel Infantil (fins 16 anys)
	
	
	
	
	
	

	Iniciació (mini-pàdel i mini-tennis ). (4 a 8 anys) de 4 a 8 alumnes:
	
	
	
	
	
	

	-  1 dia per setmana
	19,44
	34,03
	21,39
	37,44
	24,31
	42,54

	-  2 dies per setmana
	34,03
	43,75
	37,44
	48,13
	42,54
	54,69

	Perfeccionament i competició. (9 a 16 anys) de 3 a 4 alumnes:
	
	
	
	
	
	

	-  1 dia per setmana
	38,89
	68,06
	42,78
	74,86
	48,61
	85,07

	-  2 dies per setmana
	68,06
	87,50
	74,86
	96,25
	85,07
	109,38

	B. Grups entrenament Pàdel Adults (a partir 17 anys) a partir de 3 alumnes:
	
	
	
	
	
	

	-  1 dia per setmana
	34,03
	53,47
	37,44
	58,82
	42,54
	66,84

	-  2 dies per setmana
	68,06
	106,94
	74,86
	117,64
	85,07
	133,69

	 C. Entrenador personal. Abonament Fix 
15% descompte:
	
	
	
	
	
	

	-  Una persona (€ / mes)
	96,69
	128,30
	 106,35
	141,13
	120,86
	160,37

	-  Dues persones, cada persona paga el 50% (€ / mes)
	116,03
	153,95
	127,63
	169,35
	145,03
	192,44

	D. Entrenador personal. Sessions individuals:
	
	
	
	
	
	

	-  Una persona (€ / sessió)
	25,28
	33,55
	27,81
	36,90
	31,60
	41,93

	- Dues persones, cada persona paga el 50% (€ / sessió)
	30,33
	40,25
	33,37
	44,28
	37,92
	50,31

	E. Entrenador personal. Bo 5 sessions (matins de dilluns a divendres):
	
	
	
	
	
	

	-  Una persona (€ / sessió)
	---
	159,32
	---
	175,26
	---
	199,16

	- Dues persones, cada persona paga el 50% (€ / sessió)
	---
	191,19
	---
	210,31
	---
	238,98

	F.  Partit amb professor
	
	
	
	
	
	

	- Partit 1 hora
	---
	22,22
	---
	24,44
	---
	27,78

	- Partit 1,30 hores
	---
	33,33
	---
	36,67
	---
	41,67

	El jugador també ha de pagar la part proporcional de lloguer de la pista

	(A) Tarifa Coach Junior

	(B) Tarifa Coach Senior

	

	Activitats Infantils de Sala
	Abonat
	Fill abonat
	No abonat

	Expressió Corporal
	11,59
	37,85
	46,73

	PdG Dance I
	11,59
	37,85
	46,73

	PdG Dance II
	11,59
	37,85
	46,73

	Fitness Jove
	11,59
	37,85
	46,73

	
	
	
	

	Escoles (Tot el curs)
	     (A)
	             (B)
	

	P3-P4-P5
	89,72
	129,11
	

	1r curs primària (subvencionat 50%)
	44,86
	---
	

	de 6 anys en endavant
	84,11
	101,87
	

	(A) Tarifa  reduïda:
	   Gaudiran d’aquesta tarifa els usuaris empadronats a Vilanova i la Geltrú.

	(B) Tarifa normal:
	   Resta d’usuaris.

	

	Tarifes sense IVA

	

	Per determinar les tarifes d’aquest Annex es considera:

· Nadons: fins els 2 anys.

· Petits: de 3 a 5 anys.

· Infantil: de 6 a 16 anys.

· Joves: de 17 a 24 anys.

· Adults: els de 25 o més anys.


ANNEX 2 – UTILITZACIÓ INSTAL·LACIONS

Es dóna nova redacció als números 1 i 2:

	1) PAVELLONS I PISTES POLIESPORTIVES MUNICIPALS:

	
	    (1) 
   Euros
	       (2) 
       Euros

	Pavelló Pl. Casernes:
	
	

	· Pista interior o exterior, ús esportiu, 1 hora.....
	28,00
	34,00

	· Pista interior o exterior, ús no esportiu, 1 hora
	134,00
	162,00

	· Gimnàs petit o gran del Pavelló.......................
	28,00
	34,00

	Pavelló Poliesportiu del Garraf:
	
	

	· Ús esportiu, 1 pista/hora..................................
	45,00
	54,00

	· Ús esportiu, 3 pistes/hora................................
	135,00
	161,50

	· Ús no esportiu, 1 hora......................................
	650,00
	780,00

	Pistes atletisme:
	
	

	· Ús esportiu, 1 hora...........................................
	25,00
	30,00

	· Ús no esportiu, 1 hora......................................
	135,00
	161,50

	· Pistes poliesportives, ús esportiu, 1 hora.........
	25,00
	30,00

	· Pistes poliesportives, ús no esportiu, 1 hora....
	130,00
	156,00

	· Camp central, ús esportiu, 1 hora....................
	25,00
	30,00

	· Tot el recinte, ús no esportiu, 1 hora................
	650,00
	780,00

	· Tot el recinte, ús esportiu, 1 hora.....................
	160,00
	190,00

	· Tot el recinte, ús esportiu amb llum, 1 hora.....
	180,00
	210,00

	· Gimnàs grup/hora............................................
	28,00
	33,60

	· Espai de Tir amb Arc, 1 hora...........................
	28,00
	33,60

	Pista poliesportiva de la Collada: 
	25,00
	30,00

	· Per hora d’utilització tota la pista.....................
	28,00
	33,60

	· Per hora d’utilització meitat de la pista.............
	26,00
	31,00

	· Ús no esportiu, 1 hora......................................
	130,00
	156,00

	
	
	

	2) PISTES D’ATLETISME: USOS INDIVIDUALS EN L’HORARI ESTABLERT

	
	   (1) 
   Euros
	       (2) 
      Euros

	Expedició targeta identificativa................................
	1,00
	1,00

	Adults:  
	
	

	· Tiquet diari.......................................................
	3,00
	3,70

	· Abonament mensual........................................
	19,00
	23,00

	· Abonament trimestral.......................................
	42,00
	49,00

	· Abonament anual.............................................
	137,00
	165,00

	· Abonament 10 entrades...................................
	24,00
	28,90

	Joves:
	
	

	· Tiquet diari.......................................................
	2,50
	3,00

	· Abonament mensual........................................
	14,50
	18,00

	· Abonament trimestral.......................................
	33,65
	40,00

	· Abonament anual.............................................
	110,00
	132,40

	· Abonament 10 entrades...................................
	16,80
	20,75


Es modifica el primer paràgraf de l’apartat Equipaments del número 3:

Els grups que accedeixin a les instal·lacions esportives hauran d’anar acompanyats d’un tècnic titulat.

Es dóna nova redacció als números 5, 6, i 7:

	5) ESPORTIU LA PISCINA:


	Matrícules
	Euros

	Adults
	65,42

	Infantils
	40,65

	Majors de 60 anys
	40,65

	Pensionistes
	40,65

	Quota Familiar, tercer membre
	40,65

	Quota Familiar, quart membre
	 --- 

	Tarifa Plana Familiar, tercer adult
	24,30 

	Tarifa Plana Familiar, Quart adult
	 --- 

	Tarifa Plana Familiar, nens 5-15anys
	 --- 

	Quota natació adults (1)
	65,42

	Inclou revisió mèdica obligatòria (25,23 €) i reserva drets matrícula quota general (19,16 €)
	 

	Quota natació infantil (1)
	40,65

	Inclou reserva drets matrícula quota general (19,63 €)
	 

	Tarifes sense IVA
	

	(1) Tarifa per usuaris empadronats a Vilanova i la Geltrú
	


	Abonaments Mensuals
	Tot el dia
	Matins
	Cap setmana

	Adults
	36,45
	28,04
	25,70

	Infantils (5-15anys)
	19,16
	---
	---

	Majors de 60 anys
	28,04
	21,12
	20,09

	Pensionistes
	36,45
	28,04
	25,70

	CEVNG C.D.S.
	---
	---
	20,09

	Tercer familiar 5-15 anys
	  9,58
	---
	---

	Tercer familiar 16-19 anys
	18,69
	---
	---

	Tercer familiar >20 anys
	36,45
	28,04
	   25,70

	Quart familiar 5-15 anys
	  4,81
	---
	---

	Quart familiar 16-19 anys
	  9,35
	---
	---

	Quart familiar >20 anys
	36,45
	28,04
	25,70

	Tarifa Plana familiar
	84,11
	---
	---

	Quota empresa 1 (5 a 19 abonats)
	21,12
	---
	---

	Quota empresa 2 (20 a 39 abonats)
	18,22
	---
	---

	Quota empresa 3 (40 o més abonats)
	14,58
	---
	---

	Quota natació adult (1)
	13,08
	---
	---

	Quota natació infantil (1)
	8,88
	---
	---

	Baixa temporal
	13,08
	---
	---

	(1) L’aplicació d’aquesta tarifa requereix que l’usuari estigui empadronat a Vilanova.

	Tarifes sense IVA


	Entrades Puntuals i altres serveis
	1
	2

	Adults Entrada Instal·lació
	8,27
	---

	Adults Només Piscina
	8,27
	4,21

	Infantils Entrada Instal·lació
	5,33
	---

	Infantils Només Piscina
	5,33
	3,18

	Menors 5 anys
	---
	---

	Lloguer de guixetes
	8,08
	---

	Lloguer de tovallola
	0,79
	---

	Bonus lloguer de tovallola, per mes
	9,58
	---

	3D
	8,55
	---

	Entrenador personal, preu abonat per sessió de 60’
	28,04
	---

	Entrenador personal, preu no abonat per sessió de 60’
	35,05
	---

	Reposició carnet
	  3,27
	---

	Despeses rebut retornat
	  1,50
	---

	Entrada puntual a CEM Parc del Garraf per a abonat de Esportiu La Piscina Adult 
	  3,27
	---

	Entrada puntual a CEM Parc del Garraf per a abonat de Esportiu La Piscina Infantil
	  2,86
	---

	Revisió Mèdica
	25,23
	---

	Reserva plaça d'Abonat Piscina Municipal
	19,63
	---

	Lloguer piscina, 1 carrer per hora o piscina petita
	38,79
	---

	Tramitació canvi instal·lació al Parc del Garraf   
	28,04
	---

	Pilates, preu abonat per sessió de 60’
	33,66
	---

	Pilates, preu no abonat per sessió de 60’
	41,11
	---

	Taquillar lloguer, dipòsit
	  9,26
	---

	1 - Tarifa Normal sense IVA

	2 - Tarifa Bonificada sense IVA només per empadronats a Vilanova i la Geltrú


	6) COMPLEX ESPORTIU MUNICIPAL PARC DEL GARRAF:


	Abonaments Mensuals:
	Matrícula
	Tot el dia
	Matins

	Cap setmana

	Adults
	65,42
	36,45
	28,04
	25,70

	Infantils
	40,65
	19,16
	---
	     ---

	Majors de 60 anys
	40,65
	28,04
	21,12
	20,09

	Pensionistes
	40,65
	36,45
	28,04
	25,70

	
	
	
	
	

	Pla act. física
	
	28,04
	19,16
	 

	CEVNG C.D.S.
	
	36,45
	
	20,09

	
	
	
	
	

	Tercer familiar 5-15
	40,65
	9,58
	 
	 

	Tercer familiar 16-19
	40,65
	18,69
	
	 

	Tercer familiar >20
	40,65
	36,45
	28,04
	25,70

	Quart familiar 5-15
	 
	4,81
	
	 

	Quart familiar 16-19
	 
	9,35
	
	 

	Quart familiar >20
	 
	36,45
	28,04
	25,70

	Tarifa Plana familiar
	(*)
	84,11
	
	

	
	
	
	
	

	Quota empresa 1 (5 a 19 abonats)
	
	21,12
	
	

	Quota empresa 2 (20 a 39 abonats)
	
	18,22
	
	

	Quota empresa 3 (40 o més abonats)
	
	14,58
	
	

	
	
	
	
	

	Baixa temporal
	
	13,08
	
	

	(*) La matrícula ha satisfer és la individual per cadascú dels integrants de la família. 

	      Tarifes sense IVA


	Entrades Puntuals
	

	Adults
	8,27

	Infantils
	5,33

	Piscina exterior (de 1 de juliol a 15 de setembre), per mes 
	30,14

	Menors 5 anys
	Gratuït

	Lloguer de guixetes
	8,08

	Lloguer de tovallola
	0,79

	Bonus lloguer de tovallola, per mes
	9,58

	Petit parc, per hora
	0,79

	Bonus petit parc, per mes
	3,55

	3D
	8,55

	Entrenador personal, preu abonat per sessió de 60’
	28,04

	Tarifes sense IVA
	


	Altres serveis
	

	Tramitació canvi instal·lació a l’Esportiu La Piscina   
	28,04

	Tramitació canvi instal·lació a l’Esportiu La Piscina   
	28,04

	Tarifa sense IVA
	


	Pistes de Pàdel
	Tot el dia

	Abonament mensual individual:
	

	Adults
	45,37

	Infantils
	22,78

	Abonament mensual empresa (per abonat)
	

	Quota empresa 1 (5 a 19 abonats)
	27,99

	Quota empresa 2 (20 a 39 abonats)
	22,39

	Quota empresa 3 (40 o més abonats)
	20,09


	Lloguer pistes
	(1)

€/persona
	(2)    
 €/persona
	(1)

€/pista
	(2)

€/pista

	Abonats Club de Pàdel
	0,93
	0,93
	3,70
	3,70

	Abonats Parc del Garraf
	1,85
	2,31
	7,41
	9,26

	No abonat
	9,24
	10,28
	36,94
	41,11

	(1) Hores vall: de 9,45 a 13,45 hores de dilluns a divendres no festius

	(2) Hores punta: resta d’hores

	Tarifes sense IVA
	
	
	
	


7) UTILITZACIÓ CONJUNTA DE L’ESPORTIU LA PISCINA I COMPLEX ESPORTIU MUNICIPAL PARC DEL GARRAF:
	Utilització conjunta Esportiu 
La Piscina i CEM Parc del Garraf
	Tot el dia
	Matins
	Cap setmana

	Adults
	46,50
	36,45 
	33,41 

	Infantils
	24,91
	     ---
	    ---

	Majors de 60 anys
	36,45
	27,48 
	26,12 

	Pensionistes
	46,50
	36,45
	33,41

	Tercer familiar 5-15 anys
	12,48
	    ---
	    ---

	Tercer familiar 16-19 anys
	24,30
	    ---
	    ---

	Tercer familiar >20 anys
	46,26
	36,45
	33,41

	Quart familiar 5-15 anys
	6,26
	    ---
	    ---

	Quart familiar 16-19 anys
	12,15
	    ---
	    ---

	Quart familiar >20 anys
	46,26
	36,45
	33,41

	Tarifa Plana familiar
	117,76
	    ---
	    ---

	Quota empresa 1 (5 a 19 abonats)
	27,50
	    ---
	    ---

	Quota empresa 2 (20 a 39 abonats)
	23,36
	    ---
	    ---

	Quota empresa 3 (40 o més abonats)
	18,60
	    ---
	    ---

	Tarifes sense IVA
	
	
	


* * * * *

  3.
COHESIÓ SOCIAL I IDENTITAT. Proposta d’aprovació del Pla Local de Prevenció en Drogues de Vilanova i la Geltrú 2010-2013.

S’acorda: 

“Aprovar el Pla Local de Prevenció en Drogues de Vilanova i la Geltrú 2010-2013.”

PLA LOCAL DE PREVENCIÓ EN DROGUES 

DE VILANOVA I LA GELTRÚ, 2010-2013

I. PRESENTACIÓ

L’ajuntament de Vilanova i la Geltrú realitza accions en l’àmbit de la prevenció de drogues de de fa més de 15 anys. De fet, des dels seus inicis s’han anat realitzant diverses actualitzacions del pla d’actuació que s’ha dut a terme durant aquest període. 

El moment actual, amb la creació del Pla Local de Prevenció de Drogues, no deixa de ser una evolució, un pas més, cap a la millora tant de la qualitat com de la quantitat de les intervencions. Un pas però, que pot esdevenir un salt important i significatiu a l’hora d’obtenir uns resultats que no sols sumin entre sí, sinó que a través de l’estructuració i la coordinació dels diferents agents implicats, cada vegada amb més quantia i de més diversitat, suposin una consecució molt més àmplia dels objectius marcats.

Paral.lelament a les tasques realitzades en prevenció de drogues per part de la Regidoria de Serveis Socials i Salut i el Centre d’Atenció i Seguiment de les Drogodependències de la Mancomunitat Penedès Garraf, altres agents s’han sumat durant aquests anys a realitzar accions en prevenció de drogues al territori. Sovint s’ha intervingut des d’òptiques diferents amb objectius molt dispars, i tot i que la heteroegeneitat pot suposar molts beneficis, aquests poden desaparéixer si les accions no s’estructuren i es coordinen sota un mateix paraigües.
Aquest és el repte d’aquest Pla, identificar les necessitats actuals, coordinar i estructurar tot el treball en prevenció de drogues que des de multitut de sectors s’està realitzant a Vilanova i la Geltrú, per poder caminar plegats i amb un mateix objectiu. Cal que les accions concretes que acaben executant-se en la població diana tinguin una justificació i una garantia, i amb aquest objectiu s’ha treballat aquest Pla.

Delimitar un marc global, una metodologia de treball, un anàlisi de la situació del consum de drogues a Vilanova, i determinar a través d’aquest coneixement, uns objectius i prioritats. Per finalment, transformar-ho en accions concretes i avaluables. 

Aquest Pla ha de ser un marc de referència per tots aquells agents que desitgin i estiguin treballant la prevenció del consum de drogues al municipi. El document però, ha de ser obert i canviant, nous coneixements de la situació, noves realitats, marcaran a cada moment els passos a seguir.  

II. ANÀLISI DE LA SITUACIÓ

A continuació fem un mirada a la situació actual del consum de drogues centrant-nos especialment en el que realitzen joves i adolescents. També es presenten les recomenacions que es fan des de diferents organismes i estudis de caire independent així com les respostes que a diferents nivells (europeu, estatal, autonòmic i local) s’han establert per l’abordatge integral del fenomen .

1. Explicació i dimensió del consum de drogues

L’àmbit de les drogues és un fenomen que ha tingut una evolució al llarg dels darrers anys i del que s’han donat nombroses explicacions. 

La percepció de la problemàtica i de les seves possibles solucions, han determinat quin tipus d’actuacions són més efectives i prioritàries. D’aquesta forma, és evident la diferència que ha hagut en el seu abordatge des de la mortalitat dels anys 80 a la situació actual, caracteritzada per un consum més generalitzat, més recreatiu, i en definitiva més socialitzat, amb unes conseqüències menys visibles i amb un nombre major de consumidors. 

Ens trobem ara en un moment en que la preocupació no ve tant donada pels problemes derivats del consum massiu de l’heroïna sinó per a l’aparició de noves substàncies o la socialització de certs consums com el de cànnabis.

Per tant, ens trobem que en les últimes dècades, el consum de drogues ha anat evolucionant produint-se majoritàriament un consum recreacional vinculat a entorns d’oci que necessàriament implica un canvi en la lectura que es tenia sobre el fenomen de les drogues i el seu abordatge. 

Al mateix temps, la consolidació de la societat de consum suposa un canvi de conceptualització de valors com l’esforç, la importància otorgada a l’individualisme, les diferents lectures pel que fa als conceptes responsabilitat, llibertat, autonomia, límits, etc. 

Un altre aspecte clau és la centralització de l’oci com a model d’identificació i en ell, la concentració de les pràctiques d’oci en el cap de setmana, un model de consum regit per criteris de compulsió i l'existència de consums culturals condicionats clarament a diferents estils musicals, d'oci i de temps lliure (presentació del cos, estètica, música, roba, etc).

En aquest context, l’adolescència i la joventut, en les quals es produeix l’inici dels consums, (i moments crítics en la formació de la pròpia identitat) no estan exempts de la influència d’aquests canvis. Els estudis acadèmics, la incorporació a l’àmbit laboral o la preparació pel futur despareixen com a elements clau d’aquesta etapa doncs l’adolescència i la joventut tenen entitat per sí mateixes. S’accepta socialment que l’oci, el consum i la diversió formen part del ser jove i com a conseqüència, esdevenen objectius importants a ésser desenvolupats a curt termini. És en aquesta configuració social, on les activitats del temps lliure i tot l’univers del consum (no només de drogues) ocuparan un lloc central.

Analitzarem el consum des de diferents fonts de coneixement que ens permetran una visió més àmplia de la situació. 

Des del Plan Nacional Sobre Drogas, bianualment es realitzen dos tipus d’enquestes per conèixer quines són les prevalences de consum de drogues entre els estudiants d’educació secundària de 14 a 18 anys (ESTUDES) i entre la població general de 15 a 64 anys (EDADES). 2.Estado de situaciónDe les dades extretes d’aquests estudis, des del PNSD es defineixen una sèrie de conclusions de la situació actual:

· A partir de mitjans dels anys noranta, el perfil dels que consumeixen drogues il·legals i les pautes d’aquest consum experimenta alguns canvis.  D’una banda, comença a baixar el nombre de nous usuaris d’heroïna, si bé queda un nucli d’antics usuaris que exigeixen una important aportació de recursos humans i econòmics per atendre la seva situació. 

· En relació a l’evolució dels consums i dels problemes associats es conclou que des dels inicis del Pla Nacional sobre Drogues, a mitjans de la dècada dels vuitanta, el perfil de les persones que consumeixen drogues a Espanya ha experimentat canvis notables.

· Es comença a conformar el que es coneix com "consum recreatiu" de drogues, és a dir, el consum, de vegades simultani, de substàncies com l'alcohol, el cànnabis, la cocaïna, l'èxtasi o MDMA, i tota una sèrie de derivats amfetamínics, més o menys emparentats amb aquesta última substància.

· La droga il·legal més consumida a Espanya és el cànnabis.  L'any 2007, la prevalença de consum en els últims dotze mesos entre la població adulta, de quinze a seixanta-quatre anys d'edat, que s'havia estabilitzat entre 2003 i 2005 al voltant del 11,2 %, disminueix dos punts percentuals (9,2%) fins a les xifres de l'any 2001. 
· La cocaïna ocupa el segon lloc entre les drogues il·legals que es consumeixen a Espanya.  A partir de l'any 2001, la prevalença de consum en els últims dotze mesos entre la població de quinze a seixanta-quatre anys d'edat va créixer fins a situar-se en el 3 per 100, xifra en què s'ha mantingut segons les dades de la darrera Enquesta corresponent a 2007.

L’Enquesta Domiciliària sobre Alcohol i Drogues a Espanya (EDADES), es realitza des del 1995 amb caràcter biennal. Amb una mostra d’unes 24.000 persones, l’univers són els residents a Espanya d’entre 15 i 64 anys. Els principals resultats de l’última publicació l’any 2007-08 són:

· Un any més, les drogues més consumides entre la població espanyola són l’alcohol i el tabac. Pel que fa a les substàncies il·legals, el cànnabis continua sent la més estesa. 

· Tot i així, el consum de tabac, alcohol i cànnabis ha disminuït per a tots els indicadors de consum. 

· S’aprecia que el consum de drogues es concentra majoritàriament entre la població menor de 35 anys, especialment pel que fa a les drogues il·legals.

· L’edat mitjana d’inici en el consum de drogues ha augmentat lleument. Però les drogues amb una edat d’inici més jove continuen sent el tabac (16,5 anys) i les begudes alcohòliques (16,8 anys), mentre que la més tardana és la dels tranquil·litzants o sedants (33,8 anys)
. 

· La prevalença de consum de les diferents drogues és significativament més alta entre els homes que entre les dones, amb l’única excepció de la ingesta de tranquil·litzants. S’observa una major diferència en el cas de les drogues il·legals.

· Es confirma el policonsum de vàries substàncies com a una constant dels consumidors de drogues il·legals, especialment entre els usuaris de cànnabis, cocaïna o heroïna. 
· Ha augmentat la percepció de risc per a totes les conductes de consum de drogues, tant pel que fa al consum ocasional com per l’habitual. 

· Destaca especialment l’augment del risc percebut davant del consum diari o en cap de setmana d’alcohol, l’ocasional de cànnabis i l’ocasional de cocaïna. 

· Per primera vegada, després de diversos anys d’augment continuat, disminueix la disponibilitat percebuda per a totes les substàncies. 

· Les accions més valorades per l’opinió pública per resoldre el problema de les drogues són en primer lloc, l’educació sobre drogues a l’escola i a continuació el tractament voluntari dels consumidors i finalment, el control policial. Aaajdjjksk

Aquesta informació es complementa amb el que la Fundación Ayuda a la Drogoadicción (entitat sense ànim de lucre que des de 1986 treballa per la prevenció de les drogodependències), explica en el document de reflexió que amb el nom “La visión de la FAD. Problemas de Drogas, aquí y ahora” va publicar al 2009. Aquest document va suposar un canvi substancial en la seva perspectiva i una aproximació important a la realitat com es mostra en les seves conclusions on s’afirma que: 

· Els consums de drogues s’han convertit en un fenomen cultural. 

· Consums de drogues n’hi haurà sempre, per tant hem d’aprendre a conviure amb elles i els seus riscos. 

· Els joves tenen coneixement d’aquests riscos i han decidit consumir per les expectatives del consum. Entre elles el risc de ser exclòs del seu entorn social. 

· No es poden equiparar tots els consums, ni totes les substàncies.

· Els problemes no sols són sanitaris: sinó familiars, laborals, socials, ... 

· L’estatus legal no canvia la condició de Droga, però aconsella un tractament diferenciat. 

· Els objectius de la prevenció han de ser realistes. 

· Els joves no són els únics que consumeixen. 

· Consumir drogues no és igual a tenir problemes.

Aquesta perspectiva més realista feia temps que d’alguna manera ja s’assumia des de les administracions catalanes, que adoptaven la reducció de riscos en les seves estratègies preventives, especialment quan es volia intervenir amb la població propera al consum. D’aquesta manera des de la Subdirecció General de Drogodependències de la Generalitat de Catalunya es dona suport a entitats i programes que treballen sota aquest enfoc (Educació per l’Acció Crítica, Energy Control, Arsu Festa, Som.nit) i es publiquen materials i guies dirigits a la població juvenil (Que ruli, Cannabing, Mirades que opinen, etc). 
És en aquest marc que sorgeix la proposta Sortim? (Arsu Festa, Bernabeu & Puentes, 2010)  un recurs format per un documental que tracta la relació entre l’oci nocturn, els joves i els riscos associats i un material de suport per dinamitzar-lo. 
En aquesta guia de suport, a més de propostes per a la dinamització de l’audiovisual i pautes d’intervenció, es fa una reflexió sobre les característiques del consum de drogues dels joves actuals que es mostren a continuació: 

· La finalitat és recreativa i està estretament lligada al “passar-s’ho bé”. Està més relacionat amb el plaer o els gaudirs positius viscuts durant la “festa” que amb els malestars o els problemes associats.

· El consum es realitza gairebé sempre en grup (comportament típicament gregari).

· Els escenaris es donen principalment de nit o durant els caps de setmana. 

· S’allunyen de l’estereotip clàssic de persones amb problemes de drogues (drogoaddictes).

· Igual que passa amb molts altres objectes de consum (mòbils, xarxes socials, etc.), el consum és viscut com generalitzat (“tothom consumeix”/”molta gent fuma porros”); de fàcil accessibilitat (”es fàcil accedir-ne”); normalitzat (consumidors i no consumidors solen juntar-se en els mateixos escenaris, sent el consum el que acaba vivint-se com a “normal”); voluntari o escollit (“fumo perquè vull”/”jo decideixo”). 

· Existeix percepció de control i dels riscos del consum: es redueix o s’abandona després d’una època d’ús intensiu, s’alternen temporades d’ús intens amb consums puntuals, etc.

· Probablement, els problemes associats a les conductes derivades del consum de drogues (conducció i accidents de trànsit, sexualitat sense protecció, violència, problemes legals, etc.) seran més freqüents que els problemes propis amb la salut derivats del propi consum.

Per altra banda, a nivell estatal disposem dels resultats proporcionats per l’ESTUDES del Plan Nacional Sobre Drogues, un estudi que des de l’any 1994 es realitza als centres de secundària i que recull les tendències de consum en la població adolescent. 
Les principals conclusions de l’estudi realitzat al llarg del 2008 han estat:

· L’alcohol i el tabac segueixen sent les drogues més consumides, seguides del cànnabis.

· El consum d’altres substàncies està molt per sota del consum d’aquestes (alcohol, tabac i cànnabis).

· En conjunt, el consum d’alcohol mostra una tendència a l’estabilització, encara que s’observa un augment de la prevalença d’intoxicacions.

· Descendeix el consum experimental de tabac i es manté el consum diari. 

· Segueix disminuint la incorporació de nous consumidors de cànnabis. 

· Continua la tendència descendent en el consum de cocaïna per a totes les freqüències.

· Les prevalences d’amfetamines, èxtasi i al·lucinògens són les més baixes des del 1994. 

· Augmenta el risc percebut davant del consum esporàdic per a totes les drogues.

· Els joves continuen pensant que cada vegada és més difícil aconseguir drogues.

Mostrem en la següent  taula l’evolució de les prevalences de consum de drogues 
dels estudiants d’educació secundària de 14 a 18 anys a Catalunya 1994 – 2008:

	Alguna vegada a la vida
	1994
	1996
	1998
	2000
	2002
	2004
	2006
	*2008

	Tabac
	67,0
	68,7
	67,1
	67,1
	63,1
	65,2
	53,0
	51,0

	Alcohol
	86,2
	83,6
	83,4
	76,7
	71,1
	77,1
	82,5
	80,0

	Cànnabis
	26,8
	33,7
	33,4
	37,6
	42,3
	47,2
	45,8
	39,5

	Èxtasi / Drogues Síntesi
	4,4
	8,4
	5,0
	6,2
	5,5
	4,7
	3,7
	2,8

	Cocaïna                      
	2,4
	4,5
	6,8
	6,0
	6,7
	8,7
	6,9
	5,2

	Amfetamines / Speed
	5,0
	7,5
	5,9
	3,0
	3,8
	4,4
	3,7
	3,0

	GHB 
("èxtasi líquid")
	*
	*
	*
	*
	*
	*
	1,9
	0,7

	Heroïna
	0,3
	0,4
	0,7
	0,3
	0,4
	0,6
	1,1
	0,7

	Alguna vegada en els darrers 12 mesos
	1994
	1996
	1998
	2000
	2002
	2004
	2006
	**2008

	Tabac
	*
	*
	*
	*
	*
	*
	39,8
	43,3

	Alcohol
	85,4
	81,8
	79,9
	76,0
	70,2
	76,8
	79,0
	70,1

	Cànnabis
	23,8
	31,0
	29,6
	32,3
	37,4
	41,8
	39,0
	34,7

	Èxtasi / Drogues Síntesi
	4,1
	6,7
	3,7
	5,1
	4,0
	2,2
	2,8
	2,0

	Cocaïna
	1,4
	3,9
	5,9
	4,2
	5,0
	6,8
	4,7
	3,3

	Amfetamines / Speed
	4,1
	6,2
	4,0
	2,3
	2,7
	3,2
	3,0
	2,0

	GHB
("èxtasi líquid")
	*
	*
	*
	*
	*
	*
	1,5
	0,6

	Heroïna
	0,2
	0,3
	0,4
	0,2
	0,2
	0,5
	0,9
	0,5

	Alguna vegada en els darrers 30 dies
	1994
	1996
	1998
	2000
	2002
	2004
	2006
	**2008

	Tabac
	31,0
	34,8
	32,6
	34,1
	29,5
	31,3
	30,9
	37,3

	Alcohol
	78,3
	64,7
	61,0
	59,5
	49,2
	60,6
	61,5
	55,1

	Cànnabis
	17,1
	21,5
	22,1
	22,3
	26,8
	30,4
	25,1
	23,1

	Èxtasi /

Drogues Síntesi
	2,6
	3,8
	2,3
	2,5
	1,3
	1,1
	1,5
	1,3

	Cocaïna
	0,8
	1,9
	3,5
	2,0
	2,7
	3,4
	2,7
	1,5

	Amfetamines /

Speed
	2,7
	3,5
	2,1
	1,1
	1,5
	1,8
	1,6
	1,2


(*) 
A causa de les preguntes del qüestionari de les enquestes 1994-2004, aquestes dades no es van poder analitzar.

(**) Les dades de l’any 2008 són provisionals

Font:DGPNSD. Encuesta Estatal sobre Uso de Drogas en Enseñanzas Secundarias(ESTUDES).

Ja per últim, no podem oblidar l’informe que cada any publicava Observatori de Nous Consums de Drogues en l’Àmbit Juvenil a Catalunya i que fins al 2009 subvencionava la Subdirecció General de Drogodependències de Catalunya, l’Àgència de Salut Pública de l’Ajuntament de Barcelona i l’Àrea de Benestar Social de la Diputació de Barcelona. 

Es tractava d’un programa d’investigació realitzat per l’Associació Institut Genus que estudiava la realitat dels consums de drogues i les formes d’oci juvenil amb una metodologia qualitativa que aportava una riquesa d’informació difícil de trobar en d’altres estudis.
Elaborava cada any un informe qualitatiu que servia com a eina per a planificar propostes de Reducció de Riscos des de la Perspectiva de Salut Pública i esdevenia un sistema d’alerta ràpida i un referent per a totes aquelles institucions que intervenien en aquest camp. Les principals conclusions del darrer informe publicat al 2009 han estat:

· Els joves, al llarg de la joventut, varien la relació que mantenen amb la festa i el consum de drogues. 

· Factors que augmenten les sortides nocturnes: major disponibilitat de temps i diners, necessitat de relacionar-se, la festa com a canalització d’emocions i poques responsabilitats socials. 

· Factors que disminueixen les sortides nocturnes: 

- tenir parella -especialment els nois- 

- adquirir més responsabilitats socials mitjançant la família o la feina.

- i realitzar d’altres activitats d’oci.  

· Augmenta la presència dels majors de 30 anys en els espais de festa. 

· Les noves tecnologies estan adquirint major pes en la socialització dels adolescents. Estan alterant les relacions personals a partir de la comunicació mediada per ordinador i poden estar retardant la incorporació als espais d’oci nocturn i al consum de drogues.

· Els joves immigrants no estan produint innovacions en els consums ni en les formes de festa. Les noies, excepte les sud-americanes no són visibles en els contextos de festa. 

· Alguns joves han perdut poder adquisitiu amb la crisi econòmica. Encara que aquest fet no ha afectat de manera important al nombre de sortides nocturnes, sí que ho ha fet pel que fa a la despesa destinada a la festa. 

· Encara que continuen les referències a les concentracions de joves en els espais públics, aquestes estan generant menys molèsties i queixes. 

· Els pares dels actuals adolescents i joves pertanyen a una generació que han viscut la festa i el consum de drogues sense tanta distància generacional respecte als fills com les anteriors. 

· En els centres educatius, degut al major control, el consum de drogues ja no es tant visible ni genera tanta alarma.

· Continuen les referències a consums intensius d’alcohol, com a comportament normalitzat en el context de festa. Augmenta la preocupació dels professionals pel patró de consum d’alcohol entre els joves. 

· S’aprecia un estancament del consum de cànnabis; està perdent presència en l’espai públic. Ja no està tant de moda.

· El consum de cocaïna s’està normalitzant entre els diferents segments de la població jove. És la substància que està més de moda i en difusió en tots els contextos. 

· L’èxtasi, en format cristall o pols, està en lleugera difusió, sobretot en contextos de música i ball.

· El consumidors problemàtics de cocaïna continuen presentant resistències per endegar i continuar tractaments als recursos assistencials de drogodependències de titularitat pública.

· El test de detecció de consum de drogues i els control d’alcoholèmia han fet disminuir la conducció sota els efectes de l’alcohol i pot portar a un major control del consum d’altres drogues per part dels conductors.

2. Recomanacions d’estudis rellevants.

Si volem planificar estràtegies i intervencions en l’àmbit municipal, és important que es tingui en compte no només la situació actual del fenomen i la realitat local i que parem atenció en aquelles recomenacions que es proporcionen des de diferents estudis. És per això que s’han volgut recollir les propostes d’aquests tres estudis provinents d’entitats independents però el.laborats per a diferents administracions públiques.

Estudi Impacte del consum de cànnabis en la població adolescent de Vilanova i la  Geltrú. EdPAC. (Premi d'investigació de Vilanova i la Geltrú  2004).

Sistematitzar el treball educatiu a les aules: 

Cal organitzar de forma sistemàtica, el treball preventiu del cànnabis, per part dels diferents centres educatius.  

Obrir espais de formació per a professionals: 

Poden ser en format escrit –butlletins, revistes–, de grup o en gran format –tipus jornades, congrés...– que contemplin la formació teòrica (característiques del cànnabis, problemes associats, epidemiologia, etc.) però sobretot, que donguin eines per a l’actuació des de diferents vessants: educativa, coercitiva, preventiva, etc.

En especial l’equip educatiu del centres de secundària acostumen a veure’s mancats d’eines i formació per a l’abordatge preventiu. Aquesta manca s’acostuma a expressar en formes de resistències al treball a l’aula
.

Intervenir amb pares i mares i entitats juvenils:

Els pares i mares haurien de tenir espais de discussió on poguessin accedir a pautes educatives sobre com conduir el tema a casa.

I si són els joves no escolaritzats els que queden més descoberts, caldria intervenir en el món associatiu juvenil de la ciutat perquè puguin disposar d’eines per a la  prevenció i per a la disminució de riscos. És important que no transmetin una sensació de normalitat del consum i coneguin els riscos. Fer-ho no només pels seus integrants com a fi, sinó perquè actuïn com agents socials actius en aquest tema (com a mitjà educatiu cap els més joves que els tenen com a referents).

Organitzar un sistema alternatiu a la sanció administrativa:
Es pot substituir la tramitació de la sanció administrativa de la Llei de Seguretat ciutadana, per l’assistència per parts dels joves a tallers informatius d’educació per a la salut per part d’agents sociosanitaris
.

D’aquesta forma enlloc de problematitzar el consum o tinença de cànnabis, s’aprofita el control de l’oferta per realitzar una tasca informativa i educativa.

Distribuir materials educatius d’ampli abast:
A l’abast de la ciutat hi ha materials que poden ajudar a fer un ús menys problemàtic del cànnabis a Vilanova i la Geltrú. Els dos estan editats per la Direcció General de Drogodependències i Sida de la Generalitat de Catalunya i són de distribució gratuïta.

Informe 2009 de l’Obsevatori de Nous Consums i estils d’oci en l’àmbit juvenil (Institut Genus)

· Proporcionar espais esportius i de reunió per als joves dotant-los de monitors.

· Continuar els esforços en buscar nous enfocaments assistencials per intentar apropar els centres als joves i evitar la manca d’afinitat actual i l’alt percentatge d’abandonaments de tractament. Els centres haurien de canviar la seva imatge i situar-se en la xarxa sociosanitària normalitzada.

· Crear en els recursos assistencials espais d’ajuda i assessorament a les famílies.

· Potenciar la formació dels professionals d’Atenció Primària en la detecció precoç dels problemes de drogues.

· Possibilitar que els professors dels Instituts d’Ensenyament Secundari (IES) tinguin accés a formació sobre consums de drogues.

· Continuar potenciant les mesures penals o administratives alternatives a les sancions administratives per consum i/o tinència de cànnabis en els espais públics.

· Promoure les activitats i espais organitzats pels joves, per tal de potenciar activitats de lleure desvinculades de l’oci nocturn.

· Promoure les bones pràctiques en el sector de l’oci nocturn. Així, fora convenient formar els treballadors del món de la nit.

Estudi Oci Nocturn i substàncies psicoactives. Avaluació de les polítiques i intervencions de Salut Pública amb adolescents i joves en espais d’oci nocturn a Catalunya (Spora Sinèrgies).

Respecte a la gestió de les polítiques públiques:

· Establir mecanismes de promoció i/o planificació proactiva i integral de l’oci nocturn.

· Treballar activament per a implementar una actualització de la normativa vigent en relació a les drogues i l’oci nocturn.

Respecte a la gestió de les polítiques i intervencions de reducció de riscos:
· Visibilitzar activament el discurs, les polítiques i les actuacions de reducció de riscos.

· Incorporar activament la població ‘no consumidora’ com a població diana dels serveis de reducció de riscos.

· Establir mecanismes que assegurin la difusió efectiva dels serveis entre la població adolescent.

· Incorporar la reducció de riscos en el currículum escolar.

· Realitzar actuacions temporalment sostingudes en els municipis amb major densitat de població. 

· Promoure l’establiment de punts informatius permanents. 

· Formar el staff dels locals d’oci nocturn.

· Incorporar el ‘grup d’iguals’ com a interlocutor privilegiat del discurs.

· Generalitzar els flyers com a estratègia de difusió del discurs de reducció de riscos.

Respecte a la necessitat d’endegar polítiques més participatives:
· Incorporar activament els adolescents i joves en la planificació de les polítiques Públiques.

3. Respostes que s’han donat davant el fenomen.

Recollim aquí les principals respostes que s’han donat en diferents nivells així com els seus objectius i principis estratègics.

3.1. Resposta Europea. Estratègia de la Unió Europea en matèria de drogues (2005-2012) 

Objectius generals

Protecció de la salut, benestar i cohesió social; concretar l’esforç dels estats membres en prevenir i reduir el consum de drogues, la toxicomania i els  efectes de les drogues en la salut i la societat.
Proporcionar seguretat mitjançant la lluita contra la producció de drogues, el tràfic de drogues i l’ús il·lícit dels productes químics utilitzats en la seva producció, així com intensificar les mesures preventives contra la delinqüència relacionada amb les drogues, mitjançant la cooperació eficaç.

Àmbits d’actuació
Reducció de la demanda

· Millora de l’accés i l’eficàcia als programes de prevenció.

· Campanyes de sensibilització.

· Millora de l’accés als programes d’intervenció precoç.

· Millora de l’accés a programes orientats i diversificats de tractament.

· Millora a l’accés als serveis de prevenció i tractament del VIH/Sida.

Reducció de l’oferta

· Reforçar la cooperació policial i judicial.

· Prevenció de la importació i exportació il.lícites de narcòtics i substàncies psicotròpiques.

· Millorar la cooperació en l’àmbit de la repressió, les investigacions penals i la policia científica.

3.2. Resposta Nacional. Estrategia Nacional Sobre Drogas (2009-2016) de la Delegación del gobierno para el Plan Nacional sobre Drogas.

L'Estrategia Nacional Sobre Drogas 2009-2016 s’autodefineix com un marc de referència per a totes les administracions públiques i les organitzacions socials. Aspira, a més, a ser una eina que pugui ser utilitzada per promoure, facilitar i donar suport a cada instància implicada a desenvolupar el seu treball des del seu àmbit competencial, en l'interès comú per aconseguir disminuir de forma significativa els consums de drogues, i prevenir al màxim l'impacte sanitari i social dels diversos problemes i danys relacionats amb els mateixos. (...)

L’Estratègia 2009-2016 (...) implica un impuls i desenvolupament d'aquells aspectes en què l'Estratègia anterior, 2000-2008, s'ha demostrat adequada i una correcció de les limitacions observades. Això suposa, entre altres coses, una millora i optimització en l'oferta d'iniciatives de prevenció, de disminució de riscos i reducció de danys i del tractament de les persones afectades per problemes de consum. (...)
El plantejament més àmpliament acceptat i recolzat per l'evidència per assolir una disminució significativa de l'impacte sanitari i social, indesitjat i evitable, en relació amb l'ús de drogues en el context actual, és el d'actuar mitjançant una combinació de mesures que intervinguin simultàniament en els àmbits de l'exposició i accessibilitat a les substàncies psicoactives, del consum i de la reducció del dany associat a aquest. Moltes de les actuacions són específiques d'alguns dels àmbits, però també hi ha moltes altres amb objectius comuns. 

Principis rectors 

La consideració de l'evidència científica. En funció de la mateixa i dels criteris objectius d'efectivitat i eficiència es definiran, prioritzaran i desenvoluparan les intervencions. 

•   La participació social. 

• La intersectorialitat. Ofereix un enfocament i un abordatge multifactorial, intersectorial i multidisciplinari. 

•   La integralitat

•   L'equitat

•   L'enfocament de gènere 

Objectius generals
Promoure una consciència social sobre la importància dels problemes, els danys i els costos personals i socials relacionats amb les drogues, sobre la possibilitat real d'evitar-los, i sobre la importància que la societat en conjunt, sigui part activa en la seva solució.

• Augmentar les capacitats i habilitats personals de resistència a l'oferta de drogues 

• Retardar l'edat d'inici del contacte amb les drogues.

• Disminuir el consum de drogues legals i il·legals. 

• Garantir una assistència de qualitat. 

• Reduir o limitar els danys ocasionats a la salut de les persones.

• Facilitar la incorporació a la societat de les persones en procés de rehabilitació. 
• Incrementar l'eficàcia de les mesures dirigides a regular i controlar l'oferta i els mercats il legals de substàncies psicoactives.

• Augmentar els mecanismes de control econòmic sobre els processos de blanqueig de diners.

• Millorar i ampliar la formació dels professionals que treballen en aquest camp. 

• Incrementar i millorar la investigació.

• Potenciar l'avaluació sistemàtica de programes i actuacions.

• Optimitzar la coordinació i cooperació.
Coordinació
La coordinació possibilita tant la millor ordenació de les intervencions que es duen a terme pels agents implicats, com l'aprofitament més racional i eficient de tots els recursos.

Des de la seva posada en marxa, el Pla Nacional sobre Drogues es va dotar d'un mecanisme que assegurava la necessària coordinació entre les administracions públiques, tant a nivell territorial com a nivell intern. (…) 
Àmbits d'actuació

Els objectius generals, a més de respondre als principis rectors, s'han d'emmarcar i fer-se operatius en uns àmbits d'actuació determinats: 

Reducció de la demanda 

Prevenció. La prevenció del consum és l'àmbit clau sobre el qual es recolza la nova Estratègia 2009-2016. 

Poblacions diana:

• La societat en el seu conjunt

• La família

• Població infantil, adolescents i joves

• La comunitat educativa

• La població laboral

• Els col·lectius en situació d'especial vulnerabilitat 


Contextos d'actuació

Com a complement al caràcter global i transversal que caracteritza les polítiques sobre drogues, cal comptar també amb una sèrie d'elements i entorns amb un clar potencial preventiu. (…) Cal destacar fonamentalment el protagonisme dels mitjans de comunicació, dels sistemes sanitari i social, del sector econòmic vinculat a l'oferta d'opcions d'oci, així com dels agents de seguretat viària i ciutadana. 


Disminució del risc i reducció del dany 
Es tracta de dos conceptes pròxims, però no idèntics. La disminució del risc es troba més propera a la prevenció (com en el cas dels programes orientats a evitar la conducció de vehicles sota els efectes de l'alcohol o altres drogues, per tal de prevenir els accidents de trànsit), mentre que la reducció del dany afecta més a la vessant assistencial. 

Assistència i integració social

L'anàlisi i la revisió de les polítiques de drogues en els últims anys a Espanya permeten observar el canvi produït en la percepció social del fenomen del consum de drogues i de les drogodependències. Potser el més significatiu resideixi en la concepció de les addiccions com una malaltia més i, per tant, en el reconeixement que els afectats per les mateixes tenen dret a la corresponent atenció sanitària i social. 


Reducció de l'oferta

Com a part bàsica de l'amenaça derivada del crim, el tràfic de drogues, el desviament de precursors i el blanqueig de capitals relacionat, constitueixen fenomens de la màxima importància per explicar el crim organitzat, i han de formar part fonamental de qualsevol estratègia contra el delicte. (…) La millora continuada de les mesures per reduir l'oferta de drogues que s'han posat en marxa durant la vigència de l'Estratègia Nacional sobre Drogues 2000-2008, juntament amb l'adaptació de les mateixes a les tendències actuals ha marcat l'orientació de els aspectes estratègics concrets en l'àrea de la reducció de l'oferta de drogues.
Millora del coneixement científic bàsic i aplicat
En relació amb la informació i la investigació, l'Estratègia Europea 2005-2012, assenyala com a resultat a aconseguir: «una millor comprensió del problema de la droga i el desenvolupament d'una resposta òptima a aquest, mitjançant una millora apreciable i sostenible de la base de coneixement i de la seva infraestructura ». 

Per la seva banda, l'Estratègia Nacional sobre Drogues 2009-2016 té com a objectius en aquest àmbit «incrementar la quantitat i la qualitat de la recerca, amb la finalitat de conèixer millor les diverses variables relacionades amb les drogues i la seva capacitat de produir addicció, la seva consum i la seva prevenció i tractament "i" potenciar l'avaluació sistemàtica de programes i actuacions ». 


Formació 

Tot i tractar-se d'un àmbit transversal que impregna tota l'Estratègia, es contempla també de manera individualitzada, ja que es tracta d'una dimensió bàsica per aconseguir millorar la competència dels actors implicats en la prevenció i el control dels problemes relacionats amb les drogues. (…)  Es tracta de contribuir a la millora de les competències professionals dels que desenvolupen el seu treball en els serveis socials, educatius i sanitaris. 


Cooperació internacional 

Els problemes generats per les drogues il·legals transcendeixen l’àmbit nacional. La producció, el trànsit i els seus delictes connexos així com el consum de drogues tenen una dimensió mundial, més enllà d'àrees geogràfiques determinades. (…) En l'àmbit internacional, l'Estratègia Nacional sobre Drogues 2009-2016 consolida tots els esforços duts a terme fins ara, s'enquadra en la necessària unitat de representació i actuació de l'Estat espanyol a l'exterior i té la vocació d'estar pendent de nous desenvolupaments que puguin sorgir en el dinàmic camp de les drogues per tal d'avançar en noves àrees de cooperació. 

Avaluació de l'Estratègia Nacional sobre Drogues 2009-2016:

L'avaluació de les polítiques públiques s'ha convertit, en els darrers anys, en un requisit indispensable de l'acció de l'Administració, a causa, d'una banda, a l'obligació de retre comptes a la societat sobre la utilització dels recursos públics i, d'altra banda, a la necessitat de millorar el coneixement sobre els efectes de les accions dutes a terme i dels mecanismes que els expliquen. Només incrementant aquest coneixement és possible millorar, de forma gradual, l'efectivitat i eficiència de les actuacions empreses.
3.3. Resposta Autonòmica. Estratègia Nacional de prevenció: Consum de drogues i problemes associats. Departament de Salut de la Generalitat de Catalunya.

El Departament de Salut  de la Generalitat de Catalunya ha elaborat un Pla Estratègic de prevenció del consum de drogues amb la missió d’ordenar, orientar, promoure, reforçar, coordinar i avaluar les accions preventives tendents a disminuir la prevalença del consum de drogues i la incidència  de les problemàtiques associades en la població general catalana i especialment entre els infants, adolescents i joves dels diferents àmbits d’actuació. 

Línies estratègiques:

· Promoure actuacions preventives universals adreçades als diferents grups etaris.

· Promoure actuacions preventives als grups i circumstàncies d’especial risc.

· Promoure mètodes de detecció precoç i protocols d’intervenció.

· Potenciar la cultura de l’avaluació i la recerca.

· Fomentar la formació continuada dels professionals i l’acreditació dels programes.

· Fomentar la participació ciutadana i dels professionals.

· Estimular la cooperació UE, OMS i altres organismes internacionals.    

Objectius:
· Prevenir el consum

· Retardar l’edat d’inici.

· Reduir els riscos i els efectes adversos

· Minimitzar danys associats a l’addicció.

3.4. Resposta local

La Xarxa Local de Drogodependències de la Diputació de Barcelona,  estableix les bases tècniques i criteris generals que han de possibilitar el desenvolupament de programes comunitaris en el seu document marc Prevenció municipal en drogodependències: un compromís institucional i social .

Objectius:

· Facilitar la implementació i desenvolupament de serveis i programes de prevenció.

· Potenciar el foment de l’equitat en serveis i programes de prevenció comunitària de drogodependències per a tota la ciutadania de la província.

· Incorporar els diferents actors socials relacionats amb la prevenció de les drogodependències.

· Avançar en la homogeneïtzació dels sistemes de gestió en el conjunt del territori.

· Gestió compartida del coneixement.

III. NORMATIVA VIGENT

L’àmbit territorial (municipi, agrupació de municipis, comarca...) inclou tots i cadascun dels agents que  tenen incidència al territori, ja siguin administracions públiques, col·lectius professionals o entitats civils o socials, de tal manera que se li confereix una dimensió comunitària. 

La posició que té l’Ajuntament com a administració més pròxima a la ciutadania fa que tingui una millor disposició per identificar els seus problemes i respondre-hi amb celeritat.

L’àmbit local esdevé l’espai òptim per cercar complicitats i per generar dinàmiques participatives i coresponsables entre tots els agents implicats.

D’aquesta manera ho recull l’Organització Mundial de la Salut quan fa les recomanacions següents: 

 “Els programes (...) han d’ésser locals en el seu origen, enfocament, compliment i administració.”

 “Les estratègies i polítiques nacionals o generals han de donar suport a les iniciatives locals.” 

Aquestes recomanacions han tingut reflex en la normativa estatal mitjançant el Pla Nacional sobre Drogues, aprovat el 24 de juliol de 1.985. 

Entre els objectius generals, es preveu: 

“Desenvolupar instruments que permetin valorar els nivells de risc i de protecció d’una determinada comunitat i que facilitin l’avaluació de l’eficàcia de les intervencions.” 

La normativa administrativa vigent a Catalunya reconeix en l’àmbit de l’Administració local la plena competència municipal pel desenvolupament de polítiques de prevenció, serveis i reinserció social, entre les quals es poden incloure accions formatives en matèria de prevenció i lluita contra les drogues.

Aquesta normativa queda reflectida a la Llei 7/85, de 2 d’abril, reguladora de les bases de règim local; als articles 66 i 71 del Decret legislatiu 2/2003, de 28 d’abril, pel qual s’aprova el text refós de la Llei municipal i de règim local de Catalunya, i per la Llei 20/85, de 25 de juliol, sobre mesures i accions per a la prevenció i assistència a Catalunya en matèria de substàncies que poden generar dependència.

A més, la recentment aprovada pel parlament, Llei de Salut Pública de Catalunya, considera fonamental garantir la resposta a les necessitats en matèria de salut pública i l’equitat en la gestió dels riscos de la salut amb una atenció especial al territori i a l’àmbit local. Per això crea l’Agència de Salut Pública de Catalunya, que operativitza l’impuls descentralitzador que es dóna al sistema sanitari català.

Ens sentim confiats i esperançats, des del món local, del desenvolupament de l'Agència de Salut Pública de Catalunya, en el marc de la nova Llei de Salut Pública 18/2009, aprovada al Parlament de Catalunya el 14 d’octubre de 2009, com també, del desplegament dels 37 Governs Territorials de Salut (GTS). Creiem que són unes eines que afavoriran la promoció de la salut en els nostres territoris.

IV. VILANOVA I LA GELTRÚ: EL MUNICIPI

Ens apropem al municipi a partir de la descripció de les principals dades sòcio-demogràfiques i dels antecedents de treball.

1. Dades sociodemogràfiques.

La població a Vilanova i la Geltrú l’any 2008 era de 66.275 habitants segons dades del padró a finals de novembre. 33.525 són dones i i 32.750 són homes.

La població és majoritàriament jove-adulta, el gruix més nombrós de la població se situa entre els 30 i els 44 anys. Els adolescents i joves són 11.634. 

Des de l’any 1999 el moviment natural (número de naixements respecte a les defuncions)  és positiu, i durant els darrers anys segueix una tendència ascendent. S’observa una certa recuperació dels nivells de natalitat, degut sobretot, a l’arribada de persones immigrades.
Hi ha un cert estancament pel que fa al pes relatiu de la gent gran tot i que en els darrers anys, s’ha experimentat un fort creixement com a conseqüència de la major esperança de vida. 

Pel que fa al saldo migratori, Catalunya, com la resta de països europeus, ha estat i és, principalment, un país d’ acollida. En aquests darrers anys s’ha produït un increment de persones estrangeres que s’hi estableixen, juntament amb una extensió per tot el territori i una diversificació de procedències.

Nivell d’estudis

Gairebé la meitat de la població major de 16 anys té estudis primaris, seguidament un 22,7% té estudis secundaris i, en menor representació, un 14,2% tenen estudis universitaris. Per altra banda, hi ha un 15,8% que es considera com a instrucció insuficient, són aquelles persones que o bé no saben ni llegir ni escriure, o bé no han completat els estudis primaris. Les taxes específiques d’estudis mostren que els vilanovins i les vilanovines tenen uns nivells lleugerament per sota de la mitja catalana.

A nivell educatiu, on es difereix més del nivell territorial de Catalunya és en la formació professional de grau mitjà, on Vilanova i la Geltrú obté un percentatge més elevat amb diferència.

Pel que fa al nivell d’instrucció dels joves,  un 32,33% han assolit l’EGB o l’ESO, així com un 19,31% el primer grau. Un 16% han aconseguit el Batxillerat, mentre que un 14,92% tenen un títol universitari (ja sigui diplomatura o llicenciatura). Per tant, els joves amb estudis són majoria al municipi i només hi ha un 0,58% d’analfabets (xifra molt baixa però preocupant).
Els resultats no són gaire diferents dels de l’àmbit català, sobretot en l’EGB, l’ESO i el Batxillerat elemental i les carreres universitàries.

Perfil de la població activa

A partir d’un estudi quantitatiu sobre el mercat de treball de la Regidoria de Promoció Econòmica de l’Ajuntament de Vilanova i la Geltrú es pot extreure quin és el perfil de la població de Vilanova i la Geltrú abans de treballar.

En els darrers anys s’ha produït un augment de la població en edat de treballar i per tant de la població potencialment activa, del 49,2% que hi havia al 2001 al 69,40% al 2008, de les quals 49% són homes i el 51% són dones.

Una de cada dues persones en edat de treballar té entre 25 i 44 anys i el nivell formatiu és principalment d’estudis primaris i secundaris (el 65,51%)

Les dades mostren una progressiva incorporació de la dona al mercat de treball, però sense assolir-ne els nivells dels homes: en ells representen el 92,45% dels actius, i en elles el 87,30% de les actives.

El sector que ocupa un major nombre de treballadors a la ciutat és el sector serveis. Hi ha una clara relació entre la feina realitzada i el sexe de la persona: les dones majoritàriament treballen en serveis  i els homes més en la construcció, la mecànica i la metal.lúrgia.

Atur

Segons dades de la síntesi d’indicadors de l’activitat econòmica l’atur registrat a Vilanova i la Geltrú en el 3r trimestre de 2008 va ser de 10,8%. Les dones van registrar una taxa d’atur del 13,3% i els homes 9,0%. Segons les dades proporcionades per l’Institut d’Estadística de Catalunya (IDESCAT) dels 3.027  aturats que hi havia al 2008, s’ha passat a 5.082 al 2009. 

2. Antecedents de treball 

Vilanova i la Geltrú té una àmplia trajectòria de treball que mostra l’interès i preocupació en la prevenció en drogodependències. 

Programa de Prevenció de les Drogodependències (des de 1998): 

Activitats adreçades tant a l’alumnat de primària (prevenció inespecífica) com de secundària. S’oferten en el Programa d’Animació Educativa (PAE) dirigit als centres d’ensenyament.

Sense fums: Adreçada a l’alumnat de 1r i que té com a objectiu la prevenció de l’addicció al tabac entre els joves així com, informar-los dels problemes de salut derivats del seu consum. Iniciat al 1998-99.

El cànnabis: Activitat adreçada a l’alumnat de 2n d’ESO i que té com a objectiu la prevenció del consum de cànnabis, informar sobre el seus efectes, augmentar la percepció de risc associada al consum i facilitar pautes per prendre decisions autònomes i informades, incidint en la importància de les pressions externes tot donant estratègies per afrontar-les. Aquesta activitat s’ha iniciat el curs escolar 2006-07. 
Controla’t: Adreçada a l’alumnat de 3r d’ESO i que té com a objectiu prevenir l’abús de l’alcohol entre els joves, promocionar actituds i hàbits de saludables, informar sobre els riscos associats al seu consum per tal de disminuir-los i desvetllar els mecanismes pels quals opera la publicitat i la pressió de grup en el consum de drogues institucionalitzades. Va iniciar-se el curs escolar 1999-2000. 

Programa de prevenció dels accidents de l’institut Guttmann: La Conducció més segura: Adreçada a l’alumnat de 4t curs d’ESO i que té com a objectiu prevenir els accidents i el risc de patir lesions medul·lars i cerebrals i sensibilitzar els joves a fi que desenvolupin comportaments responsables i actituds de prudència necessàries per conduir un vehicle i per practicar activitats esportives, de lleure o que comportin risc. L’activitat va iniciar-se el curs escolar 1998-99.
Que no et mengin el koko: Activitat adreçada a l’alumnat de 4t d’ESO i que té com a objectiu evitar i si més no, retardar l’edat d’inici de consum de substàncies amb capacitat adictiva, reforçar els factors de protecció, promocionar actituds i hàbits saludables, augmentar la percepció de risc associada al consum, facilitar pautes per prendre decisions autònomes i informades, incidint en la importància de les pressions externes tot donant estratègies per afrontar-les. Va iniciar-se al curs escolar 1999-2000. Aquesta activitat es va oferir fins al curs escolar 2006-07, ja que a partir d’aquest curs escolar es va procedir a replantejar els objectius i els continguts de l’activitat, fet que va donar lloc a l’inci d’una altra activitat adreçada a l’alumnat del mateix curs escolar.

Estimulants i drogues de síntesi: Activitat adreçada a l’alumnat de batxillerat i que té com a objectiu evitar o, si més no, retardar l’edat d’inici de consum de drogues, reforçar els factors de protecció, promocionar actituds i hàbits saludables, augmentar la percepció de risc associada al consum i facilitar pautes per prendre decisions autònomes i informades, incidint en la importància de les pressions externes, tot donant estratègies per afrontar-les. L’activitat va iniciar-se en el curs escolar 2006-07.

Taula resum:

	
	2005 2006
	2006 2007
	2007 2008
	2008

2009
	2009 2010
	Nº Tallers
	Nº Alumnes

	Sense fums
	12
	17
	17
	20
	18
	84
	2520

	El cànnabis
	
	8
	17
	23
	21
	69
	2070

	Controla’t
	17
	19
	22
	22
	18
	98
	2940

	Ke no et mengin el koko
	20
	13
	17
	
	
	50
	1500

	Enganxats
	
	
	
	8
	16
	24
	720

	La conducció més segura
	
	20
	20
	25
	23
	88
	2640

	Estimulants i drogues de síntesi
	
	9
	7
	9
	20
	45
	1350

	TOTAL 
	49
	86
	100
	107
	116
	458
	13740


Mesa de les drogues (2000)

Comissió de treball de caràcter tècnic i multidisciplinari, que comença a definir els eixos vertebradors d’un futur Pla d’acció sobre les Drogues. Va suposar un fòrum de debat i intercanvi d’experiències i opinió entre els diferents operadors i va identificar les mancances d’informació que el sistema té en l’àmbit del coneixement de la realitat així com els circuits d’intervenció dels diferents serveis. 

Els reptes que es plantejava la Mesa, es situaven en els marcs d’actuació següents:

· Establir un fòrum de debat i intercanvi d’experiències i opinió entre els diferents operadors.

· Permetre un àmbit de treball tècnic, obert i plural on es tractin problemàtiques puntuals d’una forma directa i fàcil.

· Identificar els circuits d’intervenció dels diferents serveis, les seves interseccions, les difusions, en el cas que n’hi hagin, i les propostes d’intervenció.

· Identificar les mancances d’informació que el sistema té en l’àmbit del coneixement de la realitat.

· Consensuar els mitjans necessaris i com han de ser utilitzats.

· Elaborar i proposar a la comissió política els criteris bàsics del Pla d’Acció sobre les Drogues.  

La majoria de les accions que s’han anat fent durant aquest període han sorgit del debat intern que s’ha anat generant en el sí de la Mesa de les Drogues,  i ha estat el pilar, el lloc on s’han acordat la majoria de les accions que s’han anat fent en aquests darrers anys.
Pla d’Acció sobre Drogues (2002)

El Pla d’acció neix de la necessitat de disposar d’un nexe vertebrador de totes les accions que sobre les drogues desenvolupaven les diferents institucions al municipi, per ordenar-les i poder prioritzar. El disseny d’aquest Pla d’acció s’origina fruit del consens per part de tots els representats a la Mesa de les drogues. El Pla s’estructura en base a quatre eixos:  el preventiu i informatiu, l’assistencial, el de seguretat i dissuasió i el de coneixement, cada un d’ells liderat per un servei o institució.

El Pla se situa en un marc fortament preventiu, integrant en aquest concepte de prevenció els quatre eixos.  El preventiu i informatiu, centrat bàsicament en evitar o retardar l’edat d’inici de les conductes d’ús o d’abús de les drogues, tant de les legals o de les il·legals.  Una de les peces claus en això serà la comunitat educativa, reforçant les activitats que s’ofertin als alumnes i mitjançant xerrades i formació als professionals de l’ensenyament i als pares i mares. També en aquest eix es contempla facilitar informació a la població jove.  En l’eix de seguretat i dissuasió s’intenten contemplar les capacitats preventives que té la repressió, i també els efectes positius de la dissuasió. L’eix del coneixement l’entenen com el nucli de recerca de la informació que necessiten, que ha de permetre obtenir alerta sobre noves pautes de consum i també sobre els avenços en el seu tractament. Tres objectius d’aquest eix seran analitzar els indicadors de consum, facilitar els protocols d’intervenció entre els serveis, i establir una borsa d’investigació sobre les drogues a la nostra ciutat.

Per últim, l’eix assistencial, el que més ha evolucionat en els darrers anys en aquest àmbit, el que pretén és tractar totes les persones que, tant per un consum crònic com per un consum episòdic, o bé per problemes vinculats a les toxicomanies, puguin necessitar d’una intervenció dels serveis assistencials. 

Disseny i difussió de  Postal free (2002-2003)

Campanya informativa i preventiva sobre l’alcohol, l’èxtasi, la cocaïna i altres conductes de risc amb l’objectiu d’oferir informació objectiva i veraç sobre les diferents drogues, els seus efectes i les seves conseqüències, com també assessorar i orientar sobre els motius de preocupació relacionats amb les drogues i sobre els recursos existents per contribuir a la solució de problemes. Es van editar 30.000 postal free i es van editar 600 cartells.
La distribució de les postals i cartells es va fer en 3 campanyes diferents: agost de 2002, desembre de 2002 i gener - febrer de 2003. 

Distribució de les postals als centres d’ensenyament secundari, locals d’oci, àrees bàsiques de salut i dependències municipals. Acord amb poblacions properes per fer la distribució

I Convocatòria del Premi d’Investigació sobre Drogues (2004)

Estudi guanyador: “Impacte del consum de cànnabis en la població adolescent de Vilanova i la Geltrú” (realitzat per l’entitat Educació per l’Acció Crítica)

Jornades de Formació per a professionals (2004 i 2006)

Espai de formació, debat i reflexió sobre les drogues adreçada  als professionals, que hi estan treballant directa o indirectament: mestres, personal sanitari, educadors, cossos de seguretat. En la primera jornada van asistir 51 persones i en la segona 70. 

Organització d’una Jornada de presentació de les dades del estudi del Premi d’Investigació sobre Drogues. (2005)

L’acte es va fer a la Biblioteca A. Cardona Torrandell i hi van assistir aproximadament 60 persones. 

Participació a la Xarxa local de prevenció de les drogodependències de la Diputació de Barcelona: Estratègies de participació comunitària en la prevenció de les drogodependències. (des del 2005)

Participació en el  grup de pre-xarxa format per tècnics representants de 72 municipis i 6 entitats del sector de les drogodependències i en la Comissió d'Estratègies de participació comunitària en la prevenció de drogodependències.
II Convocatòria del Premi d’Investigació sobre Drogues (2006)

Estudi guanyador: Estudi sobre les actituds vers les drogues dels pares i mares de Vilanova i la Geltrú (realitzat per Otger Amatller i Montse Benabarre).
Coordinació amb el Programa Salut i Escola (2007)

Des de l’inici del programa, es realitzen coordinacions periòdiques amb el personal sanitari (infermeres) assignades a cada centre d’ensenyament secundari de la ciutat. 

Programa de prevenció del consum de cànnabis PkPTS.COM. (2006-07)

Creat per l’Agència de Salut Pública de Barcelona i desenvolupat per la Diputació de Barcelona a través de la Fundació Viure i Conviure. Es va signar un document d’adhesió al projecte amb el compromís de fer difusió a les escoles de la població i altres organitzacions que treballen amb els joves (entitats, associacions de lleure, xarxa pública sanitària, etc.) i a coordinar el projecte a la població. Dos centres es van mostrar interessats i un el va aplicar durant un any en els 3 grups de 3r d’ESO. El professorat d’ambdós centres d’ensenyament va assistir a la jornada de formació i es va realitzar una xerrada informativa adreçada a mares i pares d’alumnes del centre d’ensenyament secundari que va aplicar el programa.

Exposició itinerant: I TU DE QUÈ VAS? de la Diputació de Barcelona. (2008)

Orientada a reduir els factors de risc associats al consum de drogues i enfortir els factors de protecció en la població de 12 a 16 anys.
Va ser visitada per aproximadament 1300 joves de 1r a 4t d’ESO de diferents centres d’ensenyament de la comarca del Garraf. Les visites podien estar guiades per dos monitors de la Diputació de Barcelona encarregats de dinamitzar el grup-classe. Pel que fa al municipi de Vilanova i la Geltrú, del total de 9 centres educatius d’ensenyament secundari de la ciutat, 6 centres van fer les visites guiades. Això va significar un total de 780 alumnes distribuïts en 30 grups – classe que corresponien a: 2 gurps de 2n d’ESO, 12 grups de 3r d’ESO, 11 grups de 4t d’ESO I 5 grups de Formació Ocupacional i de Garantia Social. 

A banda de les visites d’escolars, també van visitar l’exposició grups de professionals de l’àmbit educatiu, social i sanitari que tenen contacte amb els joves d’aquesta franja d’edat. 

Programa “Nits Q-Nits de Qualitat”. (Octubre 2008)

Iniciativa de la Subdirecció General de Drogodependències de la Generalitat de Catalunya per treballar en l’àmbit local  la reducció de riscos en els usos de substàncies psicoactives en espais d’oci nocturn. Basat en la creació d’una taula participativa amb tots els agents implicats (associacions de joves, tècnics municipals, representants del sector privat de l’oci nocturn i responsables de seguretat del municipi) que proposa accions adaptades a la realitat del territori.

Creació d’un grup de deshabituació tabàquica de treballadors de l’àmbit educatiu. (Març del 2009)

El 30% (4 persones) que van inciar el programa, es mantenen abstinents, i una 5ena persona va tenir una recaiguda durant l’estiu. 

Implementació del Programa “Nits Q-Nits de Qualitat” (juliol 2009)

Edició d’un material anomenat Bones Pràctiques en prevenció i reducció de riscos en barres, acompanyat d’una Carta de còctels sense alcohol i una coctelera que porta amb el logo identificatiu del programa NITS Q. Tot aquest material es va fer arribar a una selecció de 40 establiments; bars, discoteques i sales de festa.  Des de llavors, la taula participativa no s’ha tornat a reunir i en  l’actualitat, resta pendent reprendre el treball amb els agents implicats i veure quines són les prioritats de cara al proper any. 

Assessoria de Salut - Oficina Jove Garraf (Setembre del 2009)
Servei de consultoria en temes de salut (drogues, sexualitat, trastorns de la conducta alimentària i altres) adreçat a joves que resideixen a tota la comarca del Garraf. És una proposta de treball transversal i de coordinació intrainstitucional que presten personal tècnic de l’ajuntament, el Centre d’Atenció i Seguiment de les Drogodependències, l’Institut de Reinserció Social i el Institut Català de la Salut.

V. DIAGNÒSTIC DEL CONTEXT LOCAL

Una de les principals dificultats que s’ha trobat per realitzar l’anàlisi de la situació a nivell local ha sigut la manca de registres sistematitzats que aportin indicadors del consum i que permetin realitzar una comparativa amb dades autonòmiques o estatals. Aquest és el motiu pel qual s’ha presentat en el segon capítol la informació a nivell més macro i en aquest, una aproximació a la realitat de consum de Vilanova i la Geltrú a partir bàsicament, d’informació qualitativa. 

Es disposen però, d’alguns indicadors de consum gràcies a la diagnosi feta des del  Pla Local de Joventut, ja que per la diagnòsi es van realitzar enquestes a tots els alumnes dels centres secundària de la ciutat i a una mostra aleatòria de joves del carrer. 
Tot i que la informació obtinguda de les enquestes realitzades pel Plan Nacional i les del diagnòstic del Pla Local de Joventut pretenen descriure tendències del consum, no podem comparar els resultats degut a que l’instrument de mesura és diferent.

Passa el mateix amb les dades locals, les enquestes fetes al carrer i les fetes als centres educatius no han seguit el mateix qüestionari (es pregunten coses diferents), i per tant aquestes dues fonts tampoc són comparables. També cal valorar que la mostra de les enquestes als centres era bastant homogènea, en el sentit que el grup podia presentar característiques comunes i eren bastant contestades i a les  del carrer es feien preguntant al.leatòriament per tant ni les mostres ni el sistema de mostreig era el mateix. 

La major part de la informació s’ha obtingut a partir del que es coneix com a Investigació Acció Participativa (IAP). La IAP és una metodologia d’intervenció social pròpia de la psicologia social comunitària que fa èmfasi en el fet que les persones que estan afectades pels problemes socials han de ser protagonistes de la solució d’aquests problemes. Des d’aquest enfoc, el disseny, execució i avaluació dels programes i accions es fa a partir del diàleg entre els qui hi intervenen i els membres de la comunitat, considerant-se aquests com uns experts més donat que són els qui millor coneixen la seva realitat. 

És per aquest motiu que la informació obtinguda a partir de les entrevistes a tècnics i agents socials s’ha valorat al mateix nivell que la dels joves donat que, si bé els primers tenen un coneixement tècnic, els segons són els principals actors de molts dels aspectes que es descriuen i els que saben de primera mà el que passa en el terreny.

D’aquesta manera s’ha volgut evitar el que sovint passa quan es volen el.laborar polítiques d’intervenció comunitàries, on uns “experts” fan una una descripció de la realitat sense sortir d’un despatx i elaboren propostes segons els seus criteris i els destinataris de les propostes tenen poc a dir al respecte.

Estructurem aquest diagnòstic a partir de diverses mirades:

Pràctiques de lleure: entenent tal i com s’explica en el marc teòric, que com el consum majoritari és el recreatiu associat a l’oci, caldrà fer un anàlisi de la gestió del temps lliure, les pràctiques que es realitzen i l’oferta d’oci existent.

Característiques del consum: a partir del coneixement dels diferents entrevistats i participants de grups de discussió i comissions.
Percepció del consum i concepte de problema: la visió dels professionals vinculats a la temàtica i els joves.
Riscs i Danys associats al consum de drogues: per recollir aquelles pràctiques de risc que s’associen al consum i sobre les quals també és important incidir-hi i conéixer la problemàtica exisitent.
Fonts d’informació sobre drogues: quins són els canals pels quals arriba la informació sobre drogues, l’oferta de serveis i la valoració que se’n fa dels mateixos per tal de poder determinar les mancances existents.
Principals necessitats detectades: tant d’aquelles a les que es poden arribar des d’un pla local de drogues, com de les més estructurals sobre les quals tot i ser díficil poder-hi incidir, estan relacionades amb el consum de drogues.

S’ha treballat a partir de dos tipus de fonts: 

1. Les primàries, creades específicament per disposar d’informació i poder fer un diagnòstic del context local: entrevistes, comissions de treball i  grup de discussió  de joves.
Amb la pretensió de recollir i contrastar informació de tots els àmbits vinculats amb  la prevenció de drogues, s’han realitzat entrevistes a:  

· Tècnics municipals: d’educació, serveis socials, salut i joventut.

· Agents socials vinculats: professorat de Centres d’Educació Secundària, Mossos d’Esquadra, Imfermeres del programa Salut i Escola, treballadora social del Centre d’Atenció a les drogodependències de Vilanova i la Geltrú i referent del programa PIDCES. 

· Dos joves que presentaven estils d’oci i consum diferenciats.

· Un propietari d’un local d’oci nocturn.

2. Secundàries, són  aquelles fonts consultades que ja existien previament:

· Conclusions de les enquestes del Plan Nacional sobre Drogas.

· Memòria d’activitats 2008 del Centre d’Atenció i Seguiment de les Drogodependències de Vilanova i la Geltrú. 

· Pla de Joventut  de Vilanova i la Geltrú. Regidoria de Cultura i Joventut (2009)

· Pla de Serveis Socials 2009.Regidoria de Serveis Socials i Salut. (2009)

· Estudi Impacte del consum de cànnabis en la població adolescent de Vilanova i la Geltrú. EDPAC. (Premi d'investigació del 2004)

· Estudi sobre les actituds vers les drogues dels pares i mares de Vilanova i la Geltrú. Otger Ametller i Montse Benabarre. (Premi d'investigació 2006)

Tot i que en la mesura del que ha estat possible s’aporten dades quantitatives, la major part de la informació aportada és qualitativa. S’ha fet palès, que existeix una manca de registre de les incidències que el consum de drogues genera i que cal una millor sistematització de la informació. Si no es disposa d’un bon sistema de registre i d’avaluació, la capacitat i el coneixement de millora és gairebé impossible. 

1. Pràctiques de lleure
Font: observació participant, entrevistes a joves, entrevistes a tècnics, entrevista propietari local oci nocturn, Informe DIEP,  diagnòstic Pla de Joventut, diagnòstic Programa Nits Q

1.1. L’oferta d’oci

Recollim en aquest apartat quina és l’oferta d’oci existent, és a dir, què és allò que es pot fer en el temps lliure al municipi.

Durant la setmana, el temps lliure s’acostuma a dedicar a la realització d’activitats extraescolars (esport, música, idiomes) i en trobar-se amb el grup d’amics, ja sigui en els espais públics en el cas dels més petits, com en bars els més grans. L’oferta d’activitats extraescolars és de caràcter privat i no tothom s’ho pot permetre.

L’oferta d’oci els caps de setmana es centra en pocs espais i ve diferenciada per l’època de l’any: a l’hivern en els bars del centre del municipi en les primeres hores i l’Envelat i a l’estiu a la zona dels bars del Passeig Marítim i dels xiringuitos de la platja. L’Envelat és un equipament municipal obert a tota la ciutadania però especialment al col·lectiu de joves, que dóna cabuda a activitats juvenils, culturals, lúdiques i cíviques de mitjà i gran format durant els mesos de tardor i hivern que no és possible la realització d’activitats a l’aire lliure.

Diversos festivals d’estiu s’han constituit al llarg del temps com un referent en l’escena musical i atrauen a un públic que arriba de fora del territori.

Hi ha un complexe d’oci comercial situat a les afores on s’hi va al cinema, a la bolera, a prendre alguna cosa és a dir, es centra sobretot en un oci basat en el consum. Hi van sobretot els més joves i aquells que no estan vinculats a entitats.

Hi ha hagut alguna iniciativa privada per oferir una proposta de  “discoteca light”  (sessions de tarda per a menors d’edat de 14 a 18 i on no es serveixen begudes alcohòliques) que no ha prosperat. Alguns joves, opten per marxar del municipi a passar la tarda a altres llocs.  

Les discoteques tenen poca presència, en algunes tot i que estan en el terme territorial del municipi hi va públic del municipi del costat, d’altres aglutinen un tipus de públic molt específic i només en una hi ha una mica més d’heteregeonitat, tenint en compte que aquesta heteregenitat es centra en el que s’anomena “vilanovins de tota la vida” que no abarca els nouvinguts.

A partir de les tres que tanquen els bars nomès hi ha l’opció d’anar a l’envelat i a la discoteca. Molts joves opten per continuar la festa en espais privats. En les festes assenyalades (carnaval, fires, festes majors) tothom participa d’una manera entusiasta.

1.2. L’autogestió de l’oci 

Recollim aquí com s’organitzen els mateixos joves el seu temps lliure. 

La gran quantitat d’entitats fa que els joves vincultats a aquestes dediquin molt del seu temps lliure a organitzar esdeveniment,s tant en equipaments públics com (a l’Envelat, la Sala Polivalent de l’Escola Municipal de Música Mestre Montserrat o el Molí de Mar), com a la via pública. També s’observa una tendència a llogar baixos que són utilitzats com a locals i punts de trobada com a conseqüència molt sovint de la poca oferta d’oci alternatiu. És on es comença i s’acaba la festa.

Durant el dia, l’espai públic és on s’acostumen a trobar els més joves, concretament a l’skate park, la zona de platges i alguns carrers i places. A mesura que es té més capacitat adquisitiva, els bars també són punts de trobada. 

Els espais de relació, ja siguin els espais públics com els locals privats, estableixen també les diferències entre els diferents grups o colles.

La resta d’oci autogestionat és basa en trobar-se  en places i carrers, de vegades amb poca acceptació del veins i comerciants que es queixen que aquests no col.laboren amb uns comportaments cívics. La platja, sobretot a l’estiu, també és punt habitual de trobada.

1.3. La gestió pública del lleure 

Entenem com a gestió pública del lleure aquella que s’oferta des dels recursos municipals. 

L’oferta d’infrastructures esportives lliures es limita a unes pistes de bàsquet i de fútbol situades a la zona de la platja que acostumen a estar massificades i a un skate park de recent construcció. No hi ha punt jove o un espai per passar les hores i on els més petits puguin trobar-se o un espai on es puguin realitzar activitats de petit format, ni de dia ni de nit. Els centres cívics tenen una oferta que resulta poc atractiva pels joves i no són gaire utilitzats per aquests.

Hi ha programes que vinculen a colectius en risc amb activitats esportives treballant així la prevenció inespecífica del consum de drogues.

La resposta municipal davant la poca oferta d’oci de l’hivern va ser oferir un espai a les afores, l’Envelat.  Arrel de les demandes manifestades per part de les entitats en la reunió de valoració, s’han introduit canvis i millores en la gestió: s’ha eliminat el cànon d’utilització de l’equipament a fi que la seva utilització resulti més econòmica i d’aquesta manera la utilització de l’equipament per part de les entitats sense ànim de lucre queda en bona part subvencionat.

Es fa doncs palès que els joves senten que no participen de les decisions que els afecten i que s’ha adaptar a les propostes i criteris institucionals. Des de les administracions hi ha la percepció que de vegades és difícil treballar amb ells degut a la generalitzada poca confiança que existeix vers les institucions i que s’arrossega històricament, que provoca que tot el que es proposi es consideri que es fa “perquè toca”. Hi ha també criteris dispars a l’hora de plantejar l’oferta pública de l’oci i la participació dels joves en la mateixa. Val a dir també, que cada vegada es dediquen més esforços a que aquesta situació canvii.

Per últim, comentar que hi ha una dificultat per arribar a la diversificació d’estils dels joves i les necessitats dels diferents tipus de colectius. El fet que dins de la pròpia ciutadania encara no s’integri prou els nouvinguts (encara que de vegades es tracti  de la segona generació d’aquests) tampoc ajuda a fer-ho.

2. Característiques del consum
Font: entrevistes a joves,entrevistes a agents socials i tècnics municipals, observació participant, diagnòstic pla de Joventut i , Enquestes EDADES i ESTUDES del Plan Nacional Sobre Drogues 

Les substàncies més consumides habitualment segueixen sent les clàssiques, independentment de la font consultada: tabac, alcohol i cànnabis però en els resultats locals ens aporten diferències segons si és dia laborable o caps de setmana. L’alcohol sembla ser la substància més vincualada a l’oci dels caps de setmana i el cànnabis al dels dies laborables. 

Els resultats no mostren però, en quin moment del dia es produeix el consum qüotidià de cànnabis en els dies laborables, si al finalitzar la jornada, durant aquesta o abans. Aquesta informació seria important que es recollís doncs les implicacions i riscos són diferents segons el moment en que es produeixi el consum. 

Tampoc sabem el que els entrevistats entenen per oci entre setmana ja que pot ser molt diferent segons l’estil de vida de la persona, per alguns serà qualsevol hora del dia i d’altres l’entendran com el que es té després de cumplir amb les responsabilitats diàries. 

Pel que fa a la cocaïna, hi ha un augment del consum creixent d’aquesta substància que es contempla en els resultats locals com en els estatals. 

El consum de la resta de drogues il·legals és molt minoritari, tant el que s’observa a nivell de dades de la població general pel que fa al consum en els últims 30 dies (menys d’un 2% de la població), com en els que ho han fet alguna vegada a la vida (menys d’un 4,1%). 

Els resultats del municipi recullen el consum que es fa durant el cap de setmana i sorprén que de les xifres anteriors es passi a un 21% encara que sigui “en poca mesura”. Per altra banda, caldria conéixer que és el que s’entén per “poca mesura”, doncs és un terme força ambigu per recollir en una enquesta i  pot ser interpretat de moltes maneres segons qui la contesti. 

Un altre resultat que crida l’atenció en els resultats locals és que el consum d’al·lucinògens (lsd, bolets, etc) sigui superior al de l’èxtasi a diferència dels resultats que mostren les enquestes generals.

La substància més vinculada a la nit és l’alcohol, tot i que la marihuana, el haixix i la cocaïna són també substàncies molt consumides, fins al punt que es comenta que “s’ha normalitzat el seu consum”. 

Els joves que fan algun consum d’altres drogues com ara èxtasi, tenen consciència de que aquest consum és més evident i alarmant (és més manifest quan s’està col·locat, es descontrola més, etc.).

Amb relació al consum adult, aquest s’acostuma a fer en l’àmbit privat i per tant no és tant visible,  però no per això deixa de ser conegut i genera certa preocupació en alguns dels entrevistats com es mostra en el proper apartat (percepció del consum i concepte de problema). 

A destacar que s’afirma que molts consums són realitzats en l’àmbit laboral,  sobretot en certs perfils professionals que requereixen de llargues jornades de treball en aquells on existeix un ambient molt competitiu.

Una dada a tenir en compte de les darreres conclusions de les enquestes del Plan Nacional sobre Drogas i sobre la qual es para poca atenció, és que ha augmentat considerablement el consum de somnífers i tranqui·llitzants per part de les dones majors de 35 anys (moltes d’elles segurament mares d’adolescents), sent l’únic consum on les dones presenten uns resultats més elevats que els homes. 

Per altra banda, ens trobem ara amb una situació que no es produia en generacions anteriors: la existència de moltes persones que tot i haver entrat en l’edat adulta (i de vegades tenir responsabilitats familiars), segueixen consumint drogues il·legals de forma recreativa al llarg de tota la seva vida, encara que de manera més puntual que quan eren més joves.
Respecte a l’edat d’inici, ens trobem que  l’edat de la persona enquestada modifica la percepció que es té sobre el moment en que es va entrar en contacte amb les drogues: els enquestats als centres de secundària pensen que està al voltant de l’edat que tenen en aquell moment, els quinze anys, mentre que quan són més grans considerent que van entrar molt abans (abans dels 14 anys). 

Caldria saber exactament el que s’entén per entrar en contacte amb les drogues,  doncs és curiós que en una societat que viu envoltada de drogues legals, un 17 % dels enquestats als centres educatius considera que mai ho ha estat.

Si ens fixem en les pautes de consum, ens trobem que en una nit, s’acostumen a barrejar diferents substàncies, sent l’alcohol la substància base a la qual se li afegeix la resta. Alguns opten per fer-ho amb cocaïna únicament, d’altres és el cànnabis amb la que es combina i una minoria ho fa amb tot tipus de substàncies recreatives. 

La pràctica del “botellón”  tal i com s’observa en altres ciutats del territori estatal (entés com una ocupació massiva de l’espai públic) no és habitual, però sí que s’observen petits grups de joves que es troben amb la finalitat de consumir alcohol. 

Ha augmentat el consum tant d’alcohol com d’altres drogues en la via pública en zones molt focalitzades sobretot de joves que rebutgen l’oci comercial o que no tenen edat per consumir dins els locals, també degut a que molts joves no poden assumir els preus de l’alcohol. 

En festes assenyalades el nombre augmenta i es visivilitzen consums per part dels joves de menys edat que al no tenir experiència de consum, sobrepassen els propis límits i mostres símptomes clars d’intoxicació etílica. 

El consum de cànnabis cada vegada deixa de ser més recreatiu per passar a ser habitual, produint-se paral.lelament a les obligacions. Sembla haver-se normalitzat i és força visible en certs espais públics quan es fa per part de consumidors que encara no disposen d’espais privats propis. 

3. Percepció del consum i concepte de problema

Font: entrevistes a agents socials i tècnics municipals, estudi Edpac, estudi local famílies, entrevistes a joves

3.1. Dels agents socials i tècnics municipals
No hi ha la percepció que el consum de drogues augmenti a nivell general però hi ha preocupació per l’augment i el canvi en les pautes de  consum de certes substàncies com la cocaïna. 

Es reconeix que els consums més problemàtics es donen en la població adulta. Es qüestiona la tendència a extrapolar el concepte de ser jove al fet de ser consumidor de drogues degut a la major visualització dels consums. Sensació que socialment s’estan transmetent valors relacionats amb recerca del plaer i que els joves copien els models dels adults.

L’hàbit de fumar cànnabis és molt freqüent i està molt estès entre tots els possibles sectors i grups socials. Tant fumen els que encara estan estudiant com els que ja s’han incorporat al món laboral o els qui estan sense fer res. 
Es té la percepció de que el consum entre els joves no respon a cap tipologia ni de famílies, ni d’estats socials, ni de grups juvenils. Tampoc hi hauria diferència entre sexes, si bé sembla haver la lleugera percepció de que són els nois els més actius a l’hora de moure’s per aconseguir cannabis, sobretot en les edats més joves (entre 14 i 17 anys).

Alguns s’inicien en el consum d’aquesta substància sense ser fumadors de tabac. No tenen consciència de problema. Molts joves són la segona generació en famílies de consumidors. Es detecta cultiu a casa.

Es té la sensació que la qualitat del cànnabis que es fuma ara  és millor que el que es fumava anys enrere. Entre els joves de 16/20 anys que  comencen a treballar és present un consum habitual. Fumen a la feina –sobretot a les que són a l’aire lliure– i això els porta problemes amb l’empresa. 

Existeix també una certa preocupació davant el fenomen del botellón i respecte a la dispensació de begudes alcohòliques a menors d’edat. 

Es parla de que de nit, hi ha poques alternatives d’oci no vinculades al consum de drogues i la preocupació adulta de que els joves quan surten consumeixen drogues no va acompanyada per una materialització d’una oferta lúdica alternativa que facilités un oci més saludable.

A part del cànnabis i l’alcohol, pel que fa el consum d’altres drogues, es comenta que està focalitzat en grups molt concrets i minoritaris, de forma que no es veu com a un problema generalitzat. 

El consum considerat problemàtic és la dependència, el de tipus més recreacional no es veu com un problema però sí el fet que pugui ser un nexe d’unió entre els joves i que alguns d’ells tinguin pocs recursos personals. Els professionals tenen mancances formatives respecte l’abordatge educatiu del consum de drogues que fa difícil la detecció i la derivació d’alguns casos encara que tinguin una normativa al respecte. 

El col.lectiu considerat de més risc és el dels adolescents i els dels joves “ni-ni”: aquells que ni estudien ni treballen.

Als IES hi ha preocupació pel consum, tant pel que es produeix puntualment dins del centre en racons o en sortides, com pel que es fa a les hores d’entrada i sortida amb actituds poc discretes. Per aquest motiu,  ja fa un temps que estan treballant en l’el.laboració d’un Protocol de Detecció i Derivació en casos de consum de substàncies als centres de secundària, però troben difícil l’aplicació i prefereixen derivar els casos a un professional especialitzat. 

Es percep que els absentistes consumeixen i que els que consumeixen acaben sent absentistes. De vegades es troben amb dificultats per tractar el tema amb les famílies doncs aquestes  neguen el consum dels fills. 

Es té la percepció que es consumeix fora del centre, i que ho fa un volum molt més nombrós del que sembla aparentment, tant nois com noies. La majoria ho fa sobretot durant el cap de setmana i/o tardes o vespres, quan no estan ocupats, per tant és un consum lligat sobretot al temps lliure.

En els centres d’educació no reglada part dels seus alumnes pertanyen a col.lectius en risc ja sigui perquè són adults amb consums cronificats o perquè són joves provinents del fracàs escolar.
Respecte a les famílies, recollim a continuació els aspectes més destacables de l’estudi local sobre les actituds dels pares i mares vers les drogues que va guanyar la 2ª Convocatòria del Premi d'investigació sobre Drogodependències convocat per la Mesa de les Drogues. 

Dels resultats, destaca el fet que gran nombre de famílies que  no hi veuen relació entre els factors de risc familiars i el consum de drogues. Un 73% dels pares creuen que el consum simplement està relacionat amb una sensació de plaer i per tant davant un consum de drogues per part dels fills, mai relacionaran aquest fet amb un problema personal o familiar. D’aquesta manera és difícil resoldre el problema de base que està provocant o facilitant el consum del jove.

Si tenim en compte que un 60% dels pares creuen que tenen coneixements suficients i que estan suficientment informats, la qüestió és més complexa encara, doncs aquesta informació és extreta majoritàriament dels mitjans de comunicació que no sempre són fiables a l’hora de garantir una filosofia preventiva com caldria esperar. 

Els resultats en el factor Intervenció, (actuar un cop ja ha aparegut el problema), obté uns percentatges espectacularment més alts dels esperats. Un 89 % dels enquestats estan d’acord en derivar les responsabilitats no sols als professionals de l’educació sinó també als de la salut. Aquesta delegació de les responsabilitats per part dels pares als professionals ja sigui d’un camp o l’altre era un hipòtesi molt comentada en el camp de les drogodependències i que es confirma amb les dades d’aquest estudi. Un dels principals objectius alhora de planificar intervencions familiars haurà de ser el retorn de la responsabilitat de l’educació als propis pares.

La dada positiva més destacable es centraria en que un 98% dels pares i mares afirmen tenir una actitud preventiva i una baixa permissivitat. Complementant, una gran majoria estaria disposat a participar en activitats dirigides a la prevenció del consum de drogues, xifra que no pot passar desapercebuda alhora de planificar polítiques de prevenció familiar. 

És a dir, tot i que els progenitors es creuen suficientment informats i deleguen les seves funcions educatives, sembla que estan disposats a treballar en activitats de prevenció. Aquesta demanda familiar s’ha d’aprofitar i encaminar les polítiques i programes de prevenció a retornar el rol educatiu als pares i conscienciar-los de la importància dels factors de risc i de com les dificultats familiars poden tenir un paper rellevant en els consums problemàtics de drogues.

Tot plegat apunta que s’haurien de dedicar esforços a trobar estratègies que suposin augmentar significativament la participació dels progenitors, ja sigui adequant els horaris de les activitats fora de la jornada laboral, com trobant altres vies per arribar a les famílies.

3.2. Dels joves
La majoria de joves té la percepció que el consum forma part de la diversió i el passar-s’ho bé, està molt lligat a l’oci i no és viscut com a un problema si no passa a altres esferes de la vida i no té implicacions en les obligacions quotidianes.

Consideren que una minoria en fa un ús de més risc, establint-se com un estil de vida.

Amb el cànnabis, tenen la sensació que el consum està molt normalitzat entre la població i que cada vegada s’és més tolerant, encara que certs consums no s’acceptin. Tot i reconèixer que alguna vegada han tingut problemes a casa i/o a l’institut, saben modificar hàbits i inventar-se estratègies per no fer evident el seu consum. A mesura que es fan grans mostren preocupació pels consums dels més petits i es qüestionen la sobredosificació d’informacions a la que han estat sotmesos. 

4. Fonts d’informació sobre drogues

Font: entrevistes a joves, entrevistes a agents socials i tècnics, diagnosi del Pla de Joventut.

4.1. Canals d’informació i oferta de serveis
Entenem com a canals d’informació les vies a través de les quals arriba la informació sobre drogues, ja siguin de caràcter més formal, com poden ser les activitats organitzades als centres educatius, com aquelles de caràcter més informal (grup d’iguals, assessories, etc). 

Una part de la informació arriba a través dels centres educatius, o bé a partir de les activitats que es realitzen des del Programa d’Educació per a la Salut que s’ofereix des de la Regidoria de Serveis Socials i Salut o bé des de les fetes per professionals no estrictament vinculats a la tasca educativa.

Els recursos actuals disponibles impliquen que les intervencions siguin majoritàriament puntuals. Per altra banda, les activitats del programa  no tenen una continuïtat garantida. Aquests tallers tenen molt bona acollida, que es mostra en el fet que a cada curs escolar, el nombre d’activitats va en augment. Fora bo, però, poder comptar amb més implicació del professorat  a nivell de tutories o de treballar el tema en assignatures relacionades (ciències, història, ciutadania, etc). 

Una de les prioritats per a aquest any és la revisió dels continguts i l’avaluació del programa i de les intervencions que s’estan fent. Aquest programa s’oferta a tots els centres, tot i que el nombre total d’alumnes al que arriba no són la totalitat d’alumnes escolaritzats i arriba de forma molt puntual, als alumnes dels mòduls formatius. 

Altres agents que sense ser estrictament professionals de l’educació intervenen en la prevenció del consum de drogues (i que per tant suposen una font d’informació en l’àmbit formatiu), són els Mossos d’Esquadra i les imfermeres del Programa Salut i Escola.

En el primer cas, es tracta d’intervencions puntuals que es centren bàsicament en proporcionar informació sobre les conseqüències legals del consum. Consideren que existeixen altres figures més idònies per realitzar aquestes tasques i que són un complement al treball més actitudinal. En alguns casos però, es considera que aquesta intervenció és suficient i no queden coberts altres aspectes que evidentment haurien de ser més prioritaris.

Salut i Escola és un programa creat pel Departament de Salut de la Generalitat de Catalunya que posa a disposició una consulta setmanal d’una imfermera dirigida als alumnes de tercer i quart de la ESO. Aquesta persona tracta d’assessorar i informar als joves sobre aquells dubtes que tinguin en temàtiques com la sexualitat, les drogues, els trastorns de conducta alimentària, etc. 

En general no s’acostuma a utilitzar com a recurs per a realitzar consultes sobre drogues i per altra banda, tot i la predisposició de les professionals que hi treballen, hi ha la constància de que no sempre han realitzat ni la formació bàsica ni la d’abordatge educatiu del consum de drogues que des de l’Institut d’Estudis de Salut  s’imparteix.

Un altre possible canal d’informació dins dels centres educatius és el programa PIDCES, una iniciativa de la Diputació de Barcelona que apropa durant l’estona del pati informació, ofertes i altres serveis (esdeveniments, cursos, tallers, estudis) que poden ser d’interés pels alumnes. Amb el temps aquest programa s’ha consolidat com referència i vinculació amb els serveis de Joventut del municipi, sobretot pels alumnes més petits que resten dins del centre a l’hora del pati. A la resta d’alumnes, aquest programa hi arriba poc

Fora dels espais educatius, a l’Oficina Jove del Garraf, es disposa de material informatiu i s’oferta en col·laboració amb el CAS una assessoria específica sobre drogues els dimarts a la tarda, però la gran majoria dels destinataris d’aquest servei ho desconeix i es poc utilitzat, tot i que encara és molt aviat per poder donar dades sobre la utilització del recurs.
Des del CAS de Vilanova i la Geltrú també s’ofereix un programa de prevenció de drogues dirigit a joves on es podrien anar a infomar però de nou trobem que pràcticament mai s’utilitza. Al desconeixement de la seva existència i a la poca proximitat del mateix, s’hi afegeix el fet que el recurs tampoc està adaptat a les seves necessitats, ni a nivell dels professionals que hi treballen (acostumats a treballar amb una població amb unes necessitats força diferents) ni a nivell d’horaris d’atenció al públic, doncs només està obert als matins. 

Des de l’any 2006 s’oferta una assessoria online sobre drogues (iniciada amb l’antic SIAJ). La demanda d’assessorament ha sigut variable al llarg d’aquests anys però ha permès en alguns casos derivar alguns joves que han iniciat tractament ambulatori. En total hi ha hagut 60 consultes que han estat fetes des del municipi i en el darrer any s’ha fet una aposta per millorar el disseny de les tarjetes i els pòsters que publiciten el servei. Ens trobem però, que és difícil la seva difusió doncs manquen canals de distribució que els facin arribar als destinataris del servei. Sí que hi ha un enllaç des de la pàgina web de l’ajuntament però aquest no és un mitjà que s’utilitzi ni que els joves considerin com a canal d’informació de referència.

Es participa amb altres tècnics municipals en el projecte elpep.info i laclara.info, dues pagines web amb informació i respostes a dubtes sobre drogues, sexualitat i pantalles, que compten amb el suport del Departament de Salut i la Secretaria de joventut de la Generalitat de Catalunya i que està gestionat per la ONG Educació per a l'Acció Crítica. Es descoineix l’ús que en fan els joves de Vilanova i la Geltrú d’aquest recurs.

Per a la població general, són pocs els recursos existents per a disposar d’informació sobre drogues: les biblioteques públiques no tenen una mínima bibliografia actualitzada, no es troba gairebé informació als centres d’atenció primària i els mitjans d’informació locals poques vegades tracten el tema.

Respecte a les famílies, fa temps que existeix una oferta gratuita de xerrades, tant a nivell autonòmic per part de l’Òrgan Tècnic de Drogodependències amb el programa “Conecta amb els teus fills”, com a nivell mancomunat per part del servei del CASD, però la demanda d’aquestes intervencions per part dels centres és gairebé inexistent. 

Malgrat que es reconeix la necessitat i la importància del treball preventiu proporcionat des de l’àmbit familiar, la resposta i participació no sempre és la més desitjable: en general les famílies participen poc en les activitats preventives que se’ls oferta i les que ho fan, són les que menys ho necessiten, no s’arriba a aquelles que es troben amb més risc.La majoria de pares i mares no han assistit mai a alguna activitat de prevenció i desconeixen els recursos disponibles al territori.

No s’acaba d’arribar des de les actuacions puntuals ni tampoc existeix cap recurs al municipi on es pugui informar i assessorar les mares i pares que sí que es sentin preocupats per les primeres sortides i els possibles consums dels seus fills. Són els recursos especialitzats en tractament de drogodependències els que assumeixen aquesta funció. 

A nivell comarcal s’oferta atenció a les famílies des del Centre d’Atenció i Seguiment de les Drogodependències de la Mancomunitat Penedès-Garraf (el CASD de Vilanova i la Geltrú) i a nivell provincial des del Centre SPOTT de Prevenció i intervenció en Drogodependències de l’Àrea de Benestar Social de la Diputació de Barcelona. 

Tant el servei del CASD com l’SPOTT, són recursos poc utilitzats per les famílies quan no hi ha problemàtica de consum malgrat que els professionals que hi treballen podrien realitzar perfectament aquesta tasca d’assessorament. La distància geogràfica, els horaris d’atenció únicament de matins i la habitual estigmatització que aquests tipus de serveis tenen en la població general no faciliten l’ús del CASD. 

Amb relació a SPOTT, si bé es tracta d’un recurs no tant estigmatitzat i amb més flexibilitat en els horaris d’atenció, segueix sent de difícil utilització degut a que encara es troba molt més allunyat del municipi que el CASD (cal desplaçar-se a Barcelona), i a que el temps d’espera per la primera visita és bastant gran. 

A la manca de recursos públics d’assessorament per a famílies i a la poca implicació de les mateixes en les activitats puntuals que s’organitzen, s’afegeix un important agreujant: la principal font d’informació de les famílies acostuma a ser la provinent dels mitjans de comunicació, que no es caracteritzen precisament per la seva fiabilitat i objectivitat i que per tant no garanteixen una filosofia preventiva com caldria esperar. Alguns estudis alerten també sobre el fet que una bona part de les famílies no hi veu relació entre els factors de risc familiars i el consum de drogues.

En matèria de riscos vinculats en drogues, molts joves no sabrien on acudir per recollir informació i orientació, per saber els efectes de les drogues, per aprendre com reaccionar si algun amic té un problema i es desconeix totalment l’existència de CAS com a servei especialitzat en la temàtica. 

Que no s’utilitzin els recursos disponibles al territori no vol dir que els joves no tinguin altres fonts de coneixement sobre drogues: a la informació (no sempre contrastada ni fiable) proporcionada per la xarxa o els mitjans de comunicació, s’afegeixen com a fonts d’informació la família, algun professor concret i organitzacions especialitzades.

4.2. Valoració de la informació
La font d’informació que es considera més fiable per part dels joves és la proporcionada per la pròpia experiència i la d’aquells més propers. 

Reconeixen haver rebut molta informació pel que fa els efectes negatius de les drogues però no respecte a la gestió responsable del consum. Són molt escèptics amb certs discursos que els hi arriben perquè els consideren paternalistes, poc objectius i allunyats de la seva realitat.  

Tot i així, la gran majoria de joves creuen que estan informats de forma suficient i adequada, fet que dona què pensar tant pel que fa a l’adequació de les fonts provinent dels adults, com a l’hora d’el.laborar propostes d’intervenció a l’hora d’elaborar propostes d’intervenció donat que la principal font d’informació és la pròpia experiència i el compartir informació amb el grup d’iguals. D’aquesta constatació és d’on sorgeixen els programes de reducció de riscos i les estratègies preventives basades en l’educació entre iguals. 

Com a conclusió podríem dir que malgrat que existeixen molts canals d’informació, la gran majoria no són una font de referència pels joves i que per tant, tot i que l’oferta de recursos és àmplia, està infrautilitzada. 

Fer un un exercici de reflexió ens podrien donar algunes respostes per millorar aquesta situació:

La millor estratègia que podem oferir per arribar a ells és creant serveis d’espera o cal fer una aposta per promoure figures que intervinguin en els seus espais naturals de trobada com els educadors de carrer? 

Ens hem de conformar amb que obligadament escoltin missatges preventius des de les aules o som capaços d’oferir propostes atractives en la nit que suposin un element més de la seva diversió? 

Si sabem que el grup d’iguals és la font més fiable que tenen, perquè no promoure la creació d’agents de salut? 

La difusió dels serveis (quan se’n fa) principalment a través de canals institucionals, és la més òptima per a que aquests puguin esdevenir-se espais de referència? 

Com es poden adequar els missatges que reben a la seva realitat de consum?

I ja per últim, però no per això menys important, hem preguntat alguna vegada als destinataris de les intervencions de quina manera voldrien ser informats? 

5. Riscs i danys associats al consum de drogues

5.1. Riscs
Una gran part dels riscs associats al consum de drogues venen donats no nomès pels riscos innerents de cada substància sinó també per les pautes de consum i les conductes de risc associades. 

Els consums de cànnabis de vegades es produiexen prop dels centres educatius i en parcs i places,  sent vistos pels  més petits. Com a qualsevol substància il·legal, el seu consum a la via pública pot comportar una sanció administrativa però els mateixos cossos de seguretat afirmen que no posen totes les multes que podrien arribar a posar.

Els desplaçaments durant la nit no sempre es fan en les millors condicions, s’admet obertament que es condueix sota els efectes de l’alcohol i altres drogues, tot i que darrerament degut als controls policials, aquesta pràctica ha disminuït.
Segueix havent per part d’alguns establiments, dispensació d’alcohol a menors d’edat i és difícil el compliment de la normativa. Es fan inspeccions periòdiques als locals i quan existeix intervenció a menors es contacta amb la família. 

La informació sobre gestió de riscos i consum responsable no es troba a la nit, que és quan es produeix la major part de consums recreatius. 

És difícil implicar als agents i professionals de l’oci nocturn en iniciatives de reducció de riscos, sobretot quan aquestes venen de fora i no s’adequen ni als seus interessos ni a la realitat del territori. Malgrat aquesta dificultat inicial, també és cert que quan se’ls faciliten propostes adaptades a les seves necessitats que són el resultat d’un treball conjunt i consensuat, la resposta és molt positiva.

Per últim, un altre risc a valorar és la poca credibilitat que té per a la població jove (que es troba en una etapa on s’hi dedica més temps a l’oci nocturn i es té més a prop una oferta de consum), quansevol missatge preventiu provinent de la població adulta degut a que sovint, la informació que s’han anat rebent al llarg dels anys han sigut poc propera a la seva experiència. 

5.2. Danys
Les dades que es disposen sobre danys associats al consum de drogues es presenten a tres nivells: 

· Dades globals dels serveis de l’Alt Penedès i del Garraf en comparació a dades generals de Catalunya.

· Dades del Garraf.

· Dades dels usuaris del Servei de Vilanova i la Geltrú.

Dades globals dels serveis de l’Alt Penedès i del Garraf en comparació a dades generals de Catalunya

Les dades recollides l’any 2008 manifesten la situació de les tendències ja establertes entre els anys 1998 – 2002. Aquestes dades, manifesten una adequació pas a pas a la realitat de les drogodependències en la nostra comunitat.

En l’inici dels serveis d’atenció a les drogodependències, el tractament per consum d’opiacis va arribar a representar més del 80% de les atencions realitzades, si bé coneixíem que l’addicció a alcohol era la responsable del 90% de les patologies addictives si excloíem el tabac.

Sabem que l’oferta de servei es va adequant a les necessitats reals de la comunitat. Però també es volia saber si la realitat local era similar a la de l’entorn.

En aquest any 2008 s’ha realitzat una anàlisi comparativa de les demandes de tractament del nostre àmbit (Alt Penedès i Garraf) amb les demandes que es realitzen a Catalunya. 

· A Catalunya sol·liciten tractament per addicció a substàncies (amb l’excepció del tabac) 1,83 ciutadans de cada 10.000, mentre que a les nostres comarques només ho fan 1,04 ciutadans de cada 10.000.

· A Catalunya, el 80,11% dels ciutadans que sol·liciten tractament són homes i el 19,89% són dones. La relació a les nostres comarques és pràcticament la mateixa amb el 81,22% d’homes i el 18,78% de dones. 

· A Catalunya el 14,49% dels pacient que sol·liciten tractament ho fan per addició a opiacis (bàsicament heroïna), a les nostres comarques només representa el 9,67% de les sol·licituds. (el 9,23% a l’Alt Penedès i el 10,11% al Garraf).

· A Catalunya l’alcohol representa el volum més alt de sol·licituds de tractament amb un 46,25%, al igual que a les nostres comarques on l’alcohol representa un 45,54% de les sol·licituds, (el 46,15% a l’Alt Penedès i el 44,94% al Garraf). 

· Amb les sol·licituds de tractament per addicció a cocaïna ens trobem una petita diferència. A Catalunya la cocaïna representa un 29,28% de les sol·licituds de tractament i a les nostres comarques un 38,02 dels ciutadans que  sol·liciten tractament ho fan per addicció a cocaïna. (el 36,15% a l’Alt Penedès i el 39,89% al Garraf).

· Amb relació al cànnabis la dada del nombre de sol·licituds de tractament sempre ha estat molt fluctuant i en molts casos tenen més a veure amb sancions de tipus administratiu que amb problemes d’addicció, per tant aquesta dada és de difícil valoració. A Catalunya les demandes de tractament per addicció al cannabis van representar un 5,51% de les sol·licituds de tractament, mentre que a les nostres comarques va ser del 4,45%. (el 3,85% a l’Alt Penedès i el 5,06% al Garraf).

Dades del Garraf

L’any 2008 el nombre de noves històries clíniques obertes ha estat de 178 per les següents substàncies de tractament: 80 noves històries d’alcohol, 71 de cocaïna, 18  d’heroïna i 9 d’altres substàncies.
En total s’han tractat a la comarca 1.157 pacients per trastorns relacionats amb els opiacis, 1.764 pacients per alcohol, 899 pacients per cocaïna i 209 casos deguts a altres addiccions per substàncies.

Aquest any 2008 s’han superat per primer cop les 7.000 consultes, en les que s’inclouen les visites als pacients en seguiment i les dels seus familiars que es troben implicats en els processos. 

Tractament amb Metadona:

Durant l’any 2008, 128 pacients del servei van realitzar tractament amb metadona. 

A 1 de gener de 2008, estaven inclosos en PTM (Programa de Manteniment amb Metadona) 99 pacients al Garraf, es van incloure en programa durant l’any 2008, 34 pacients al Garraf. El nombre de pacients en PTM a 31 de desembre de 2008 era de 102 pacients al Garraf. El motiu principal d’inici o inclusió en PTM va ser per petició del pacient al Garraf i els trasllats a l’Alt Penedès. 

Intercanvi de xeringues:

El servei del CASD, continua amb el programa d’intercanvi de xeringues, a l’actualitat sembla que el consum endovenós de substàncies ha disminuït força i ens trobem més consums endovenosos de cocaïna que d’heroïna.

Inicialment el PIXs es realitzava exclusivament a farmàcies, però des de fa un temps també es realitza des dels CDM (Centres Dispensadors de Metadona) del CASD, el nombre d’intercanvis que s’han realitzat en els CDMs ha sigut molt petit: 45 intercanvis al Garraf.Entre les 16 farmàcies de Vilanova i la Geltrú i les 8 de Sant Pere de Ribes s’han repartit un total de 4.550 Kits.

Característiques dels usuaris:

En els darrers tres anys, ha augmentat el número de persones que han iniciat tractament per consum d’alcohol, cocaïna i heroïna però a nivell general hi ha una lleugera disminució dels nous casos. Ha disminuit el número de persones que han iniciat  tractament per consum de cànnabis i no hi arriben consumidors de drogues recreatives.

La franja d’edat dels 30 als 39 és la que presenta més número de casos (29) seguida de la de 20 a 30 anys (21)  i de la de 50 a 59 anys (15). 

La població és cada vegada més plural, no tan estigmatitzada com anys enrera i en la seva majoria es tracta de policonsums. Les derivacions venen en la seva majoria del metge de capçalera i cada vegada accedeixen al tractament més usuaris problemàtics d’alcohol. 

6. Principals necessitats detectades

A continuació es presenta de manera esquemàtica aquelles necessitats més destacables sorgides del diagnòstic del context local. Principalment aquelles a les que es poden arribar des d’un pla local de drogues, però també d’altres que si bé es difícil poder-hi incidir des d’aquest, es troben d’alguna manera relacionades.

En tots els àmbits:

· Ampliar i modificar els sistemes de recollida de dades que permetin obtenir dades fiables en relació al consum de drogues. 

· Integrar la perspectiva de gènere en totes les intervencions.

· Promoure el treball en xarxa i la participació comunitària.

En prevenció i educació:

· Fomentar la continuitat educativa de les intervencions als centres educatius.

· Oferir intervencions avaluades.

· Crear propostes específiques per a col.lectius en risc.

· Facilitar l’implicació de les famílies oferint propostes i serveis.

· Actualitzar la formació dels agents que intervenen en l’àmbit educatiu.

En prevenció i oci:

· Apostar pel treball educatiu de proximitat per arribar als espais naturals de relació dels joves.

· Optimitzar les estratègies d’apropament per conéixer les necessitats dels joves i millorar els canals de comunicació.

· Disposar d’un espai de trobada per als més joves.

· Diversificar l’oferta d’oci per a que arribi a tots els ciutadans.

· Millorar el transport públic nocturn.

· Fomentar activitats nocturnes d’oci alternatiu

En prevenció i comunitat:

· Donar a conèixer els recursos municipals i els serveis que s’oferten.

· Facilitar la implicació de tota la ciutadania en la prevenció en el consum de drogues.

· Intervenir en l’àmbit laboral.

En prevenció i assitència:

· Millorar la coordinació i la derivació.

· Apropar el recurs a la ciutadania.

· Ampliar l’oferta de serveis del Centre d’Atenció i Seguiment  i adeqüar-lo a les noves realitats.

En prevenció i coneixement:

· Promoure la formació dels agents i professionals involucrats en la prevenció de drogues (centres educatius, cossos policials, educadors)

· Potenciar estudis locals.

· Sistematitzar registres que facilitin indicadors reals.

VI. PROPOSTA D’ACCIÓ MUNICIPAL SOBRE DROGUES

El diagnòstic de la realitat local ens ha permès aproximar-nos a les pràctiques de consum per poder començar a definir prioritats d’intervenció. La proposta d’acció municipal té com a finalitat organitzar i estructurar el treball relacionat amb el consum de drogues amb una visió teòrica que doni coherència a totes les intervencions. 

El principal objectiu és donar una resposta integral a nivell local davant el fenomen del consum de drogues basada en el coneixement de la realitat i les necessitats. 

Sense oblidar el treball de promoure el retard en l’edat d’inici del consum i el foment de les habilitats que permetin decisions lliures i saludables en les persones, la utilitat de les intervencions serà la que marqui l’orientació de les mateixes, allunyant-se d’estratègies clàssiques com el control de l’oferta i reducció de la demanda que són difícils d’aplicar en  un àmbit municipal.

A nivell transversal, es preten assumir els següents reptes:

· Partir de les necessitats i les realitats de les persones a les que van dirigides les intervencions.

· Oferir diferents estratègies i accions segons l’ús de drogues i el tipus de població (veure gràfica marc teòric)

· Sensibilitzat i fomentar la participació ciutadana en l’abordatge del consum de drogues 

· Contemplar la perspectiva de gènere i la transculturalitat en totes les intervencions.

· Impulsar, desenvolupar i implementar l’avaluació i la sistematizació  d’indicadors i registres com a rutina que permeti  la millora continua de les accions i programes.

· Cercar la coordinació i la complementarietat entre els diferents agents i/o àrees que de forma específica o inespecífica es relacionin amb l’àmbit de les drogodependències, fomentant la interdisciplinarietat i la transversalitat.

· Aplicar la filosofia de reducció de riscos i/o danys en tots els eixos d’intervenció.

· Donar a conèixer les accions i programes desenvolupats a tota la ciutadania

1. Marc teòric i principis d’intervenció 

Massa freqüentment, tot i que cada vegada amb menys intensitat, ens trobem amb programes, projectes o accions en el camp de la prevenció del consum de drogues que s’executen sense un marc de referència que els permeti donar coherència en un pla de treball, a les seves activitats i als resultats que se n’esperen de tals actuacions. 

La prevenció sense aquest marc de referència conceptual, té el risc d’acabar esdevenint sols la reproducció de models rígids i estereotips sobre el fenomen i reduir la seva activitat preventiva a un eslògan. Sense una teoria, i sense processos d’investigació que recolzin les actuacions, difícilment es podran obtenir resultats satisfactoris.   

Actualment però, la prevenció de drogues, tot i ser un camp jove al qual li queda molt camí per recórrer i moltes qüestions per resoldre, és l’opció més prometedora per evitar els dany associats als consums de drogues.

En pocs anys, el camp de la prevenció ha realitzat un salt qualitatiu i s’ha consolidat, especialment en els països més industrialitzats, els quals són també els que tenen més alt nivell de consum i abús de substàncies. Aquesta millora no ha esdevingut per atzar sinó per la destinació, un cop la prevenció ha demostrat la seva utilitat i eficàcia, de gran quantitat de recursos tan econòmics com humans. 

També ha donat més rigurositat a l’àmbit de la prevenció l’abandonament de determinats  discursos catastrofistes, messiànics o militaristes els quals tenien com a objectiu “salvar els joves”, o  “una creuada o guerra contra les drogues”, discursos carregats de moralisme però poc realistes que durant molts anys han tancat la porta a treballs rigurosos i efectius. 

Encara però, quan s’utilitza el concepte prevenció de drogues a nivell general, la majoria de la població ho relaciona amb les drogues ilegals, tot i que a l’analitzar el fenomen s’observa com aquelles substàncies que suposen més consum, i també més conseqüències negatives, són precisament les legals (alcohol i tabac) i la droga ilegal més socialitzada i normalitzada (cannabis). Potser per aquesta raó la majoria de programes de prevenció s’orienten cap a aquestes tres substàncies.  

A primera vista pot visualitzar-se que el treball preventiu en l’àmbit de les drogues és quelcom homogeni, però en el moment que es realitza una acció, al tractar-se d’una intervenció sobre la realitat, implica a la vegada una concepció de la societat, de la persona, de la substància i del rol que aquesta juga en aquesta realitat. Es defineix, doncs, un model de societat que s’aspira arribar i per tant, conté un aspecte ideològic que és necessari tenir present

Si féssim un breu repàs històric dels paradigmes dominants en matèria de drogues podríem copsar com aquestes han tingut presència des de molts diferents àmbits i amb pràctiques molt diverses al llarg de la història i de les societats. Des de la dimensió catàrtica fins a la cerimonial, passant per la mitològica, la recreativa, la terapèutica i així com la preventiva de malalties o epidèmies. En cadascuna d’aquestes cultures, les restriccions i els usos han estat diferents. La moralitat, la política, la religió, l’economia, i un llarg etcètera seran elements que marcaran el model de relació amb les substàncies i el seu ús. 

Els successius models d’intervenció en l’àmbit de les drogues aplicats al llarg del temps no segueixen una línia evolutiva de caràcter progressiu i de constant millora, sinó que responen a adaptacions particulars del context social i polític. Tot i així, existeix una forta relació entre els avanços científics i els successius models aplicats, però sense que cap model posseeixi la suficient evidència com per assumir la direcció científica de la intervenció.

Concretament, en el camp de la prevenció, existeix la problemàtica de la sobreabundància de models teòrics, molt ben construits, però inaplicables o dificilment aplicables més enllà del disseny experimental. Calen uns recursos, una temporalitat i una concepció del fenomen per part de la població que actualment és molt poc realista. 

Els primers enfocs preventius es van centrar en el concepte d’higiene, que es representava amb el sanejament del medi i la cura del cos, com a principal mesura sanitària, neixent el Model Mèdic de la malatia, en el qual el consum de drogues es definia com a enfermetat i la persona era una víctima o pacient amb un orígen orgànic-biològic. L’abordatge doncs, era únicament en el context clínic tradicional i en una concepció individualista, deixant a banda les influències de l’ambient, els factors familiars i socioculturals i on, el pacient, té molt poc a dir en el seu propi tractament. 

És en aquest moment on es defineixen tres nivells de prevenció: primària, secundària i terciària (Caplan, 1980). La primera s’aplicaria de forma més universal, quan encara no existeix el consum, i el seu objectiu seria impedir o retardar l’inici d’aquest. Un cop ja s’ha iniciat el consum, es passaria a la secundària on s’intentaria disminuir progressivament el consum fins la seva desaparició. Però si el consum ja ha esdevingut problemàtic, entraria en funcionament el tercer nivell, el qual actuaria sobre els efectes visibles i els possibles que puguin aparèixer. El mateix autor ho definia sintèticament en prevenir, curar i rehabilitar.

Des d’un punt de vista pràctic, el Model Mèdic intenta, des de les seves intervencions, modificar aquells aspectes personals i individuals i descarta els canvis en els sistemes socials, delegant tota la responsabilitat als “especialistes”. 

Aquest model va evolucionar cap al Model de Salut Pública, el qual amplia els orígens causals més enllà dels factors biològics, i hi afegeix l’ambient físic i social. Aquest mateix Model va desenvolupar un nou model explicatiu, el Model Ecològic, el qual destaca que en la Prevenció Primària es poden aconseguir els objectius de tres formes diferents:

· Eliminació dels “agents patògens”: El que equivaldria a la Reducció de l’Oferta.

· Enfortiment de la resistència de l’Hoste: intentant millorar les capacitats individuals per rebutjar l’oferiment de drogues.

· La modificació de les condicions ambientals: que implicaria considerar els factors de risc a nivell familiar i comunitari, millorant la qualitat de vida.  

Així doncs, una definició de prevenció segons aquest paradigma podria ser en sentit ampli com: l’acció i l’efecte de les intervencions dissenyades per canviar els determinants individuals, socials i ambientals de l’abús de drogues legals i il·legals, incloent tant l’evitació de l’inici a l’ús de drogues com la progressió a un ús més freqüent o regular entre poblacions en situació de risc” (EMCDDA;2000). 

Seguint aquesta definició les estratègies de prevenció tindran l’objectiu de treballar sobre les persones (actituds, habilitats, competències); sobre el context (transformació de l’entorn); i sobre la substància (mesures legislatives, punitives, control tràfic).

Més recentment, s’ha realitzat una actualització de la classificació dels nivells de prevenció abans citats, i s’han substituit per aquests tres altres nivells: Universal (a tothom sense distinció), Selectiva (als grups de risc) i Indicada ( a consumidors d’alt risc). (Gordon, 1987).

L’evolució dels programes de prevenció ha estat considerable des dels primers que es van dur a terme als anys 60. Aquests primers programes es basaven en el model racional o informatiu. Posteriorment als anys 70 van prendre força aquells programes afectius i inespecífics. Als 80, van predominar els programes basats en el model d’influència social, on s’entrenava les habilitats de resistència i les habilitats socials. I va ser a partir dels anys 90 on l’evidència científica ha basat els programes de prevenció treballant primordialment l’aprenentatge de diferents tipus d’habilitats.

Si aquests models es podrien incloure en el marc dels Programes Lliures de Drogues o alguns d’ells també com a Reducció de la Prevalença,en les últimes dues dècades recentment ha aparegut amb força la Reducció de Riscos derivada inicialment dels Programes de Reducció de Danys.     

Minno (1993) defineix les estratègies de Reducció de Riscos com: “el conjunt de mesures sociosanitàries individuals i col.lectives, dirigides a minimitzar els efectes fisiològics, psíquics i socials negatius associats al consum de drogues”.

Aquest Model es basa en diferents arguments on s’exposa la poca credibilitat que poden tenir aquells paradigmes amb l’objectiu d’eliminar o reduir significativament el consum de drogues, a saber:
· És poc raonable pensar en la reducció de l’oferta de les drogues legals (alcohol i tabac) i la gran quantitat de fàrmacs que actualment s’usen indegudament.

· Existeix actualment una alta probabilitat del consum de drogues durant l’adolescència. On la població consumidora no es diferencia a nivell de comportament i conflictivitat de la població no consumidora.

· Existeix evidència que molts dels consumidors de drogues actuals no han desenvolupat pautes perjudicials o problemàtiques en el seu ús.

· El fet que les drogues sempre hagin existit i la més que alta probabilitat de que continuin estant presents en la nostra societat, determina que l’objectiu s’hauria d’orientar no cap a disminuir o eliminar el consum sinó a reduir els seus efectes perjudicials.   

Des de les Polítiques de Reducció de Riscos no s’estructura en nivells sinó en criteris de benestar. L’objectiu d’aquesta perspectiva no és l’abstinència sinó la reducció i minimització dels efectes negatius del consum de drogues. No sols es treballa la millora de la salut sinó també d’altres aspectes com l’evolució de la persona, la participació en el context social, la marginació, les dinàmques laborals, l’estigma, entre d’altres. Entenent-se que la Reducció de Riscos ha de ser un pràctica eductiva i sanitària mancada de valoració moral, on el consum responsable hi ha de tenir cabuda.

L’estratègia preventiva dels Programes de Reducció de riscos es basen en els següents aspectes clau:

· La constatació de que les drogues es seguiran consumint per un sector de la població.

· La resistència d’aquestes persones a accedir a serveis especialitzats, ja que aquests recursos sols hi accedeixen persones que ja tenen un problema evident.

· El fet que hi ha joves que no volen abandonar l’ús de certes drogues, però estan disposats a preocupar-se per la seva salut i a canviar hàbits per millorar-la.

· L’evidència de que molts dels problemes que han patit molts joves es podrien haver evitat amb un treball informatiu previ.

· Per a les persones que han decidit no consumir, la informació pretén reforçar la seva posició i oferir, en cas de consum, una guia vàlida per a un ús responsable.

· Per a les persones que han decidit consumir, la informació pretén proporcionar elements útils que afavoreixin un consum de menor risc.

Però conscients que la informació per si sola no garantitza una modificació de la conducta, es tenen en compte altres factors:
· La presa de decisions, amb l’objectiu de la millora de l’autonomia i maduració de la persona.

· La responsabilitat de les pròpies decisions, així com l’assumpció de les possibles conseqüències.

· Els recursos i els procediments per resoldre conflictes.

· L’autoconeixement de les limitacions i possibilitats pròpies.

· Les formes d’autocontrol del consum.

· Aspectes que fan referència al grup, a l’entorn o a l’entrenament de les habilitats socials.

· La debilitat davant la pressió de grup.

· El respecte cap a les decisions i opcions dels altres.

· La responsabilitat amb un mateix i amb els altres.

· Les alternatives al consum.

Així doncs, d’acord amb els objectius i aspectes sobre els quals intervenen o es proposen intervenir, no correspondria parlar tan de prevenció, en el sentit d’evitar determinats problemes, sinó de promoció, entesa com el desenvolupament de capacitats i habilitats per resistir certs factors de risc. Es potencia la presa de decisions destacant la responsabilitat individual, l’objectiu últim de la qual, seria proporcionar possibilitats de desenvolupament personal, on la decisió d’assumir riscos de desenvolupar pautes d’ús inapropiat o perjudicial i l’opció per consumir drogues seria una decisió conscient.
Davant les diferències substancials que poden suscitar els diferents models exposats en el camp de la prevenció, el que sembla quedar clar és la importància de la línia teòrica i ideològica des d’on es realitzen les intervencions. I que la tria dels programes a executar sigui coherent amb aquesta línia de treball. En el cas contrari, ens podriem trobar amb contradiccions que poden suposar confusió entre la població destinatària i que els objectius del Pla acabin difuminant-se en un seguit d’activitats sense un objectiu comú.

En conseqüència, des del Pla de Drogues de Vilanova i la Geltrú s’assumeix el Model de Reducció de Riscos com el propi i on cadascuna de les possibles accions a realitzar haurà de tenir definida el tipus d’estratègia i l’àrea a on s’emmarca aquesta actuació. Una imatge gràfica i entenedora la podem extreure del V Plan de Drogodependencias d’Euskadi 2004-2008 per tal de ser guia i model del tipus de respostes que s’han de donar segons els usos o relacions, que la població diana escollida, tingui amb les drogues. 

[image: image5.png]ITAT EN EL GRAU DE CONSUM

E

ESQUEMA D’ACTUACIO EN REDUCCIO DE LA DEMANDA

Universal
(Prevencié primaria) Abstinéncia

(Consum zero)

2 Moderacié 2
g g 5
¢ e
8 (Prevencid secundaria) - 2
8 ° 2
& ] . a
= Reduccié El
H B de riscos i
= Indicada g o

Reducci6

(Prevencié terciaria )

Tipus d'accié / Estratégies / Arees
Tipus de poblacio Objectius. ractuacio

Prevencio

Assisténcia

Insercio




Font: V Plan de Drogodependèncias de Euskadi 2004-2008
Així, la intervenció preventiva, segons l’ús de drogues, haurà de tendir a crear les condicions per tal que la població estigui capacitada per prendre les decisions i poder gestionar la seva relació amb les drogues:

· Reforçant l’actitud i decisió d’abstinència, entre els no usuaris de drogues.

· Orientant respecte als riscs de l’ús de determinades substàncies.

· Promovent, entre els usuaris, la regulació de l’ús de substàncies tan a nivell de freqüència com de dosis.

· Orientant als usuaris en el reconeixement de símptomes i signes associats a nivells de compromís perjudicial amb les drogues.

· Orientant i estimulant la seva incorporació a serveis d’atenció a usuaris que ja estan patint les conseqüències adverses. 

Independentment del model a treballar és necessari especificar quins són els prinicipis bàsics en què s’han de basar els programes de prevenció de drogues:

· Han de tenir una adequada correlació amb les característiques específiques del problema en el nucli del col.lectiu social en el que es desenvolupa el programa, i estar ajustats a la valoració prèvia de les necessitats.

· Han de complir unes exigències metodològiques en la seva planificació, implementació i avaluació.

· Han d’estar basats en teories contrastades, considerats com a tal com a àrees de treball científic.

A nivell metodològic les estratègies s’hauran de basar en :

Intersectorialitat i interinstitucionalitat: La dimensionalitat del fenomen ens obliga a obtenir el compromís i la participació activa de diferents àrees i institucions creant canals de comunicació i coordinació eficaços.

Corresponsabilitat i participació comunitària: Cal cercar la complicitat de tots aquells grups que integren la vida social de la població, no sols per analitzar la situació, sinó per tal de dissenyar, implementar i avaluar, aconseguint així, una implicació real en el Pla i una millora significativa del compliment dels objectius definits. 

Normalització: Desactivar els fantasmes que causen una percepció distorsionada de les drogues i dels seus usuaris i actuar des dels recursos normalitzats dels quals es serveix la comunitat per organitzar el seu funcionament.

Globalitat: Ha d’existir un abordatge integral de totes les drogues, siguin legals o no, així com dels diferents usos inadequats que se’n pot realitzar. Arribant a la totalitat dels sectors de la població i adaptant-se a cadascuan de les necessitats possibles.  

Avaluació i retroalimentació: Ha d’existir recursos, procediments de control i seguiment que permetin determinar de manera sistemàtica i objectiva, l’eficàcia, l’eficiència i l’impacte dels programes i actuacions engegades, tenint en compte els objectius definits inicialment. Això permetrà poder tenir espais de reflexió i millora per actuacions posteriors.

A nivell general cal destacar quines són actualment les propostes que han generat més consens en l’àmbit de la prevenció de drogues recentment i que caldrà tenir en compte:
· Revisar el significat i arribada de les campanyes dirigides a la població general.

· Procurar el desenvolupament planificat i programat de les accions preventives.

· Promoure l’aplicació d’estratègies globals.

· Cercar una major exigència metodològica.

· Anticipar les edats dels destinataris dels programes de prevenció i promoure la participació de les famílies.

· Combinar la prevenció secundària i la reducció de danys.

· Prioritzar les poblacions d’alt risc.

· Propiciar la intervenció comunitària.

· Incrementar la transferència de metodologia i difondre les millors pràctiques.

· Potenciar amb decisió la investigació preventiva.

Per tal de no caure en errors i desaprofitar esforços, cal tenir present que davant qualsevol intervenció comunitària haurem de tenir en compte un aspecte clau com és el grau de coneixement del fenomen per part de la comunitat.
La identificació d’un nivell d’alt risc dins la comunitat no sempre significa que aquesta estigui en condicions per actuar de forma immediata en la ressolució del conflicte. Conseqüentment es poden identificar fins a 9 fases per avaluar el nivell de capacitats i diposició de la comunitat (Plested & Co., 1999). Segons en quin grau estigui situada la comunitat, es podrà planificar un o altre tipus d’actuació. 

	AVALUACIÓ DE L’ESTAT DE PREPARACIÓ
	ACCIÓ COMUNITÀRIA


	Nivell de preparació
	Resposta comunitària
	Idees

	1.   Sense coneixement del problema 
	Tolerància relativa a l’abús de drogues
	Crear motivació. 

Reunir-se amb els líders comunitaris involucrats en la prevenció de l’abús de drogues.

Utilitzar els mitjans de comunicació per identificar i parlar del problema. 

Animar la comunitat per tal que vegi com es relaciona amb els assumptes comunitaris.

Començar amb la pre-planificació.

	2.   Negació
	Aquí no passa res, no  podem fer-hi res.
	

	3.  Idea vaga del problema
	Alguna idea del problema però cap motivació
	

	4. Pre-planificació
	Els líders són conscients del problema, alguna motivació.
	

	5. Preparació
	Lideratge actiu i enèrgic amb presa de decisions.
	Treballar junts. 

Desenvolupar plans per a la programació de la prevenció a través de coalicions i altres grups comunitaris.

	6. Iniciació
	S’utilitzen les dades per donar support a les accions preventives.
	Identificar i implementar programes amb bases teòriques. 

	7. Estabilització
	En general, la comunitat recolza el programa existent.
	Avaluar i millorar els programes actuals.

	8. Confirmació/
expansió
	Els responsables de prendre les decisions recolzen que es millorin o ampliïn o els programes.
	Institucionalitzar i expandir els programes per a arribar a més població.

	9. Professionalització
	Coneixement del problema de drogues en la comunitat; expectativa de solucions

Eficaces.
	Engegar programes amb múltiples components per a tots els públics.


2. Objectius Generals 

De resultats:

Dotar a la població de la ciutat de totes aquelles habilitats i recursos que permetin prevenir el consum de drogues i/o reduïr-ne els danys associats.

Processuals:

Dissenyar accions i programes per a fomentar una relació no problemàtica amb les drogues.

Realitzar memòries anuals analitzant el desenvolupament dels plans de treball.

3. Objectius específics

De cada eix recollim els objectius generals que configuran els específics del Pla.

· Fomentar la participació  i la implicació dels ciutadans de Vilanova i la Geltrú en la prevenció del consum de drogues.

· Augmentar el coneixement que sobre drogues i pràctiques de risc en el consum té la ciutadania amb la finalitat de dotar-los d’eines i recursos que els hi permetin prendre decisions lliures i saludables.

· Donar a conèixer i facilitar l’accés als recursos de prevenció i atenció existents al territori.

· Millorar la detecció, intervenció i derivació de consums problemàtics de drogues en espais comunitaris.  

· Difondre les diferents accions i programes del Pla municipal.

· Intervenir en els espais naturals d’oci i lleure.

· Potenciar estratègies preventives d’itervenció entre iguals

· Dotar d’eines als joves per a la reflexió crítica del consum de drogues en els espais d’oci i lleure.

· Implicar al teixit associatiu en la prevenció de drogues.

· Oferir una resposta educativa a les conseqüències legals derivades del consum de substàncies.

· Sensibilitzar i implicar a entitats i promotors vinculats a l’oci i lleure en la prevenció del consum de drogues.Millorar el coneixement i la formació en l’àmbit de les drogues de tots els actors implicats en l’educació.

· Oferir suport als professionals de l’educació per tal de fomentar la iniciativa preventiva o millorar les seves capacitats de treball, tant en l’àmbit de prevenció com en la detecció precoç i identificació de situacions i/o comportaments de risc 

· Promoure la prevenció del consum de drogues des de les famílies.

· Enriquir i ampliar l’oferta d’activitats preventives amb joves i adolescents que s’ofereixen al municipi.

· Disposar de dades locals de les pràctiques de consum i de les noves tendències i necessitats. 

· Augmentar el nivell de coneixement dels professionals implicats en la prevenció de drogues.

· Normalitzar el recurs del CASD com a servei dirigit a tota la ciutadania i desestigmatizar els usuaris.

· Augmentar i actualitzar la formació dels professionals del servei del CASD.

· Treballar en la sensibilització del món empresarial i la societat en general, sobre la importància de la incorporació social i laboral de les persones que han patit una addicció.

· Ampliar els serveis assistencials que s’ofereixen.

4. Organització

L’estructura organitzativa es basa en 4 Comissions fixes i en Comissions de Treball específiques en nombre variable.  
· Comissió Política 

· Comissió de Coordinació 

· Comissió Tècnica 

· Comissió Consultiva 

· Comissions de Treball específiques  

Comissió Política
La Comissió Política estarà liderada per la Regidoria de Serveis Socials i Salut, i estarà formada per els regidors de les següents regidories:  

· Participació 

· Serveis Socials, Salut i Convivència

· Joventut

· Seguretat Ciutadana

· Educació, Treball, Infància, Adolescència 

· Comunicació i Premsa

· Cultura 

· Esports  

· Regidors de la Comissió Informativa de l’ Àrea de Cohesió Social i Identitat 

Funcions:
· Donar suport polític al Pla 

· Marcar les línies estratègiques que ha de seguir el Pla. 

· Proposar els recursos econòmics necessaris per a la implementació de les accions i programes a desenvolupar, proposats per la Comissió Tècnica Assessora.  

· Aprovar el Pla de Treball anual 

Periodicitat:
La Comissió Política es reunirà com a mínim, 1 cop a l’any.  

Comissió de Coordinació

És l’encarregada de determinar les accions i programes a desenvolupar i en definitiva de realitzar la part més tècnica del Pla: disseny, anàlisi, actuació, coordinació....

Estarà formada per: 

· El cap de Salut Pública de la regidoria de Serveis Socials i Salut.

· La Coordinadora de Nous Formats de la regidoria de Serveis Socials i Salut. 

· El cap de servei del Centre d’Atenció i Seguiment a les Drogodependències (CAS)

· La tècnica de prevenció del Centre d’Atenció i Seguiment a les Drogodependències (CAS) . 

· 1 tècnic de la regidoria de Joventut. 

· 1 tècnic designat per l’Àrea de Benestar Social de la Diputació de Barcelona. 

Funcions:

· Implementar el Pla. 

· Definir les prioritats, les accions i els programes a desenvolupar. 

· Vetllar pel compliment pressupostari 

· Convocar i dinamitzar la Comissió Tècnica i la Comissió Consultiva.  

· Proposar a la Comissió Política les prioritats, les accions i els programes a desenvolupar.

Periodicitat:

La Comissió de Coordinació es reunirà com a mínim, 4 cops a l’any .
Comissió Tècnica

La Comissió Tècnica és una comissió transversal formada per professionals i representants d’entitats o institucions que treballen al municipi i que poden aportar la seva visió interdisciplinar del fenomen a partir del treball directe amb els destinataris de les diferents propostes, i d’aquesta forma, permetre obtenir una visió global del mateix.

La Comissió Tècnica  estarà presidida per la Regidoria de Serveis Socials i Salut i estarà formada per:

· La mateixa regidora de Serveis Socials, Salut i Convivència 

· El Cap de Salut Pública i la coordinadora de Nous Formats de la Regidoria de Serveis Socials i Salut 

· El cap de servei i la tècnica de prevenció del Centre d’ Atenció i Seguiment a les Drogodependències (CAS) i la tècnica de prevenció del CAS

· 1 Tècnic de les regidories de Serveis Socials, Joventut, Participació,  Convivència i Esports.  

· 1 representant del Institut Municipal d’Educació i Treball (IMET).

· 1 representant del Consorci de Serveis a les Persones.  

· La directora del Servei d’Atenció Primària Alt Penedès-Garraf com a responsable del Programa Salut i Escola.

· 1 representant  del Consorci Sanitari del Garraf.

· 1 representant dels Serveis Educatius Garraf.

· El director del Centre de Salut Mental Adults (CSMA). 

· El director del Centre de Salut Mental Infantil i Juvenil (CSMIJ). 

· El cap de la Policia local.

· L’inspector dels Mossos Esquadra. 

· 1 representant de cada institut públic de secundària.

· 1 representant de les escoles públiques de primària. 

· 1 representant dels centres concertats de primària i secundària. 

· 1 representant de la Universitat Politècnica de Catalunya. 

Funcions:
· Donar una visió interdisciplinar fenomen i obtenir una visió global del mateix. 

· Implicar-se en el desenvolupament i la realització de les accions o programes segons els serveis que presta cada institució o entitat. 

· Definir i analitzar les necessitats. 

· Revisar les propostes i els programes.

Periodicitat:
La Comissió Tècnica es reunirà, com a mínim  2 cops l’any.
Comissió Consultiva

És un espai de reflexió i de contacte entre els diferents agents del territori per trobar punts d’entesa  i acostar posicions allunyades entre si i alhora,  afavorir un procés de retroalimentació amb les  necessitats de la comunitat. La Comissió Consultiva es vehicula també, com una via de difusió del Pla. 

La Comissió Consultiva estarà presidida per la Regidoria de Serveis Socials i Salut i estarà formada per:

· Els membres de la Comissió de Coordinació.

· 1 tècnic de les regidories que no formen part de la Comissió Tècnica 

· 1 representant dels mitjans de comunicació 

· 1 representant de les associacions de veïns 

· 1 representant de les associacions de lleure

· 1 representant de les associacions de joves 

· 1 representant del Gremi d’ Hostaleria i Restauració 

· 1 representant de les Oficines de Farmàcia

· 1 representant de les Associacions de Pares i Mares d’alumnes (AMPA) de primària 

· 1 representant de les Associacions de Pares i Mares d’alumnes (AMPA) de secundària 

Funcions:
· Detectar prioritats i fer-les arribar a la Comissió Tècnica 

· Proposar accions i programes a desenvolupar

· Garantir el procés de participació comunitària

Periodicitat:
La Comissió Consultiva  es reunirà com a mínim, 1 cop l’any. 

Comissions de treball

Per a aquelles actuacions que així ho requereixin, es crearan Comissions de Treball específiques, que es centraran en el desenvolupament conjunt de propostes. 

5. Eixos d’intervenció
S’estructuran les accions a partir de 5 eixos, a partir dels quals sorgeixen els objectius específics del Pla: 

· Prevenció i educació

· Prevenció i oci

· Prevenció i comunitat

· Prevenció i asistencia

· Prevenció i coneixement

Els espais i col·lectius prioritaris seran:

Espais: Centres Educatius. Famílies. Treball. Espais lúdics i d’oci. Barris i zones conflictives.

Col·lectius: Adolescents i joves. Famílies. Consumidors amb usos problemàtics. Col.lectius en risc.

5.1. Prevenció i Educació


En aquest eix enmarquem totes aquelles actuacions preventives dirigides a la comunitat educativa i els diferents agents que hi participen. 

Tindrem dos àmbits bàsics d’intervenció:

· Educatiu



- Adolescents i joves



-  Agents educatius

· Familiar

La població diana a la que aniran dirigides les accions seran per tant els següents col·lectius: alumnes de primària, alumnes de secundària, alumnes de centres d’educació no reglada, alumnes de mòduls formatius, mares i pares i agents educatius (mestres, professors, imfermeres salut i escola i professional en contacte amb adolescents i joves).
Objectius generals:
· Millorar el coneixement i la formació en l’àmbit de les drogues de tots els actors implicats en l’educació.

· Oferir suport als professionals de l’educació per tal de fomentar la iniciativa preventiva o millorar les seves capacitats de treball, tant en l’àmbit de prevenció com en la detecció precoç i identificació de situacions i/o comportaments de risc 

· Promoure la prevenció del consum de drogues des de les famílies.

· Enriquir i ampliar l’oferta d’activitats preventives amb joves i adolescents que s’ofereixen al municipi.

Objectius específics:

Adolescents i joves:

· Dotar d’eines a l’alumnat per a la reflexió crítica en el consum de drogues.

Agents educatius:

· Proporcionar una oferta d’accions formatives i recursos adreçades a professors per tal d’optimitzar les intervencions educatives i preventives amb els joves.

· Oferir proposta específica dirigida als colectius en risc.

Famílies:

· Proporcionar propostes i recursos per actuar en la prevenció del consum de drogues des de les famílies.  

Al finalitzar el Pla municipal s’hauria d’haver assolit:
· Crear una xarxa de treball efectiva de tots els professionals relacionats amb l’educació.

· Sistematitzar l’avaluació de les activitats i recursos que s’ofereixen al municipi.

· Ampliar l’oferta d’intervencions en prevenció de drogues en l’àmbit educatiu. 

· Augmentar la implicació de les famílies en la prevenció del consum de drogues.

· Oferir una proposta de prevenció selectiva dirigida als joves de col.lectius en risc.

· Disposar d’un fons bibliogràfic i documental per treballar l’abordatge educatiu del consum de drogues.

5.2. Prevenció i Oci

En aquest eix situarem les actuacions dirigides a treballar les pràctiques de consum produides en el temps lliure, tant de dia com de nit. Es farà enspecial èmfasi en els menors d’edat consumidors de drogues il·legals i en els usuaris d’oci nocturn.

Objectius generals:

· Intervenir en els espais naturals d’oci i lleure.

· Potenciar estratègies preventives d’itervenció entre iguals

· Dotar d’eines als joves per a la reflexió crítica del consum de drogues en els espais d’oci i lleure.

· Implicar al teixit associatiu en la prevenció de drogues.

· Oferir una resposta educativa a les conseqüències legals derivades del consum de substàncies.

· Sensibilitzar i implicar a entitats i promotors vinculats a l’oci i lleure en la prevenció del consum de drogues.

Objectius específics:

· Oferir serveis d’assessorament en el consum i els riscs associats.

· Treballar amb els agents implicats en l’oci nocturn.

· Oferir proposta d’actuacions preventives en els espais nocturns

· Donar resposta psicoeducativa alternativa a la sanció per consum o tinença de drogues a la via púlbica

Al finalitzar el Pla municipal s’hauria d’haver assolit:

· Haver establert contacte i vinculació amb entitats i programes i promotors vinculats en l’oci i lleure.

· Intervenir en un mínim de 3 esdeveniments musicals anuals.

· Posar a l’abast informació actualitzada pel que fa a la prevenció de pràctiques de risc en el consum de drogues en els espais de lleure.

· Haver creat un grup d’agents de salut que siguin capaços d’intervenir amb els seus iguals.

5.3. Prevenció i Comunitat

Si bé el Pla de Drogues està dirigit a tota la ciutadania, en aquest eix enmarcarem les actuacions de caràcter més universalista També es treballarà específicament en els següents àmbits: seguretat ciutadana, àmbit laboral, àmbit sanitari i mitjans de comunicació.

Objectius generals:

· Difondre les diferents accions i programes del Pla municipal.

· Fomentar la participació  i la implicació dels ciutadans de Vilanova i la Geltrú en la prevenció del consum de drogues.

· Augmentar el coneixement que sobre drogues i pràctiques de risc en el consum té la ciutadania amb la finalitat de dotar-los d’eines i recursos que els hi permetin prendre decisions lliures i saludables.

· Donar a conèixer i facilitar l’accés als recursos de prevenció i atenció existents al territori.

· Millorar la detecció, intervenció i derivació de consums problemàtics de drogues en espais comunitaris.  

Objectius específics:

· Promoure campanyes universals de sensibilització i reducció de riscos en la ciutadania

· Oferir a la comunitat serveis d’assessorament en el consum i els riscs associats.

· Involucar als  professionals sanitaris en la reducció de riscos i facilitat la detecció i la derivació de pràctiques de risc

· Cercar estratègies d’intervenció en l’àmbit laboral

· Posar a l’abast de la ciutadania informació objectiva i contrastada  sobre drogues i pràctiques de risc en el consum .

Al finalitzar el Pla s’hauria d’haver assolit:
· Disposar d’una comissió participativa que sigui escoltada a l’hora d’el.laborar propostes d’actuació en relació amb el consum de drogues.Tenir presència en els mitjans de comunicació locals. 

· Iniciar el contacte amb sindicats i patronals per possibilitar la intervenció. 

· Augmentar la participació de la ciutadania en el pla de drogues.

· Haver creat un servei de referència municipal en relació al consum de drogues. 

· Disposar a les biblioteques públiques de fons bibliogràfic actualitzar sobre drogues i pràctiques de consum de risc.

· Creació d’un espai web de referència en drogues al municipi, perfil al facebook,... 

5.4. Prevenció i Assistència

Tot i que el desenvolupament de l’assistència i la reinserció en matèria de drogues no forma part de les competències municipals, el Pla contempla aquest eix perquè pel desenvolupament d’algunes accions cal comptar amb els recursos públics i privats que disposa el municipi, ja siguin com a porta d’entrada del servei o com a porta de sortida.

Objectius generals:

· Normalitzar el recurs com a servei dirigit a tota la ciutadania i desestigmatizar els usuaris.

· Augmentar i actualitzar la formació dels professionals del servei.

· Treballar en la sensibilització del món empresarial i la societat en general, sobre la importància de la incorporació social i laboral de les persones que han patit una addicció.

· Ampliar els serveis assistencials que s’ofereixen.

Objectius específics:

· Crear una oferta anual d’inserció específica per a persones amb addiccions. 

· Augmentar el coneixement dels usuaris del servei facilitant materials informatius de reducció de danys.

· Promoure la creació de grups d’ajuda mútua per respondre a les noves necessitats que apareixen sobre tractament en drogues.

Al finalitzar l’acció municipal s’hauria d’haver assolit:
· Haver augmentat el coneixement dels professionals del CASD.

· Millorar la detecció, intervenció i derivació de consums problemàtics de drogues.

· Haver iniciat un programa de reinserció laboral pels usuaris del servei.

5.6. Prevenció i Coneixement

Aquest és un eix especialment creat per aprofondir en l’estudi del consum de drogues i omplir la manca de coneixement actual que es té de les caracterísitques diferencials locals.

Pretén també ser un punt de trobada on els diferents professionals del territori implicats més directament en la prevenció del consum de drogues puguin conéixer altres experiències de treball, compartir coneixements i acutalitzar-los per poder crear noves sinèrgies.

Objectius generals:
· Disposar de dades locals de les pràctiques de consum i de les noves tendències i necessitats. 

· Augmentar el nivell de coneixement dels professionals implicats en la prevenció de drogues.

Objectius específics:
· Donar a conéixer pràctiques i estudis relacionats amb el consum de drogues.

· Promoure la creació d’estudis locals a partir del Premi d’investigació.

· Potenciar la Xarxa Perifèrics (posar definició en nota a peu de pàgina).

· Difondre als possibles professionals interessats jornades, seminaris i congresos que es realitzin fora del territori.

· Valorar la implicació en el Projecte de l’observatori municipal de drogues.

Al finalitzar el pla s’hauria d’haver assolit:

· Generar dades locals sobre les pràctiques de consum de drogues.

· Disposar de sistemes de registres que permetin una aproximació acurada a la realitat del consum. 

· Haver realitzat com a mínim una jornada formativa anual per a professionals de l’àmbit. 

6. Propostes d’accions

A continuació es presenten diferents propostes d’acció sorgides de les necessitats detectades després de realitzar el diagnòstic del context local i la sessió de treball de la Comissió Tècnica. 

Eix Prevenció i educació

	Acció
	Població diana
	Objectius
	Indicadors
	Agents implicats

	Tallers de prevenció inespecífica 
	Alumnes de primària de 3r a 6è.
	Potenciar factors de protecció als alumnes de primària.
	Nº alumnes.

Nº escoles implicades.

Grau de satisfacció. 
	Escoles.

Coordinadora de Nous Formats de la Regidoria de Serveis Socials i Salut.

Subdirecció General de Drogodependències.

Fundació Catalana de l’Esplai.



	Mitjans: Programa l’Aventura de la Vida: contes, cromos, videos,... 


	Acció
	Població diana
	Objectius
	Indicadors
	Agents implicats

	Tallers de prevenció de drogues per alumnes de Primer cicle de Secundària.
	Alumnes de Primer cicle de Secundària 
	Fomentar la reflexió crítica en el consum de drogues
	Nº alumnes

Nº tallers

Nº escoles implicades.

Valoració i grau de satisfacció de l’activitat del professorat.

Valoració i grau de satisfacció de l’activitat dels destinataris.


	Coordinadora de Nous Formats de la Regidoria de Serveis Socials i Salut

Instituts.

	Mitjans: 
Programa d’Activitats Educatives de la Regidoria de Serveis Socials i Salut.


	Acció
	Població diana
	Objectius
	Indicadors
	Agents implicats

	Tallers de prevenció de drogues per alumnes de Segon cicle de Secundària.
	Alumnes de Segon cicle de Secundària 
	Fomentar la reflexió crítica en el consum de drogues
	Nº alumnes

Nº tallers

Nº escoles implicades.

Valoració i grau de satisfacció de l’activitat del professorat.

Valoració i grau de satisfacció de l’activitat dels destinataris.
	Coordinadora de Nous Formats de la Regidoria de Serveis Socials i Salut

Instituts.

	Mitjans: 
Programa d’Activitats Educatives de la Regidoria de Serveis Socials i Salut.


	Acció
	Població diana
	Objectius
	Indicadors
	Agents implicats

	Tallers de prevenció de drogues per alumnes de Batxillerat.
	Alumnes de Batxillerat.
	Fomentar la reflexió crítica en el consum de drogues
	Nº alumnes

Nº tallers

Nº escoles implicades.

Valoració i grau de satisfacció de l’activitat del professorat.

Valoració i grau de satisfacció de l’activitat dels destinataris.
	Coordinadora de Nous Formats de la Regidoria de Serveis Socials i Salut

Instituts.

	Mitjans: 
Programa d’Activitats Educatives de la Regidoria de Serveis Socials i Salut.


	Acció
	Població diana
	Objectius
	Indicadors
	Agents implicats

	Concurs: campanya sobre drogues als IES
	Alumnes de secundària
	Implicar als/els alumnes en la prevenció de drogues
	Nº de treballs presentats

Nº centres implicats.
	Coordinadora de Nous Formats de la Regidoria de Serveis Socials i Salut.

Instituts.

	Mitjans: 

Convocatòria de concurs als IES


	Acció
	Població diana
	Objectius
	Indicadors
	Agents implicats

	Tallers de prevenció selectiva
	Alumnes de mòduls formatius i PQPIS
	Fomentar la refexió crítica en el consum de drogues

Oferir proposta específica per a colectius vulnerables.
	Nºde tallers

Nº d’alumnes 

Interès i grau de satisfacció


	IMET

Instituts

Coordinadora de Nous Formats de la Regidoria de Serveis Socials i Salut.

Tècnica de Prevenció del CASD.

Subdirecció General de drogodependències

	Mitjans: 

material audiovisual Sortim?


	Acció
	Població diana
	Objectius
	Indicadors
	Agents implicats

	Exposició Coca què?!
	Alumnes UPC
	Promoure una actitud crítica vers el consum de cocaïna
	Nº de visites

Interès i grau de satisfacció
	Coordinadora de Nous Formats de la Regidoria de Serveis Socials i Salut.

Tècnica de Prevenció del CASD.
UPC

PDS

Subdirecció General de Drogodependències

	Mitjans: 

Reserva de l’Exposició Coca què?! 


	Acció
	Població diana
	Objectius
	Indicadors
	Agents implicats

	Assessorament a Plans d’acció tutorial
	Professorat
	Oferir suport als professionals de l’educació per tal de fomentar la iniciativa preventiva o millorar les seves capacitats de treball
	Nº de sessions d’assessorament


	Instituts

Coordinadora de Nous Formats de la Regidoria de Serveis Socials i Salut.

Tècnica de Prevenció del CASD.

	Mitjans: 

Trobades amb equip de coordinació dels IES. Guies i recursos



	Acció
	Població diana
	Objectius
	Indicadors
	Agents implicats

	Protocol de tedecció i derivació
	Personal docent
	Fomentar la iniciativa preventiva dels professionals de l’educació

Millorar la capacitat de detecció precoç i identificació de comportament de risc en relació a les drogues.
	Nº de centres que s’adhereixen al programa


	Instituts

Coordinadora de Nous Formats de la Regidoria de Serveis Socials i Salut.

Tècnica de Prevenció del CASD.

	Mitjans: 

formació a professorat , trobades de seguiment


	Acció
	Població Diana
	Objectius
	Indicadors
	Agents implicats

	“Eduquem també sobre drogues”
	Professorat de secundària
	Dotar els professionals de l’educació de recursos i eines per treballar la prevenció en el consum de drogues.
	Nº de tallers

Nº assistents

Interès i grau de satisfacció
	Instituts

Coordinadora de Nous Formats de la Regidoria de Serveis Socials i Salut.

Tècnica de Prevenció del CASD.


	Mitjans: 

Formació al professorat. Guies i rescursos especialitzats


Famílies
	Acció
	Població

diana
	Objectius
	Indicadors
	Agents implicats

	Xerrades “A casa també parlem sobre drogues”
	Mares i pares d’adolescents i joves
	Capacitar a les mares i pares en la seva tasca preventiva 

Proporcionar recursos per actuar en la prevenció del consum des de les famíes.
	Nº de xerrades 

Nº d’assistents

Nº de guies “Conecta amb els teus fills”

entregades 

Interès i grau de satsfacció
	Instituts

Coordinadora de Nous Formats de la Regidoria de Serveis Socials i Salut.

Tècnica de Prevenció del CASD.


	Mitjans: 

Xerrades per a mares i mares. 


	Acció
	Població diana
	Objectius
	Indicadors
	Agents Implicats

	Assessoria Familiar sobre drogues
	Mares i pares
	Oferir un espai on les mares i pares puguin plantejar dubtes sobre l’abordatge familiar del consum de drogues

Proporcionar recursos per actuar en la prevenció del consum des de les famíes
	Nº de visites.

Nº derivacions


	Coordinadora de Nous Formats de la Regidoria de Serveis Socials i Salut.

Consorci Sanitari del Garraf

Tècnica de Prevenció del CASD. 

Subdirecció General de Drogodependències.


	Mitjans: 

Assessoria presencial 


Eix Prevenció i oci 
	Acció
	Població diana
	Objectius
	Indicadors
	Agents Implicats

	Intervenció en espais de festa
	Promotors d’oci nocturn.

Usuaris d’oci nocturn
	Intervenir en els espais nocturns de consum.
	Nºde material 

Nº de contactes

Nº de sortides
	Promotors d’oci nocturn.

Regidoria de Joventut.
Regidoria de Cultura.
Regidoria de Serveis Socials i Salut.
Tècnica de Prevenció del CASD.

Subdirecció General de Drogodependències.


	Mitjans: 

stand informatiu en esdeveniments musicals. Material informatiu. Fruita


	Acció
	Població diana
	Objectius
	Indicadors
	Agents Implicats

	Assessoria online
	Joves 
	Oferir un servei online confidencial d’assessorament en el consum I els seus riscs 
	Nº de consultes realitzades

Nº de derivacions
	Tècnica de Prevenció del CASD.


	Mitjans : 

adhesius de difusió del Server


	Acció
	Població diana
	Objectius
	Indicadors
	Agents Implicats

	Assessoria presencial sobre drogues a l’Oficina Jove
	Joves de 16 a 30 anys


	Oferir un servei confidencial d’assessorament en el consum i els seus riscs
	Nºde visites

Nº de repeticions en les visites

Nº de derivacions
	Oficina Jove

Coordinadora de Nous Formats de la Regidoria de Serveis Socials i Salut.

Tècnica de Prevenció del CASD.


	Mitjans: 

consulta presencial 


	Acció
	Població diana
	Objectius
	Indicadors
	Agents Implicats

	Intervenció en entitats
	Entitats i associacions
	Implicar al teixit associatiu en la prevenció de drogues


	Nº de contactes establerts amb entitats.

Nºde propostes creades

Nº de xerrades fetes
	
	Entitats.

Regidoria de Joventut.

Regidoria de Serveis Socials i Salut.
Tècnica de Prevenció del CASD.

	Mitjans:  

trobades i reunions amb entitats. xerrades informatives.


	Acció
	Població diana
	Objectius
	Indicadors
	Agents Implicats

	Formació agents de salut
	Joves
	Promoure la intervenció la prevenció entre iguals
	Nº d’agents de salut


	Regidoria de Joventut.

Coordinadora de Nous Formats de la Regidoria de Serveis Socials i Salut.

Tècnica de Prevenció del CASD.

	Mitjans: 

trobades amb entitats i joves potencials de participar en el programa


	Acció
	Població diana
	Objectius
	Indicadors
	Agents Implicats

	Programa de mesures alternatives
	Joves i famílies sancionats per consum a la via pública de substàncies il·legals
	Oferir  una resposta psicoeducativa alternativa a la sanció per consum o tinença de drogues a la via púlbica
	Nºde joves adherits al programa


	Policia Local. 

Mossos d’esquadra.

Regidoria de Serveis Socials i Salut.
Regidoria de Joventut

Tècnica de Prevenció del CASD.

	Mitjans :

seguiment psicoeducatiu de cada cas


Prevenció i comunitat

	Acció
	Població diana
	Objectius
	Indicadors
	Agents Implicats

	Campanya conducció segura
	Conductors de vehicles


	Informa a la població sobre els riscos associats al consum d’alcohol


	nº de material informatiu entregat.

nº de benzineres adherides a la campanya.

nº d’autoescoles adherides a la campanya.
	Benzineres. 

Autoescoles.

Coordinadora de Nous Formats de la Regidoria de Serveis Socials i Salut.

Tècnica de Prevenció del CASD.


	Mitjans 

material informatiu: beus?condueixes? i material ètica etílica


	Acció
	Població diana
	Objectius
	Indicadors
	Agents Implicats

	Altres visions de les drogues
	Tota la ciutadania
	Augmentar el coneixement sobre drogues i les pràctiques de risc
	Nºd’assistents
	Coordinadora de Nous Formats de la Regidoria de Serveis Socials i Salut.

Tècnica de Prevenció del CASD.
Biblioteques.

Regidoria de Cultura

	Mitjans: 

xerrades d’especialistes en la temàtica


	Acció
	Població diana
	Objectius
	Indicadors
	Agents Implicats



	Guia de recursos 
	Ciutadania
	Donar a conéixer els recursos existents 
	Nº de tarjetons o imans de nevera donats


	Mercats municipals

Equipaments municipals

Locals d’entitats

Quioscos

Esquipaments esportius

Sales d’espera de centres d’atenció primària

Farmàcies

Coordinadora de Nous Formats de la Regidoria de Serveis Socials i Salut.

Tècnica de Prevenció del CASD.
Biblioteques.

	Mitjans: 

tarjetons i imants de nevera amb informació.


	Acció
	Població diana
	Objectius
	Indicadors
	Agents implicats

	Exposició sobre drogues
	Ciutadania
	Augmentar el coneixement que sobre drogues i pràctiques de risc té la ciutadania.
	Nº de visitants 
	Coordinadora de Nous Formats de la Regidoria de Serveis Socials i Salut.

Tècnica de Prevenció del CASD.
Biblioteques.

Subdirecció General de Drogodependències.

Promoció i Desenvolupament.

	Mitjans: 

exposició Entre Nosaltres. 


	Acció
	Població diana
	Objectius
	Indicadors
	Agents implicats

	“Informació contrastada”
	Tota la ciutadania
	Dotar al municipi de fons bibliogràfic sobre drogues
	nº de publicacions adquirides

nº de prèstecs realitzats


	Biblioteques Públiques.

Regidoria de Cultura.

Coordinadora de Nous Formats de la Regidoria de Serveis Socials i Salut.

Tècnica de Prevenció del CASD.
Biblioteques.

	Mitjans: 

llibres i publicacions sobre drogues


	Acció
	Població diana
	Objectius
	Indicadors
	Agents implicats

	Contacte amb el món laboral
	Empresaris i sindicats i patronals 
	Sensibilitzar I implicar a l’ambit laboral
	Nº de contactes

Nº de propostes creades


	Sindicats.

Coordinadora de Nous Formats de la Regidoria de Serveis Socials i Salut.

Tècnica de Prevenció del CASD.
Biblioteques

	Mitjans: 

trobades amb sindicats i empreses


Prevenció i coneixement
	Acció
	Població diana
	Objectius
	Indicadors
	Espai
	Agents implicats

	Jornades de formació per a professionals de l’educació 
	Professionals involucrats en la prevenció de drogues
	Donar a conéixer experiències de treball en la prevenció del consum de drogues

Fomentar sinèrgies de treball
	Nº d’assistents a les jornades

Interès i grau de satisfacció.
	A determinar


	Salut

CASD

Joventut

Educació



	Mitjans: 

Creació de jornada de formació.


	Acció
	Població diana
	Objectius
	Indicadors
	Agents implicats

	Jornada de formació per a professionals sanitaris
	Imfermeres salut I escola

Metges de família

Personal d’urgències


	Actualitzar el coneixement dels professionals sanitaris
	Nº d’hores de formació

Nº d’assistents

Interès I grau de satisfacció dels destinataris
	Professionals sanitaris.

Coordinadora de Nous Formats de la Regidoria de Serveis Socials i Salut.

Tècnica de Prevenció del CASD.


	Mitjans: 

curs de formació 


	Acció
	Població diana
	Objectius
	Indicadors
	Agents implicats

	Jornada de formació per a policia local i mossos d’esquadra
	Policia Local

Mossos d’esquadra
	Augmentar el nivell de coneixement en matèria de drogues als cossos de seguretat

	Nº de formacions realitzades.

Nº d’assistents.

Avaluació i valoració de la formació


	Mossos d’esquadra

Policia Local

Coordinadora de Nous Formats de la Regidoria de Serveis Socials i Salut.

Tècnica de Prevenció del CASD.


	Mitjans: 

Formació a cossos de seguretat.


	Acció
	Població diana
	Objectius
	Indicadors
	Agents implicats

	Premi d’Investigació
	Professionals i entitats relacionats amb la pre venció del consum de drogues
	Disposar de dades locals de les pràctiques de consum i de les noves tendències i necessitats.
	Nº d’investigacions presentades


	Coordinadora de Nous Formats de la Regidoria de Serveis Socials i Salut.

Tècnica de Prevenció del CASD.


	Mitjans: 

convocatòria de premi d’Investigació.


Prevenció i assistència

	Acció
	Població diana
	Objectius
	Indicadors
	Agents implicats

	Nosaltres també ens informem
	Població usuaria del CASD
	Apropar la informació de reducció de danys als usuaris del servei del CASD
	Nº de material 

Valoració dels destinataris
	Tècnica de Prevenció i altres professionals  del CASD.
Subdirecció General de Drogodependències.

	Mitjans: 

material informatiu sobre reducció de danys.


	Acció
	Població diana
	Objectius
	Indicadors
	Agents implicats

	Inserció laboral per a usuaris del servei del CASD
	Treballadors I empresars
	Crear una oferta anual d’inserció específica per a les persones amb addiccions.


	Nº de persones inserides dintre la xarxa laboral
	Empreses i rescursos municipals

Coordinadora de Nous Formats de la Regidoria de Serveis Socials i Salut.

Tècnica de Prevenció del CASD.


	Mitjans: 

trobades amb sindicats i empresaris.


7. Avaluació i propostes de millora

Caldrà tenir en compte tres nivells a  l’hora d’avaluar el pla:

	Nivell
	Aspectes a avaluar
	Aspectes a treballar

	Disseny
	Està ben dissenyat?


	Es té clar què es vol aconseguir?

S’han temporalitzat els objectius?

Es té clar qui són els destinataris?

S’ha recollit l’opinió dels implicats?

	Procés
	Què s’ha fet o com s’ha fet? 
	Quina ha estat la participació dels agents implicats?

Quines activitats s’han previst i no s’han fet?

Com s’han coordinat les accions?

	Resultats
	Quins efectes ha produit el programa? 
	Fins a quin punt s’han assolit els objectius?

S’han produït els canvis desitjats?

Hi ha hagut efectes inesperats?


Ítems a tenir en compte a l’avaluar el Pla 

Avaluació del disseny i de la planificació: 

· Descripció de la naturalesa o de la conducta de consum que es vol abordar.

· Recull de les opinions respecte a la causa, modificació i control del fenomen.

· Anàlisi de la necessitat d’intervenció.

· Definició del grup al qual s’adreça la intervenció.

· Establiment del objectius.

· Definició de mètodes i estratègies, calendari i durada de la intervenció.

· Anàlisi de recursos existents.

· Planificació de l’avaluació del procés i dels resultats.

· Anàlisi de la fase de planificació.

Avaluació de la qualitat i del procés:
· Decidir les variables que proporcionaran informació útil sobre com s’ha dut a terme la intervenció.

· Seleccionar els mètodes i els instruments.

· Establir on, quan i amb quina freqüència es recolliran les dades.

· Anàlisi de les estratègies i mètodes que s’han aplicat a la pràctica comparat amb el pla original.

· Revisió dels recursos utilitzats a la pràctica en comparació al pla original.

· Comprovar si la intervenció ha arribat al grup objectiu i en quina mesura.

· Anàlisi dels resultats de l’avaluació del procés.

Avaluació dels resultats:
· Planificació de la valoració dels resultats.

· Realització de l’avaluació de resultats.

· Descripció de la mostra o població diana.

· Anàlisi dels resultats, com ha afectat la intervenció en els diferents grups.

· Elaboració de les conclusions en relació als resultats.

Al finalitzar cada Pla de treball anual s’el.laborarà una memòria que es presentarà a les diferents comissions per a que es puguin fer propostes de millora.

  4.
COHESIÓ SOCIAL I IDENTITAT. Nomenament de representant de la Diputació de Barcelona i de persona substituta al Consell Rector de l’IMET.
S’acorda:
“PRIMER. Nomenar com a membre no electe titular del Consell Rector de l’Organisme Autònom Institut Municipal d’Educació i Treball de l’Ajuntament de Vilanova i la Geltrú, en representació de la Diputació de Barcelona, el     Sr. Carles Rivera Molins, coordinador de l’Àrea de Desenvolupament Econòmic d’aquest organisme. 

SEGON. Nomenar com a membre no electe suplent del Consell Rector de l’Organisme Autònom Institut Municipal d’Educació i Treball de l’Ajuntament de Vilanova i la Geltrú, en representació de la Diputació de Barcelona, la Sra. Mercedes Munné Dedeu, cap del Servei de Mercat de Treball d’aquest organisme. “

  5.
COHESIÓ SOCIAL I IDENTITAT. Nomenament de regidora representant municipal al Consell Escolar de l’Institut Vilanova i la Geltrú (Baix a Mar).

S’acorda:
“Nomenar com a regidora representant municipal al Consell Escolar de l’Institut Vilanova i la Geltrú (Baix a Mar), amb núm. de codi 08065354, la Sra. Isabel Pla González, sense perjudici de la facultat de l’Alcaldia per a nomenar una persona representant municipal no Regidora per assistir a aquest mateix Consell.”
  6.
CIUTAT SOSTENIBLE I PARTICIPACIÓ. Verificació del Text Refós del Pla Especial Urbanístic d’Ordenació de l’espai de les subestacions Garraf-1 i Garraf-2 i les seves línies de transport, juntament amb l’informe de sostenibilitat ambiental, promogut per FECSA-ENDESA.

S’acorda:
“PRIMER. Verificar el Text Refós del Pla Especial Urbanístic d’Ordenació de l’espai de les subestacions Garraf-1 i Garraf-2 i les seves línies de transport, juntament amb l’informe de sostenibilitat ambiental, promogut per FECSA-ENDESA, que incorpora les prescripcions assenyalades en l’acord d’aprovació definitiva de la Comissió Territorial d’Urbanisme de Barcelona, de data 16 de juliol de 2009 i l’esmena dels errors materials, d’escala i llegenda dels plànols, que contenia el document aprovat definitivament. 

SEGON. Trametre una còpia del present acord, juntament amb tres exemplars del document del Text Refós del Pla Especial Urbanístic d’Ordenació de l’espai de les subestacions Garraf-1 i Garraf-2 i les seves línies de transport, juntament amb l’informe de sostenibilitat ambiental, degudament diligenciat, així com una còpia del dit document en suport informàtic a la Comissió Territorial d’Urbanisme de Barcelona per a la seva publicació al DOGC i consegüent executivitat. 

TERCER. Notificar el present acord a totes les persones interessades.”
  7.
CIUTAT SOSTENIBLE I PARTICIPACIÓ. Aprovació provisional de la Modificació puntual del PGOU de Vilanova i la Geltrú, a l’àmbit del sector residencial 3.2 Sta. Maria de Cubelles (ampliació), a instàncies de Promoció Industrial Vilanova, SAM, en representació de la Junta de Compensació provisional del sector.

S’acorda:
“PRIMER. Aprovar provisionalment la Modificació puntual del PGOU de Vilanova i la Geltrú a l’àmbit del sector residencial 3.2 Sta. Maria de Cubelles (ampliació), a instàncies de “Promoció Industrial Vilanova, SAM”, en representació de la Junta de Compensació provisional del sector, segons document redactat per José González i Ramón Vila, arquitectes  de Taller d’Arquitectura i Territori, SL, la qual incorpora les prescripcions que es detallen en l’informe favorable del cap del Servei d’Urbanisme, incorporat a l’expedient. 

SEGON. Trametre el present acord juntament amb una còpia de l’expedient administratiu complet, tres exemplars del document de la Modificació Puntual de Pla General d’Ordenació, tot degudament diligenciat, així com una còpia del dit document en suport informàtic a la Comissió Territorial d’Urbanisme de Barcelona per a la seva aprovació definitiva, d’acord amb l’article 80a) del Text refós de la Llei d’urbanisme (Decret Legislatiu 1/2010, de 3 d’agost).

TERCER. Notificar el present acord a “Promoció Industrial Vilanova, SAM”, en representació de la Junta de Compensació provisional del sector.”
  8.
CIUTAT SOSTENIBLE I PARTICIPACIÓ. Aprovació inicial de l’Ordenança Municipal Reguladora del Soroll i les Vibracions. 
S’acorda:
“PRIMER. APROVAR INICIALMENT l’Ordenança municipal reguladora de la contaminació per soroll i vibracions, segons text que s’adjunta al present acord. 

SEGON. Sotmetre a informació pública l’expedient i l’esmentat document pel termini de TRENTA DIES HÀBILS, a fi que s’hi puguin presentar al·legacions, reclamacions o suggeriments, mitjançant la inserció dels anuncis corresponents al Butlletí Oficial de la Província de Barcelona, al Diari Oficial de la Generalitat de Catalunya, a un dels mitjans de comunicació escrita diària i en el tauler d’anuncis de la Corporació.

El termini d’informació pública començarà a comptar des de l’endemà de la darrera de les publicacions oficials abans esmentades.

TERCER. Disposar que si no es formula cap al·legació, reclamació o suggeriment durant el termini d’informació pública, l’Ordenança aprovada inicialment es considerarà aprovada definitivament sense necessitat de cap tràmit ulterior.

Un cop aprovada definitivament, l’Ordenança es publicarà de la forma següent:

a) 
Al tauler d’Edictes i al BOP: el text dels acords plenaris adoptats, així com el text íntegre de l’ordenança.

b)
Al DOGC: la referència del BOP on s’hagi fet la publicació municipal anteriorment esmentada.”

ORDENANÇA REGULADORA DEL SOROLL I LES VIBRACIONS

Preàmbul 

Dels diferents tipus de contaminació ambiental que els ciutadans i ciutadanes perceben, la provocada pel soroll és especialment present en els nuclis habitats. Efectivament, un dels perjudicis més significatius que el desenvolupament econòmic i industrial  ha suposat pels  nostres pobles i ciutats, és l’augment del nivell de soroll al que es veu abocada la seva població en les activitats de la vida quotidiana.

La conscienciació social i dels governs sobre els perjudicis d’aquest tipus de contaminació va portar a la Unió Europea a aprovar la Directiva 2002/49/CE, de 25 de juny, amb l’objectiu d’establir un marc comú destinat a evitar, prevenir i reduir, amb caràcter prioritari els efectes nocius de l’exposició de la població al soroll ambiental.

Els poder públics tenen un paper fonamental en la lluita contra la contaminació ambiental produïda pel soroll, en consonància amb els drets que garanteix la Constitució espanyola respecte la protecció de la salut i el gaudir d’un medi ambient adequat pel desenvolupament de les persones.

La Llei estatal 37/2003, del soroll, la Llei catalana 16/2002, de 28 de juny, de protecció contra la contaminació acústica, el Decret 245/2005, de 8 de novembre, pel qual es fixen els criteris per a l’elaboració de mapes de capacitat acústica i el Decret 176/2009, de 10 de novembre, pel qual s’aprova el Reglament de la Llei 16/2002, de 28 de juny, i se n’adapten els annexos, incorporen els criteris establerts a la Directiva abans esmentada, disposant un seguit de mesures a adoptar pels Ajuntaments amb la voluntat de millorar la qualitat de vida dels seus ciutadans i ciutadanes, dotant-los d’una sèrie de eines per tal d’aconseguir aquesta finalitat.

A partir doncs de tota aquesta normativa que s’ha esmentat, l’objectiu d’aquesta ordenança és la d’establir les mesures i els instruments municipals necessaris per tal de garantir els drets de les persones davant la contaminació acústica. L’Ajuntament de Vilanova i la Geltrú però, haurà de treballar també amb d’altres actuacions de sensibilització per tal que augmenti la conscienciació ciutadana entorn la reducció del nivell de soroll a la ciutat i alhora, vetllar per garantir la compatibilitat entre aquesta reducció i la preservació de la seva identitat.

Capítol I. Objecte i àmbit d’aplicació

Article 1. Objecte

L’Ordenança té per objectiu regular les mesures i instruments municipals necessaris per prevenir i corregir la contaminació acústica, en el marc de la normativa i la legislació aplicable.
Article 2. Àmbit d’aplicació

Resten sotmesos a l’Ordenança qualsevol instal·lació, maquinària, projecte de construcció, relacions de veïnat, comportament ciutadà, i activitat de caràcter públic o privat, susceptibles de generar contaminació acústica per soroll, per vibracions o per soroll i vibracions.

Article 3. Definicions i índexs acústics
A l’efecte d’aquesta ordenança, s’entén per:

1. Definicions
a. Activitat: Qualsevol activitat industrial, comercial, de serveis, recreativa o espectacle que sigui de titularitat pública o privada, i les derivades de les relacions de veïnat.

b. Àrea urbanitzada:  Superfície del territori que, segons els requeriments que estableix la legislació urbanística aplicable, està classificada com a sòl urbà i disposa dels serveis urbanístics bàsics.

c. Àrea urbanitzada existent:  Superfície del territori que sigui àrea urbanitzada abans de l’entrada en vigor d’aquesta Ordenança.

d. Emissor acústic: Qualsevol infraestructura, instal·lació, maquinària, activitat o comportament que generi soroll i/o vibracions.

e. Immissió a l’ambient exterior: La contaminació produïda pel soroll i les vibracions que provenen d’un o diversos emissors acústics situats al medi exterior del centre receptor.

f. Immissió a l’ambient interior: La contaminació produïda pel soroll i les vibracions que provenen d’un o diversos emissors acústics situats al mateix edifici o en edificis contigus al receptor.

g. Índex de soroll: Magnitud física que descriu el soroll ambiental

h. Mapa de capacitat acústica: Instrument que assigna els nivells d’immissió fixats com a objectius de qualitat en un territori determinat.

i. Nova construcció: Edificació que, a l’entrada en vigor del Decret 176/2009, de 10 de novembre, no disposa de la llicència municipal preceptiva.

j. Període d’avaluació: Període temporal al qual s’ha de referir l’avaluació acústica, d’acord amb els annexos de l’Ordenança i la normativa de rang superior.

k. Objectiu de qualitat acústica:  conjunt de requisits que, pel que fa a la contaminació acústica, han de complir-se en un moment i en un espai determinats, incloent-hi els valors límit d’immissió o emissió i els valors d’atenció.
l. Soroll ambiental: El so exterior no desitjat o nociu generat per les activitats humanes, inclòs el soroll emès pels mitjans de transport, pel trànsit rodat, ferroviari, marítim i aeri, i pels emplaçaments de les activitats.

m. Valor límit d’immissió: Nivell d’immissió màxim permès dins un període determinat.

n. Zona de sensibilitat acústica: Part del territori que presenta una mateixa percepció acústica. La delimitació d’aquestes zones la fixa l’Ajuntament mitjançant el Mapa de capacitat acústica.
2. Índexs acústics
a. LAeq,T: Nivell de pressió acústica contínua equivalent ponderat A, mesurat durant el període T.

b. LAFmax: Nivell màxim de pressió acústica ponderat A i integrat temporalment en fast.

c. LAr: Nivell d’avaluació de la pressió acústica avaluat per a un període de temps especificat, que s’obté mitjançant mètodes de càlcul o de mesurament i, si escau, les correccions que especifiquen els annexos.

d. Law: Nivell d’avaluació de les vibracions que s’obté mitjançant mètodes de càlcul o de mesurament.

e. Ld: Índex de soroll diürn, indicador de soroll associat a la molèstia diürna.

f. Lden: Índex de soroll dia-vespre-nit, indicador de soroll associat a la molèstia global.

g. Le: Índex de soroll del vespre, indicador de soroll associat a la molèstia del vespre.

h. Ln: Índex de soroll nocturn, indicador de soroll associat a la molèstia nocturna.

i. Kf: Correcció per raó de components de baixes freqüències.

j. Kt: Correcció per raó de components tonals.

k. Ki: Correcció per raó de components impulsius.
l. L’nT,w: Nivell global de pressió de soroll d’impacte estandarditzat.

m. DnT,A: Diferència de nivells estandarditzada, ponderada A, entre recintes interiors.

n. D2m,nT,ATr: Diferència de nivells estandarditzada, ponderada A, en façanes i en cobertes, per a soroll.
Article 4. Drets i deures
1. D’acord amb el que estableix la normativa per la qual es regula el dret d’accés a la informació en matèria de medi ambient, l’ajuntament ha de posar a disposició de la població de manera clara, comprensible i fàcilment accessible,  la informació relativa a la contaminació acústica.

2. Tots els ciutadans tenen el deure d’observar les normes de conducta que, en relació amb la contaminació acústica, determina la present ordenança.

Capítol II. Gestió ambiental del soroll

Article 5. Zonificació acústica i mapa de capacitat acústica
El Mapa de capacitat acústica, duu a terme la zonificació acústica de les zones urbanes, els nuclis de població i, si s’escau, les zones del medi natural, d’acord amb l’establert a l’annex1.

Article 6. Zones d’especial protecció de la qualitat acústica (ZEPQA)

1. Prèvia elaboració d’un estudi tècnic que contingui la determinació dels nivells d’immissió en l’ambient exterior mitjançant mesuraments, d’acord amb la legislació vigent, i la descripció dels valors objecte de protecció, l’ajuntament pot declarar zones d’especial protecció de la qualitat acústica els parcs, zones enjardinades, interiors d’illes, espais per a vianants o altres àrees de sòl urbà o urbanitzable similars que reuneixin els requisits establerts per la legislació vigent i en els quals, per les seves singulars característiques, es consideri convenient de conservar la seva especial qualitat acústica.

2. La declaració ha d’incloure un pla específic de mesures que determini les prescripcions necessàries per compatibilitzar la protecció de la qualitat acústica amb els possibles usos i activitats admesos i per assegurar que no se sobrepassen els valors límit d’immissió establerts per a aquestes zones. 

3 L’ajuntament pot promoure els convenis i acords de col·laboració necessaris amb altres administracions i particulars per a l’adequat desenvolupament i execució del Pla.

4. El Pla específic de mesures s’ha de revisar, d’acord amb el que disposen els apartats 1 i 2, quan sigui necessari, per modificacions del planejament territorial o urbanístic o per altres causes, per tal de mantenir la compatibilitat dels usos i la qualitat acústica i els valors objecte de singular protecció.

Article 7. Zones acústiques de règim especial (ZARE)
1. L’ajuntament pot declarar zones acústiques de règim especial aquelles àrees en les quals es comprovi que se superen els valors límit d’immissió en els termes establerts per la legislació vigent, mitjançant un estudi tècnic elaborat a iniciativa de l’ajuntament o a petició d’un mínim del 50% dels veïns de la zona. 

2. La declaració ha d’incloure un pla específic de mesures que determini les prescripcions necessàries per compatibilitzar la protecció de la qualitat acústica amb els possibles usos i activitats admesos i per assegurar que no se sobrepassen, a l’interior dels habitatges, els valors límit d’immissió establerts. 

 3. L’Ajuntament pot promoure els convenis i acords de col·laboració necessaris amb altres administracions i particulars per a l’adequat desenvolupament i execució del Pla.

4. El Pla específic de mesures s’ha de revisar, d’acord amb el que disposa l’apartat 2, quan sigui necessari, per modificacions del planejament territorial o urbanístic o per altres causes, per tal de garantir el compliment dels seus objectius.
Capítol III.  Intervenció administrativa sobre els emissors acústics 

Secció I. Normes generals

Article 8. Valors límit 
Tota instal·lació, maquinària, activitat, incloses les derivades de les relacions de veïnat, o comportament sotmès a l’Ordenança ha de respectar els valors límit d’immissió acústica establerts en els annexos d’aquesta ordenança.
Article 9. Suspensió dels objectius de qualitat acústica
1. L’Ajuntament, per causes degudament justificades, pot autoritzar la suspensió provisional dels objectius de qualitat acústica aplicables a la totalitat o part d’una zona acústica, d’acord amb els annexos 1 i 2 de la present ordenança.

2. Els titulars d’emissors acústics poden sol·licitar a l’ajuntament, per raons degudament justificades, que han d’acreditar-se en el corresponent estudi acústic, la suspensió provisional dels objectius de qualitat acústica aplicables a la totalitat o part d’una zona o àrea acústica. 

3. L’ajuntament només pot acordar la suspensió provisional, prèvia valoració de la incidència acústica, sempre que s’acrediti que les millors tècniques disponibles no permeten el compliment dels objectius esmentats. L’ajuntament ha de sotmetre la suspensió a les condicions que s’estimin pertinents. 
4. En el cas d’obres, el promotor o promotora ha de presentar, a més de l’estudi acústic al qual fa referència l’apartat 2, un programa de vigilància acústica que estableixi els mitjans per donar compliment a les condicions establertes a la suspensió.
5. En el cas d’obres públiques d’infraestructures de titularitat de la Generalitat de Catalunya, l’ens competent per a la suspensió dels objectius de qualitat acústica és el Departament de Medi Ambient i Habitatge, i de les obres de l’Administració general de l’Estat, el Ministeri de Foment.

6. Les llars d’infants i els espais de joc públics queden exclosos del compliment dels objectius de qualitat acústics fixats per la normativa vigent, ja que el soroll produït pels nens no es considera contaminació acústica, sinó una manifestació del seu desenvolupament.

7.  El toc de les campanes queden exclosos del compliment dels objectius de qualitat acústics fixats per la normativa vigent.
Article 10. Integració de la intervenció acústica en les actuacions ambientals
Les activitats sotmeses a intervenció ambiental susceptibles de generar sorolls, vibracions o sorolls i vibracions han d’incloure en el projecte bàsic que ha d’acompanyar la sol·licitud d’autorització ambiental o de llicència ambiental, o en la documentació que ha d’acompanyar la comunicació a l’ajuntament o la sol·licitud de llicència d’obertura d’establiments, un estudi d’impacte acústic amb el contingut mínim que determina l’annex 10 de la Llei 16/2002, de 28 de juny.

Els espectacles públics i les activitats recreatives incloses en el Decret 112/2010, o normativa que la substitueixi, han de presentar un estudi d’impacte acústic amb el contingut mínim que determina l’annex 10 del Decret 176/2009 que modifica l’annex 10 de la Llei 16/2002, de 28 de juny.

Article 11. Altres activitats
L’ajuntament, de manera motivada, pot determinar que les activitats i instal·lacions sotmeses a llicència d’obres o altres actes d’intervenció municipal que no requereixin d’autorització, llicència o comunicació prèvia i susceptibles de generar sorolls i/o vibracions hagin de presentar també un estudi d’impacte acústic amb el contingut mínim que determina l’annex 10 del Decret 176/2009 que modifica l’annex 10 de la Llei 16/2002, de 28 de juny. 
Secció II. Activitats 

Article 12. Classificació 
1. Des d’un punt de vista acústic, les activitats, d’acord amb el que estableix l’Annex 11 de la present Ordenança i, en qualsevol cas, en funció del nivell d’immissió dins del seu recinte, es classifiquen en algun dels grups següents:

Grup I: nivell d’immissió entre 95 i 100 dB(A) 

Grup II: nivell d’immissió entre 90 i 94 dB(A) 

Grup III: nivell d’immissió entre 85 i 89 dB(A) 

Grup IV: nivell d’immissió inferior o igual a 84 dB(A) 

2. Qualsevol activitat no compresa explícitament en l’Annex 11 s’ha de classificar per analogia amb les que se citen. Si l’activitat disposa de diferents espais o plantes, s’ha de tenir en compte l’espai de màxima immissió a fi de classificar l’activitat en un dels 4 grups. Si això no fos possible, el tècnic municipal ha de decidir la classificació en funció de la documentació aportada per l’activitat. 

3. Si el nivell d’immissió d’una activitat se situa per sota del límit inferior establert pel grup que li correspongui, aquesta, prèvia justificació  tècnica suficient, es pot classificar en el grup que inclogui el nivell d’immissió justificat.

4. S’entén per nivell d’immissió el nivell sonor màxim, LAeq,60s que es genera dins de l’activitat, mesurat en un lloc representatiu degudament justificat. En els locals de pública concurrència s’ha de mesurar a la part central de la zona de públic on hi hagi el major nivell sonor i amb tots els serveis a ple rendiment. 

Article 13. Requeriments tècnics per a les activitats
1. Les activitats incloses als grups I, II , III i les activitats de restauració del grup IV, que estiguin ubicades en edificis i en contigüitat amb ús residencial han de complir els valors mínims d’aïllament acústic al soroll aeri establerts a l’Annex 8 de la present ordenança, i, en tot cas, han de disposar de l’aïllament necessari per garantir als habitatges més afectats el compliment dels valors límits d’immissió establerts als annexos 3 i 4 d’aquesta ordenança. 

Les activitats recreatives de pública concurrència i totes les que puguin transmetre soroll d’impacte via estructural en contigüitat amb ús residencial, dels grups I, II, III i IV, han de complir els valors mínims d’aïllament acústic al soroll d’impacte establerts a l’Annex 8 de la present ordenança.

L’aïllament respecte a locals amb usos no residencials ha de ser el necessari per garantir  el compliment dels valors límit d’immissió establerts als annexos 3 i 4 de la present ordenança.

2. Els tancaments com ara portes d’accés, persianes metàl·liques o altres, han d’estar  en bon estat de manteniment i han de disposar de les mesures correctores adequades per evitar la transmissió de soroll i/o vibracions.

3. A més del que disposen els apartats anteriors, les activitats han de complir amb els requeriments tècnics següents, els quals també han d’estar especificats a l’estudi d’impacte acústic:

a. Grup I: 

· L’activitat s’ha de portar a terme amb les portes i finestres tancades, ha de disposar dels elements de ventilació adequats i amb les mesures esmorteïdores pertinents per tal de no superar els valors límit establerts.

A més, les activitats recreatives han de disposar de: 

· Doble porta amb molles de retorn i tancament hermètic, a posició tancada, o altres sistemes equivalents que garanteixin en tot moment l’aïllament en façana en els moments d’entrada i sortida del públic. 

· D’un limitador-enregistrador, d’acord amb l’establert a l’Annex 10 de la present ordenança  per tal d’assegurar que no se superin els valors límit establerts,  ni els 100 dB(A) de nivell d’immissió màxim.

· Disposar d’un rètol o placa que adverteixi que el nivell de so en el seu interior pot superar els 90dB(A). 

· En tots aquells casos en què s’hagi comprovat l’existència reiterada de molèsties al veïnat, l’ajuntament pot imposar al titular de l’activitat l’obligació de disposar, com a mínim, d’una persona encarregada de la vigilància a l’exterior de l’establiment.

b. Grup II: 

· L’activitat s’ha de portar a terme amb les portes i finestres tancades, ha de disposar dels elements de ventilació adequats, i amb les mesures esmorteïdores pertinents per tal de no superar els valors límit establerts. 

A més,  les activitats recreatives han de disposar de: 

· Doble porta amb molles de retorn i tancament hermètic, a posició tancada, o altres sistemes equivalents que garanteixin en tot moment l’aïllament en façana en els moments d’entrada i sortida del públic. 

· D’un limitador-enregistrador, d’acord amb l’establert a l’Annex 10,  per tal d’assegurar que no se superin els valors límit establerts,  ni els 94 dB(A) de nivell d’immissió màxim. 

· Disposar d’un rètol o placa que adverteixi que el nivell de so en el seu interior pot superar els 90dB(A). 1
· En tots aquells casos en què s’hagi comprovat l’existència reiterada de molèsties al veïnat, l’ajuntament pot imposar al titular de l’activitat l’obligació de disposar, com a mínim, d’una persona encarregada de la vigilància a l’exterior de l’establiment.

c. Grup III:

· L’activitat s’ha de portar a terme amb les portes i finestres tancades, ha de disposar dels elements de ventilació adequats, i amb les mesures esmorteïdores pertinents per tal de no superar els valors límit establerts.

· La immissió sonora màxima dels televisors i dels equips de reproducció de so dels bars, bars – restaurant o restaurants serà de 80 dB(A) mesurats a un metre de distància de la font.

d. Grup IV: 

· Quan l’activitat es dugui a terme amb portes o finestres obertes, el nivell sonor generat a l’interior de l’activitat no ha de superar el nivell de soroll ambiental del carrer. 
· La immissió sonora màxima dels televisors i dels equips de reproducció de so dels bars, bars – restaurant o restaurants serà de 75 dB(A) mesurats a un metre de distància de la font. 

e. 
En els casos que es consideri oportú, l’ajuntament pot exigir la instal·lació d’un limitador-enregistrador o altres mecanismes similars, per garantir que no se superin els nivells d’immissió  a l’interior del local.

f. 
En qualsevol activitat, la instal·lació d’un limitador-enregistrador no ha de substituir en cap cas l’aïllament mínim que ha de tenir l’establiment. 

g. 
Els titulars de les activitats són responsables de vetllar perquè els usuaris no produeixin molèsties al veïnat. En el cas que les seves recomanacions no siguin ateses, han d’avisar la Policia local als efectes corresponents, tal com estableix l’article 45 del Decret 112/2010, pel qual s’aprova el Reglament d’espectacles públics i activitats recreatives.

4. El titular de l’activitat haurà de presentar un certificat emès per tècnic competent acreditant el compliment de les mesures atenuadores projectades que assegurin el compliment dels requeriments establerts i garantir el compliment dels valors límit d’immissió tant en ambient exterior com interior que siguin d’aplicació.

5. Per raons d’insonorització o condicionament acústic es pot permetre disminuir un mínim de 10 cm l’alçaria entre forjats, sempre que l’alçària inicial estigui d’acord amb la normativa d’aplicació i l’ordenança municipal d’establiments musicals i de restauració.

Article 14. Activitats de càrrega i descàrrega de mercaderies
1. L’horari de les activitats de càrrega i descàrrega de mercaderies, manipulació de productes, contenidors, materials de construcció o similars comprèn de les 8h a les 20h, excepte en els polígons industrials i sempre que no s’afecti habitatges.

2. Els contenidors i carros de càrrega, descàrrega i distribució de mercaderies s’han de condicionar per minimitzar la transmissió de soroll.

3. L’ajuntament pot autoritzar, de manera excepcional, la càrrega o descàrrega de materials a les empreses o comerços que justifiquin tècnicament la impossibilitat d’adaptar-se als horaris establerts en l’apartat anterior, sempre que es garanteixi el compliment dels valors límit d’immissió acústica.

4. Els titulars de les activitats de càrrega i descàrrega són responsables del personal que realitza aquestes tasques, que les han de dur a terme fent el menor impacte sonor possible.
Secció III. Activitats a l’aire lliure

Article 15. Disposició de caràcter general
1. Les terrasses, fires d’atraccions, mercats, parades de venda ambulant, espantalls acústics i totes les altres activitats a l’aire lliure que tinguin una incidència acústica significativa han de disposar d’autorització municipal expressa, la qual ha d’assenyalar les condicions a complir per minimitzar la seva possible incidència a la via pública segons la zona on tinguin lloc. 

2. A les terrasses d’ús públic, la instal·lació de qualsevol mena d’element acústic extern o de megafonia, així com la realització d’actuacions en viu, han de disposar d’autorització expressa, la qual ha d’assenyalar les condicions a complir per minimitzar la seva possible incidència a la via pública segons la zona on tinguin lloc. 

3. Els envelats, les discoteques i les carpes a l’aire lliure han de disposar d’un limitador-enregistrador, d’acord amb l’establert a l’Annex 10  per tal d’assegurar que no se superin els valors límit establerts.
Article 16. Activitats festives i altres actes a la via pública
1. Les revetlles, fires, festes de barri, espectacles musicals o d’altres manifestacions populars a la via pública o en altres àmbits d’ús públic o privat a l’aire lliure, així com els actes cívics, culturals, reivindicatius, esportius, recreatius excepcionals, fires d’atraccions, mítings i tots els altres que tinguin un caràcter semblant, han de disposar d’autorització municipal expressa, la qual ha d’assenyalar les condicions a complir per minimitzar la possible incidència dels sorolls a la via pública segons la zona on tinguin lloc.

2. Les activitats públiques que utilitzin sistemes electroamplificats de so han d’assegurar que el nivell sonor màxim no superi els 100 dB(A) (LAeq,60s) als indrets d’accés públic i el nivell màxim de 85 dB(A) (LAeq, 30 minuts)a la façana més exposada. 

3. En els casos que es consideri oportú, l’ajuntament pot exigir la instal·lació d’un limitador-enregistrador o altres mecanismes similars, per garantir que no se superin els nivells d’immissió.

4. En cas d’incompliment de les condicions i mesures establertes als apartats anteriors,  i sens perjudici de les responsabilitats que es derivin de la infracció, l’ajuntament pot adoptar les mesures necessàries, inclosa la suspensió de l’activitat. 

5. Atenent a la seva singularitat dins el municipi, quedarà en suspens temporalment el compliment dels objectius de qualitat acústica fixats en aquesta ordenança, en el mapa de capacitat acústica i en la legislació sobre protecció contra la contaminació acústica i restant normativa de desplegament, en relació a les següents activitats festives, culturals i socials de caire tradicional amb arrelament al municipi:  Festa Major, Revetlles de Sant Joan i Sant Pere, Festa Major d’hivern (Tres Tombs) i el Carnaval. 

Article 17. Instal·lacions amb sistemes de megafonia
1. L’horari de funcionament dels sistemes de megafonia i els equips de música amplificada de les instal·lacions a l’aire lliure, tant públiques com privades, comprèn entre les 8 h i les 20 hores els dies laborables de dilluns a dissabte i entre les 9 h i les 20h els diumenges i festius.  

2. Aquests sistemes han de ser direccionals, i han d’estar orientats cap a les instal·lacions. S’han d’utilitzar de manera adequada i respectuosa tant en el volum com en la freqüència.
Secció IV. Relacions de veïnat i comportament ciutadà

Article 18. Comportament ciutadà en matèria de soroll
1. Els veïns han d’evitar molestar als altres veïns amb sorolls innecessaris. Entre les 23 hores de la nit i les 8 hores de l’endemà no és permès l’ús d’aparells domèstics sorollosos, instruments musicals, cants, reparacions, manipulació de materials o canvi de mobles o qualsevol altra activitat que pugui pertorbar el descans aliè. 

2. L’avaluació dels emissors acústics que puguin ser manipulats en volum o intensitat pel causant del soroll (veus, cops, arrossegar mobles, televisors, equips de so...) i no sigui possible el seu mesurament amb sonòmetre, l’ha de realitzar l’inspector municipal o agent de la Policia local amb criteris d’intencionalitat i desproporcionalitat per volum alt, de tal manera que aquests es puguin considerar com a excessius. 

3. En els espais públics, com ara els parcs, no s’han de posar en funcionament equips de so o similars que puguin generar un impacte acústic significatiu en els voltants, a excepció de les activitats a l’aire lliure regulades a la Secció III.
Article 19. Animals de companyia
Els propietaris o posseïdors dels animals domèstics en són responsables i  han d’evitar que aquests pertorbin la vida dels veïns, amb crits, cants, sons i ni cap altre tipus de soroll, tant si es troben a l’interior de l’habitatge com a terrasses o patis interiors, en especial des de les 23 hores fins a les 8 hores.
Secció V. Vehicles de motor i ciclomotors

Article 20. Vehicles de motor i ciclomotors
1. Els propietaris i els usuaris de tota classe de vehicles de motor i ciclomotors han de mantenir en bones condicions de funcionament els elements susceptibles de produir molèsties per sorolls a fi que l’emissió acústica del vehicle amb el motor en marxa no excedeixi els valors límit d’emissió establerts per la annex 6 de la present Ordenança, i, especialment, no poden:  

a. Fer ús de llurs dispositius acústics en tot el terme municipal, excepte en cas de perill immediat d’accident i sempre que l’avís no pugui fer-se per cap altre mitjà. 

b. Forçar les marxes dels vehicles produint sorolls molestos, com ara fer acceleracions innecessàries o forçar el motor en circular en pendents.

c. Utilitzar dispositius que puguin anul·lar o reduir l’acció del silenciador, així com circular amb vehicles amb silenciador incomplet, inadequat o deteriorat, produint un soroll innecessari. 

d. Donar voltes innecessàriament a les illes d’habitatges, fer acceleracions, viratges i derrapades, així com qualsevol soroll produït per l’ús inadequat, tant si es fa en espai públic com privat, molestant al veïnat.

e. Fer funcionar els equips de música dels vehicles a un volum elevat amb les finestres obertes, audible a l’exterior del vehicle. 

f. Estacionar vehicles, com ara camions frigorífics, en els quals resten en funcionament equips de refrigeració o similars, en zones urbanitzades d’ús residencial, durant el període nocturn.

2. L’ajuntament pot dur a terme controls dels nivells d’emissió sonora dels vehicles de motor i ciclomotors, complementaris als que realitzen les Inspeccions Tècniques de Vehicles. 

En aquests controls s’ha de comprovar, entre d’altres aspectes, que els tubs d’escapament instal·lats siguin els homologats, i estiguin en bones condicions d’ús. En cas contrari, el titular del vehicle ha de substituir-lo per un dispositiu homologat. El vehicle no pot  circular pel municipi mentre no s’hagi fet la substitució.  

Article 21. Vehicles destinats a serveis especials 
1. Els conductors dels vehicles destinats a serveis d'urgències només han d’utilitzar els dispositius de senyalització acústica d'emergència en els serveis d’urgència extrema i quan la senyalització lluminosa resulti insuficient. En són responsables en cas contrari.

2. Els operaris dels vehicles destinats a serveis de recollida de residus domèstics i de neteja viària han de dur a terme la tasca amb el menor impacte sonor possible.

Secció VI. Sistemes d’avís acústic

Article 22. Condicions de funcionament
1. Qualsevol sistema d’alarma, campanes i sirenes o qualsevol altre sistema d’avís acústic que emeti a l’exterior o a l’interior de zones comunes, d’equipaments o de vehicles, s’ha  de mantenir en perfecte estat de funcionament per evitar que s’activin per causes injustificades. 

2. Llevat circumstàncies excepcionals no és permès fer sonar durant el període nocturn elements d’avís, com ara sirenes o alarmes. 

3. La regulació dels sistemes d’avis acústic s’ha d’ajustar al que preveu l’annex 9 de la present ordenança.

Secció VII. Construccions 
Article 23. Aïllament acústic a les façanes 
1. Per a l’execució de projectes de noves construccions, reconversió d’antiga edificació i obres de gran rehabilitació destinades a habitatges, usos hospitalaris, educatius o culturals, l’ajuntament ha de facilitar el nivell d’avaluació Ld, o establir la manera d’obtenir-lo.

2. El projecte bàsic i la seva execució han de garantir que l’aïllament acústic de la façana asseguri el compliment dels objectius de qualitat acústica d’aplicació.

3. Una vegada executada l’obra caldrà presentar certificat tècnic, emès pel responsable de l’obra o per una EPCA, amb mesures sonomètriques “in situ” que justifiquin el compliment dels objectius de qualitat establerts.

Article 24. Treballs a la construcció 

1. Els responsables de les obres han d’adoptar les mesures oportunes per evitar que els nivells sonors produïts per aquestes incompleixen amb els objectius de qualitat acústica. 

2. L’horari de treball ha d’estar comprès entre les 8 i les 20 hores els dies laborables.

3. L’horari de funcionament de la maquinària és entre les 8 i les 20 hores els dies laborables.
4. S’exceptuen del compliment de les franges horàries que estableix el paràgraf anterior les obres que s’hagin d’executar, amb caràcter d’urgència, per al restabliment de serveis essencials, com ara el subministrament d’electricitat, aigua, gas o telèfon, i els serveis relacionats amb les noves tecnologies de la informació, així com les obres destinades a evitar una situació de risc o perill imminent per a les persones o els béns, i les que, per les característiques que els són pròpies, no poden executar-se durant el dia.

5. La maquinària i els equips que s’utilitzen en les obres públiques i en la construcció han de ser tècnicament els menys sorollosos i l‘ús ha de ser el més adequat per reduir la contaminació acústica generada. Especialment:

a. Els motors de combustió han d’anar equipats amb silenciadors de gasos de combustió i sistemes esmorteïdors de soroll i vibracions. 

b. Els motors de les màquines s’han d’aturar quan aquestes no s’utilitzin. 

c. Els compressors i la resta de maquinària sorollosa situada a menys de 50 metres d’edificis ocupats o situats a l’exterior de les obres han de funcionar amb el capot tancat i amb tots els elements de protecció instal·lats, bé pel fabricant, bé amb posterioritat, per amortir els sorolls. 

d. Els martells pneumàtics, autònoms o no, han de disposar d’un mecanisme silenciador de l’admissió i expulsió de l’aire. 

Article 25. Instal·lacions de climatització, condicionament d’aire i ventilació
1. Els equips d’aire condicionat, refrigeració o aireig o similars, s’han d’instal·lar d’acord amb el que estableixi la normativa vigent, i no han de superar el valors límit establerts.

2. Si aquests tipus d’instal·lacions són susceptibles d’ocasionar impacte acústic significatiu al seu entorn, s’han de projectar i instal·lar sistemes correctors acústics que assegurin el compliment dels valors límit establerts. 

3. Els instal·ladors i els propietaris són els  responsables de la col·locació correcta de les instal·lacions de climatització, condicionament d’aire i ventilació, tant pel que fa a la ubicació, com al funcionament, i el compliment dels valors límit establerts. 

Article 26. Ús i funcionament de les instal·lacions comunitàries, auxiliars i/o complementàries de l’edificació
La comunitat de propietaris, i, si s’escau, els usuaris de les instal·lacions comunitàries, com ara ascensors, portes metàl·liques, maquinària, i d’altres similars, han d’assegurar-ne el manteniment i bon funcionament, per tal que aquestes no superin els valors límit d’immissió de soroll i/o vibracions indicats als annexos 3, 4 i 7 de la present Ordenança.
Capítol IV. Inspecció, control i règim sancionador

Secció I. Inspecció i control

Article 27. Denúncies
1. Les denúncies donen lloc a les actuacions d’inspecció i control corresponents per tal de comprovar la veracitat dels fets denunciats i, si s'escau, a la incoació de l'expedient sancionador corresponent.
2. La denúncia, ha de contenir les dades necessàries perquè els òrgans municipals competents puguin realitzar la comprovació corresponent.

Article 28. Inspecció
1. L’actuació inspectora pot ser realitzada pels tècnics municipals, pels agents de la Policia local, pels inspectors municipals o per personal d’entitats supramunicipals, en funcions d’assistència tècnica al municipi que gaudiran del caràcter d’agents de l’autoritat, i, en conseqüència, poden accedir, d’acord amb la legislació vigent, a les instal·lacions o dependències, de titularitat pública o privada, i amb la col·laboració, si escau, del personal d’Entitats de Prevenció de la Contaminació Acústica.

2. El responsable i el titular de la font emissora resten obligats a permetre el seu accés  dins de l’activitat per tal de dur a terme la visita d’inspecció, a posar en funcionament les fonts emissores en la manera que se’ls indiqui, per tal de dur a terme mesuraments acústics i les comprovacions necessàries. 

3. En el cas que es comprovi l’incompliment dels nivells d’immissió regulats en aquesta ordenança, el responsable i/o el titular de la font emissora haurà de fer-se càrrec del cost de la taxa de la intervenció municipal que se’n derivi.

4. Els conductors de vehicles de motor estan obligats a facilitar la comprovació dels nivells d’emissió sonora del vehicle als agents de la Policia.

5. El denunciant haurà de permetre l’accés del personal d’inspecció al seu domicili, per tal de comprovar les molèsties de soroll denunciades, prèvia comunicació a aquest del dia i hora. En el cas que no es permeti l’accés o aquest no s’hagués produït per no trobar-se ningú en el domicili, el personal d’inspecció així ho farà constar en l’acta o informe d’inspecció corresponent, s’arxivarà l’expedient sense més tràmit.

Article 29. Funció del personal d’inspecció
El personal designat per dur a terme les inspeccions té, entre d’altres, les funcions següents:

a. Accedir, prèvia identificació i amb les autoritzacions que siguin pertinents, en el seu cas, a les instal·lacions, maquinàries, activitats o àmbits generadors o receptors de fonts de contaminació acústica.

b. Requerir la informació i la documentació administrativa que autoritzi les activitats i instal·lacions objecte de la inspecció.

c. Procedir al mesurament, avaluació i control necessaris per a comprovar el compliment de les disposicions vigents i les condicions de l’autorització que tingui la instal·lació, maquinària, activitat o comportament.

d. Aixecar acta de les actuacions realitzades en l’exercici d’aquestes funcions.

Article 30. Acta de la inspecció
1. De les comprovacions efectuades en el moment de la inspecció s’ha aixecar una acta, una còpia de la qual s’ha de lliurar al titular o persona responsable de l’activitat, indústria, vehicle o domicili on s’ha dut a terme el mesurament. L’acta pot donar lloc, si escau, a la incoació del corresponent expedient sancionador. 

2. A l’acta, en el cas dels vehicles de motor i ciclomotors, hi ha de constar el resultat de la inspecció, en els termes de favorable, desfavorable o molt desfavorable, segons el que preveu l’annex 6 de la present ordenança.
Secció II. Règim sancionador

Article 31. Classificació d’infraccions
1. Són infraccions administratives les accions i les omissions que contravenen  a les disposicions d’aquesta Ordenança.

2. Les infraccions de la normativa reguladora de la contaminació acústica es classifiquen en lleus, greus i molt greus, d’acord amb la tipificació en aquesta Ordenança.

Article 32. Tipificació
1. Són infraccions lleus:

a. Superar en un màxim de 5 unitats els valors límit d’immissió que estableixen els annexos 3 i 4.

b. Superar en un màxim de 5 unitats els valors límit d’emissió establerts per l’annex 6.

c. Superar en un màxim de 5 unitats els valors límit d’immissió que estableix l’annex 7.

d. No comunicar a l’Administració competent de les dades requerides per aquesta dins dels terminis establerts.

e. La instal·lació i comercialització d’emissors acústics sense adjuntar-hi informació sobre els seus índexs d’emissió, quan aquesta informació sigui exigible conforme a la normativa aplicable.

f. Molestar i dur a terme activitats amb sorolls innecessaris que, per raons de relacions de veïnatge, pertorbin la qualitat de vida dels veïns i les veïnes a les vies públiques i altres espais de concurrència pública, i als espais privats, recollides als articles 18 i 19, i per a les quals no es pugui establir el nivell d’immissió.

g. Qualsevol altra infracció no tipificada expressament com a infracció greu o molt greu.

2. Són infraccions greus:

a. Superar en més de 5 unitats i fins a un màxim de 10 unitats els valors límit d’immissió que estableixen els annexos 3 i 4.

b. Superar en més de 5 unitats i fins a un màxim de 10 unitats els valors límit d’emissió que estableix l’annex 6.
c. Superar en més de 5 unitats i fins a un màxim de 10 unitats els valors límit d’immissió que estableix l’annex 7.

d. Fer circular vehicles de motor amb silenciadors ineficaços, incomplets, inadequats o deteriorats.

e. Incomplir les condicions imposades en l’autorització administrativa.

f. Incomplir els requeriments municipals de correcció de les deficiències observades.

g. Impedir o obstruir l’actuació inspectora quan no es donen les circumstàncies que estableix la lletra e de l’apartat 3. 

h. Subministrar informació o documentació falsa, inexacta o incompleta.

i. Reincidir en la comissió d’infraccions de caràcter lleu en el termini de dos anys.

3. Són infraccions molt greus:

a. Superar en més de 10 unitats els valors límit d’immissió que estableixen els annexos 3 i 4. 

b. Superar en més de 10 unitats els valors límit d’emissió que estableix l’annex 6.

c. Superar en més de 10 unitats els valors límit d’immissió que estableix l’annex 7.

d. Impedir o obstruir l’actuació inspectora de manera que retardi l’exercici de les seves funcions.

e. Posar en funcionament focus emissors quan se n’hagi ordenat el precintament o la clausura. 

f. Incomplir les obligacions derivades de l’adopció de mesures provisionals establertes a l’article 36.1.a i 36.1.d. 

g. Incomplir les normes que estableixin requisits relatius a la protecció de les edificacions contra el soroll, quan es posi en perill greu la seguretat o la salut de les persones.

h. Superar els valors límit d’immissió establerts a les zones d’especial protecció de la qualitat acústica (ZARE) i de les zones acústiques de règim especial (ZARE).

i. Superar els valors límit d’immissió aplicables, quan s’hagi produït un dany o afectació greu per al medi ambient o s’hagi posat en perill la seguretat o salut de les persones.

j. Reincidir en la comissió d’infraccions de caràcter greu en el termini de dos anys.

Article 33. Responsabilitat 
La responsabilitat administrativa per les infraccions d’aquesta Ordenança correspon:

a. 
Al titular de l’autorització administrativa, quan es tracti d’activitats considerades per aquesta Ordenança sotmeses a règim d’autorització.

b. 
A la persona propietària del focus emissor o la persona causant del soroll en la resta de supòsits.

Article 34. Mesures provisionals
1. L’òrgan administratiu competent per a resoldre el procediment sancionador, en cas d’urgència i abans de l’inici del procediment, quan la producció de sorolls i vibracions superi els nivells establerts per a la tipificació com a falta greu o molt greu o davant l’incompliment reiterat dels requeriments dirigits a l’adopció de mesures correctores, pot adoptar les mesures provisionals següents:

a. Mesures de correcció, seguretat i control dirigides a impedir la continuïtat de l’acció productora del dany.

b. El precintament del focus emissor.

c. La clausura temporal, total o parcial de l’establiment. 

d. La suspensió temporal de l’autorització que habilita per a l’exercici de l’activitat.

2. Les mesures establertes per l’apartat 1 s’han de ratificar, modificar o aixecar en el corresponent acord d’inici del procediment administratiu sancionador, que s’ha d’efectuar en els quinze dies següents a l’adopció de l’acord.

3. Les mesures establertes per l’apartat 1 poden ésser adoptades per l’òrgan competent per iniciar l’expedient en qualsevol moment, un cop iniciat el procediment sancionador, per tal d’assegurar l’eficàcia de la resolució final.

Article 35. Sancions
1. Les infraccions tipificades per aquesta Ordenança se sancionen d’acord amb els límits següents:

a. Infraccions lleus, fins a 900 euros.

b. Infraccions greus, des de 901 fins a 12.000 euros.

c. Infraccions molt greus, des de 12.001 fins a 300.000 euros.

No obstant, el pagament de les sancions que corresponguin per la comissió de les infraccions lleus previstes a l’article 32.1 lletra f) i les infraccions greus previstes a l’article 32.2 lletra d), podrà substituir-se per mesures educatives i/o en benefici de la comunitat seguint els criteris previstos a l’acord del Ple de l’Ajuntament de 8 de maig de 2006, pel qual es determina les formes d’aplicació d’aquestes mesures alternatives a la sanció econòmica. 

2. La comissió d’infraccions greus pot implicar, a més de la sanció pecuniària que correspongui, la suspensió temporal de l’activitat durant un termini no superior a sis mesos i el precintament dels focus emissors.

3. La comissió d’infraccions molt greus, excepte per a les lletres f), g), h) i i) de l’article 32.3, pot implicar, a més de la sanció pecuniària que correspongui, la suspensió temporal de l’activitat durant un termini superior a sis mesos o amb caràcter definitiu, la retirada temporal o definitiva de l’autorització i el precintament dels focus emissors.

La comissió d’infraccions molt greus incloses en les lletres f), g), h) i i) de l’article 32.3,  pot implicar, a més de la sanció pecuniària que correspongui, la suspensió temporal de l’activitat, total o parcial, d’entre 2 i 5 anys, i la retirada temporal de l’autorització entre 1 any i 1 dia i 5 anys.

4. La resolució que posa fi al procediment sancionador pot acordar, a més de la imposició de la sanció pecuniària que correspongui, l’adopció de mesures correctores i la indemnització per danys i perjudicis ocasionats com a conseqüència de l’actuació infractora.

Article 36. Gradació de les sancions
1. Les sancions establertes per aquesta Ordenança es graduen tenint en compte els criteris següents:

a. L’afectació de la salut de les persones.

b. La naturalesa dels perjudicis causats.

c. L’alteració social causada per la infracció.

d. La capacitat econòmica de l’infractor.

e. El benefici derivat de l’activitat infractora.

f. L’existència d’intencionalitat.

g. La reincidència i la participació.

h. L’efecte que la infracció produeix sobre la convivència de les persones, en els casos de relacions de veïnatge.

2. A l’efecte d’aquesta Ordenança, es considera reincidència la comissió de més d’una infracció de la mateixa naturalesa en un període de dos anys, declarada per resolució ferma en via administrativa.

Article 37. Procediment
El procediment per imposar les sancions establertes per aquesta Ordenança es regeix per les normes de procediment administratiu vigents a Catalunya. 

Article 38. Multes coercitives
En cas d’incompliment de les obligacions derivades dels requeriments formulats a l’empara del que estableix aquesta Ordenança, es poden imposar multes coercitives fins a la quantia màxima de 600 euros i amb un màxim de tres de consecutives.

Article 39. Diagnòstic i mesures cautelars per als vehicles de motor i ciclomotors
El resultat de la inspecció per als vehicles de motor i ciclomotors pot ser:

a. Favorable, quan el resultat de la inspecció determini que el nivell de soroll és igual o inferior al permès.

b. Desfavorable, quan el resultat de la inspecció determina la comissió d’una infracció lleu o greu. En aquest cas:

1. Els agents municipals han de lliurar una còpia de l’acta d’inspecció i la còpia de la denúncia al conductor del vehicle i l’han de requerir perquè es torni a presentar amb el vehicle abans de 15 dies a l’ajuntament amb la finalitat de poder realitzar un nou mesurament del nivell de soroll, o bé presentar una certificació del nivell de soroll mesurat emesa per la inspecció tècnica de vehicles. 

2. Si transcorregut aquest termini no s’ha presentat de nou el vehicle o bé el nou mesurament del nivell de soroll supera els límits establerts, s’ha d’iniciar el procediment sancionador i adoptar les mesures indicades pel supòsit de diagnòstic molt desfavorable. 

c. Molt desfavorable: Quan el resultat de la inspecció determini la comissió d’una infracció molt greu. En aquest cas:

1. Els agents han d’intervenir el permís o llicència de circulació del vehicle i  lliurar en la seva substitució un volant en el qual es reflecteixi la matrícula del vehicle, a l’únic efecte de dur-lo a un taller de reparació i abans de 15 dies presentar-se davant els serveis competents, per fer la comprovació de la reparació. En cap cas pot circular en horari nocturn.

Article 40. Òrgans competents
La competència per a la imposició de les sancions per infracció de les normes establertes en aquesta ordenança correspon a l’alcalde.

Article 41. Prescripció
1. En les infraccions continuades, el termini de prescripció començarà a comptar a partir del moment en què finalitzi l’acció o omissió que constitueixin la infracció, i en les infraccions permanents, a partir del moment en què s’elimini la situació il·lícita.

2. Les infraccions prescriuen en els terminis següents:

a. Infraccions molt greus, al cap de tres anys.

b. Infraccions greus, al cap de dos anys.

c. Infraccions lleus, al cap de 6 mesos.

3. Les sancions prescriuen en els terminis següents:

a. Les sancions imposades per faltes molt greus, al cap de tres anys. 

b. Les sancions imposades per faltes greus, al cap de dos anys.

c. Les sancions imposades per faltes lleus, al cap d’un any.

Disposició addicional

En previsió dels avenços tecnològics o l’aprovació de noves normes, els procediments de mesurament i avaluació establerts en aquesta Ordenança, poden ser modificats a partir d’una proposta aprovada en el Ple municipal.

Disposició transitòria

Qualsevol activitat disposa d’un termini de dos anys, a partir de l’entrada en vigor del Reglament de la Llei 16/2002, de 28 de juny, de protecció contra la contaminació acústica, aprovat el 10 de novembre de 2009, i publicada el dia 16 de novembre de 2009, per ajustar-se als valors límit d’immissió associats als objectius de qualitat ambiental. Aquest termini es pot prorrogar, per resolució de l’alcalde, amb l’aprovació prèvia d’un pla de mesures per minimitzar l’impacte acústic. 

Disposició derogatòria

Queden derogades totes les disposicions municipals d’igual o inferior rang que s’oposin, contradiguin o resultin incompatibles amb el contingut d’aquesta Ordenança, i en especial l’Ordenança municipal sobre el control de la contaminació del medi urbà per causa dels sorolls de data 02 d’abril de 1990.

Annex 1. Qualitat acústica del territori. Mapes de capacitat

1.  Àmbit d’aplicació

Aquest annex s’aplica al conjunt d’emissors que incideixen a les zones de sensibilitat acústica delimitades segons la capacitat acústica del territori i establertes en els mapes de capacitat acústica.                                                                                

2.  Objectius de qualitat 

El mapa de capacitat acústica estableix la zonificació acústica del territori i els valors límit d’immissió d’acord amb les zones de sensibilitat acústica:
	Zones de sensibilitat acústica i usos del sòl
	Valors límit d’immissió en dB(A)



	
	Ld (7 h – 21 h) 
	Le (21 h – 23 h) 
	Ln (23 h – 7 h) 

	ZONA DE SENSIBILITAT ACÚSTICA ALTA (A)
	
	
	

	(A1) Espais d’interès natural i altres 
	-
	-
	-

	(A2) Predomini del sòl d’ús sanitari, docent i cultural 
	55
	55
	45

	(A3) Habitatges situats al medi rural  
	57
	57
	47

	(A4) Predomini del sòl d’ús residencial 
	60
	60
	50

	ZONA DE SENSIBILITAT ACÚSTICA MODERADA (B)
	
	
	

	(B1) Coexistència de sòl d’ús residencial amb activitats i/o infraestructures de transport existents 
	65
	65
	55

	(B2) Predomini del sòl d’ús terciari diferent a (C1) 
	65
	65
	55

	(B3)  Àrees urbanitzades existents afectades per sòl d’ús industrial
	65
	65
	55

	ZONA DE SENSIBILITAT ACÚSTICA BAIXA (C)
	
	
	

	(C1) Usos recreatius i d’espectacles
	68
	68
	58

	(C2) Predomini de sòl d’ús industrial 
	70
	70
	60

	(C3) Àrees del territori afectades per sistemes generals d’infraestructures de transport o altres equipaments públics 
	-
	-
	-


Ld, Le i Ln : índexs d’immissió de soroll en els períodes de dia, vespre i nit, respectivament.

En les zones urbanitzades existents i per als usos de sòl (A2), (A4), (B2), (C1) i (C2), i per a habitatges existents en el medi rural (A3), el valor límit d’immissió s’incrementa en 5 dB(A). 

a) Zona de sensibilitat acústica alta (A)

· (A1) Espais d’interès natural, espais naturals protegits, espais de la xarxa Natura 2000 o altres espais protegits que pels seus valors naturals requereixen protecció acústica.

També s’hi inclouen les zones tranquil·les a camp obert que es pretén que es mantinguin silencioses per raons turístiques, de preservació de paisatges sonors o de l’entorn.

En qualsevol cas, s’han de tenir en compte les activitats agrícoles i ramaderes existents.

Els seus valors límit d’immissió poden ser més restrictius que els de les restants àrees de la zona de sensibilitat acústica alta i poden ser objecte de declaració com a zones d’especial protecció de la qualitat acústica (ZEPQA).

· (A2) Centres docents, hospitals, geriàtrics, centres de dia, balnearis, biblioteques, auditoris o altres usos similars que demanin una especial protecció acústica. 
S’hi inclouen els usos sanitaris, docents i culturals que demanin, a l’exterior, una especial protecció contra la contaminació acústica, com les zones residencials de repòs o geriatria, centres de dia, les grans zones hospitalàries amb pacients ingressats, les zones docents, com campus universitaris, zones d’estudi i biblioteques, centres de recerca, museus a l’aire lliure, zones de museus i d’expressió cultural i altres assimilables. 

· (A3) Habitatges situats al medi rural 
Habitatges situats al medi rural que compleixen les condicions següents: estar habitats de manera permanent, estar aïllats i no formar part d’un nucli de població, ésser en sòl no urbanitzable i no estar en contradicció amb la legalitat urbanística.

· (A4) Àrees amb predomini del sòl d’ús residencial

S’inclouen els interiors d’illa d’ús residencial exclusiu.

Les zones verdes que es disposin per obtenir distància entre les fonts sonores i les àrees residencials no s’assignaran a aquesta categoria acústica, sinó que es consideraran zones de transició.

b) Zona de sensibilitat acústica moderada (B)

· (B1) Àrees on coexisteixen sòl d’ús residencial amb activitats i/o infraestructures de transport existents 

· (B2) Àrees amb predomini de sòl d’ús terciari 

Inclouen els espais destinats amb preferència a activitats comercials i d’oficines, espais destinats a restauració, allotjament i altres, parcs tecnològics amb exclusió d’activitats productives en gran quantitat, incloent-hi les àrees d’estacionament d’automòbils que els són pròpies i totes aquelles activitats i espais diferents dels esmentats en (C1). 

· (B3) Àrees urbanitzades existents afectades per sòl d’ús industrial 

Inclouen els espais d’ús predominantment residencial existents afectats per zones de sòl d’ús industrial també existents, com ara polígons industrials o d’activitats productives en gran quantitat, que per la seva situació no és possible el compliment dels objectius fixats per a una zona (B1).

 c) Zona de sensibilitat acústica baixa (C)

·  (C1) Àrees amb predomini del sòl d’ús terciari, recreatiu i d’espectacles 

Inclouen els espais destinats a recintes firals amb atraccions recreatives, llocs de reunió a l’aire lliure, espectacles, i altres assimilables.

· (C2) Àrees amb predomini de sòl d’ús industrial 

Inclouen tots els espais del territori destinats o susceptibles de ser utilitzats per als usos relacionats amb les activitats industrials i portuàries amb llurs processos de producció, els parcs d’abassegament de materials, els magatzems i les activitats de tipus logístic, estiguin o no vinculades a una explotació en concret, els espais auxiliars de l’activitat industrial com subestacions de transformació elèctrica, etc.

En les àrees acústiques d’ús predominantment industrial es poden tenir en compte les singularitats de les activitats industrials per a l’establiment dels objectius de qualitat, respectant el principi de proporcionalitat econòmica.

· (C3) Àrees del territori afectades per sistemes generals d’infraestructures de transport o altres equipaments públics que els reclamin 

Inclouen els espais de domini públic en els quals s’ubiquen els sistemes generals de les infraestructures de transport viari urbà i interurbà, ferroviari, marítim i aeri.

Els receptors situats en aquestes àrees, i per a l’avaluació d’activitats, s’han de classificar d’acord amb la zona de sensibilitat acústica que els correspondria si no existís aquesta afecció.

3. Compliment 

Es considera que es respecten els objectius de qualitat acústica establerts en aquest annex per a cada un dels índexs d’immissió de soroll quan es compleix, per al període d’avaluació d’un any, el següent:  
a. La mitjana anual no supera els valors fixats en aquest annex.

b. El 97% de tots els valors diaris no supera en 3 dB(A) els valors fixats en aquest annex.

4. Determinació dels nivells d’immissió

La determinació dels nivells d’immissió es realitza d’acord amb l’establert en l’Annex 5.

5. Avaluació

1. El període d’avaluació és d’un any.

2. Als efectes de calcular mitjanes a llarg termini, un any correspon a l’any considerat per a l’emissió de so i a un any mitjà pel que fa a les circumstàncies meteorològiques.

3. Per determinar el nivell d’avaluació, s’ha de tenir en compte el so incident, és a dir, no s’ha de recollir el so reflectit en el parament vertical mateix. 

4. El valor del nivell d’avaluació LAr s’ha d’arrodonir amb l’increment de 0,5 dB(A), i s’ha de prendre la part sencera com a valor resultant.

Annex 2. Objectius de qualitat aplicables a l’espai interior.

1.  Àmbit d’aplicació

Aquest annex s’aplica als nivells de soroll que es perceben a l’espai interior de les edificacions destinades a habitatge o usos residencials, hospitalaris, educatius o culturals, originats per tots els emissors acústics que hi incideixen. 

2.  Objectius de qualitat aplicables a l’espai interior

1. Als espais interiors, s’apliquen els valors límit d’immissió Ld , Le i Ln resultants del conjunt d’emissors acústics que hi incideixen. 
	Ús de l’edifici
	Dependències
	Valors límit d’immissió en dB(A)

	
	
	Ld(7 h – 21 h)
	Le(21 h – 23 h)
	Ln(23 h – 7 h)

	Habitatge o ús residencial
	Habitacions d’estar
	45
	45
	35

	
	Dormitoris
	40
	40
	30

	Ús hospitalari
	Zones d’estada
	45
	45
	35

	
	Dormitoris
	40
	40
	30

	Ús educatiu o cultural
	Aules
	40
	40
	40

	
	Sales de lectura, audició i exposició
	35
	35
	35


Ld, Le i Ln : índexs d’immissió de soroll en el període de dia, vespre i nit, respectivament.

3. Compliment 

Es considera que es respecten els objectius de qualitat acústica establerts en aquest annex per a cada un dels índexs d’immissió de soroll quan es compleix, per al període d’avaluació d’un any, el següent:

a. La mitjana anual no supera els valors fixats en aquest annex.

b. 
El 97% de tots els valors diaris no supera en 3 dB(A) els valors fixats en aquest annex. 

4.  Determinació dels nivells d’immissió
La determinació dels nivells d’immissió es realitza d’acord amb l’establert en l’Annex 5.

5. Avaluació

1. El període d’avaluació és d’un any.

2. Als efectes de calcular mitjanes a llarg termini, un any correspon a l’any considerat per a l’emissió de so i a un any mitjà pel que fa a les circumstàncies meteorològiques.

3. El valor del nivell d’avaluació LAr s’ha d’arrodonir amb l’increment de 0,5 dB(A), i s’ha de prendre la part sencera com a valor resultant.

Annex 3. Immissió sonora aplicable a l’ambient exterior produïda per les activitats, incloses les derivades de les relacions de veïnat

1.  Àmbit d’aplicació

Aquest annex s’aplica als nivells de soroll de cadascun dels emissors acústics que incideixen al medi exterior dels receptors.
S’entén per soroll produït pel veïnatge aquell que prové de les activitats domèstiques, el funcionament dels electrodomèstics i els aparells diversos, els instruments musicals o acústics, els animals domèstics, les veus, els cants, els crits o d’altres orígens assimilables.
2.  Valors límit d’immissió 
	Zones de sensibilitat acústica i usos del sòl
	Valors límit d’immissió en dB(A)



	
	Ld(7 h – 21 h)
	Le(21 h – 23 h)
	Ln(23 h – 7 h)

	ZONA DE SENSIBILITAT ACÚSTICA ALTA (A)
	
	
	

	(A2) Predomini del sòl d’ús sanitari, docent i cultural
	50
	50
	40

	(A3) Habitatges situats al medi rural 
	52
	52
	42

	(A4) Predomini del sòl d’ús residencial 
	55
	55
	45

	ZONA DE SENSIBILITAT ACÚSTICA MODERADA (B)
	
	
	

	(B1) Coexistència de sòl d’ús residencial amb activitats i/o infraestructures de transport existents
	60
	60
	50

	(B2) Predomini del sòl d’ús terciari diferent a (C1)  
	60
	60
	50

	(B3)   Àrees urbanitzades existents afectades per sòl d’ús industrial
	60
	60
	50

	ZONA DE SENSIBILITAT ACÚSTICA BAIXA (C)
	
	
	

	(C1) Usos recreatius i d’espectacles
	63
	63
	53

	(C2) Predomini de sòl d’ús industrial 
	65
	65
	55


Ld, Le i Ln : índexs d’immissió de soroll en els períodes de dia, vespre i nit, respectivament.

Valors d’atenció: en les activitats existents en zones urbanitzades existents i per als usos de sòl (B3), (C1) i (C2), el valor límit d’immissió s’incrementa en 5 dB(A). 

3. Compliment dels valors límit d’immissió
Es considera que es respecten els valors límit d’immissió de soroll, establerts en la taula d’aquest annex en el període d’avaluació, quan els nivells d’avaluació compleixen el següent: 

a)
Cap valor del nivell d’avaluació, LAr,i supera en més de 5 dB(A) durant 30 minuts, de manera contínua o discontínua, en els períodes dia, vespre i nit, els valors fixats en la taula d’aquest annex.

b) 
Cap valor del nivell d’avaluació LAr supera els valors fixats en la taula d’aquest annex.

c) 
El conjunt d’emissors no supera els objectius de qualitat establerts a l’annex 1. 

4.  Determinació dels nivells d’immissió

La determinació dels nivells d’immissió es realitza d’acord amb l’establert en l’Annex 5.

5. Avaluació 

1. El període d’avaluació és de 180 minuts per a l’horari diürn, 120 minuts per a l’horari vespertí i 120 minuts per a l’horari nocturn.

2. El càlcul del nivell d’avaluació es realitzarà d’acord a l’establert a l’Annex 5

Annex 4. Immissió sonora aplicable a l’ambient interior produïda per les activitats, incloses les derivades de les relacions de veïnat

1.  Àmbit d’aplicació

Aquest annex s’aplica als nivells de soroll produïts per les activitats i el veïnatge quan el soroll prové d’un o diversos emissors acústics situats a l’edifici mateix, en edificis contigus al receptor o quan hi ha una transmissió via estructural.
S’entén per soroll produït pel veïnatge aquell que prové de les activitats domèstiques, el funcionament dels electrodomèstics i els aparells diversos, els instruments musicals o acústics, els animals domèstics, les veus, els cants, els crits o d’altres orígens assimilables.
2.  Valors límit d’immissió

	Ús del local confrontant
	Dependències
	Valors límit d’immissió en dB(A)

	
	
	Ld(7 h – 21 h)
	Le(21 h – 23 h)
	Ln(23 h – 7 h)

	Habitatge o ús residencial 
	Sales d’estar
	35
	35
	30

	
	Dormitoris
	30
	30
	    25 * *

	Administratiu i d’oficines
	Despatxos professionals
	35
	35
	35

	
	Oficines *
	40
	40
	40

	Hospitalari
	Zones d’estada
	40
	40
	30

	
	Dormitoris
	35
	35
	    25 * *

	Educatiu o cultural
	Aules
	35
	35
	35

	
	Sales de lectura, audició i exposició
	30
	30
	30


Ld, Le i Ln : índexs d’immissió de soroll en els períodes de dia, vespre i nit, respectivament.

* Excepte en zones industrials. 

* *  Per a les activitats existents, el valor límit d’immissió s’incrementa en 3 dB(A).

S’estableix el valor límit LAFmax de 45 dB(A) en horari nocturn en els dormitoris, pel soroll produït per portes i persianes de locals comercials, portes de garatge i portes d’entrada en habitatges. 

3. Compliment dels valors límit d’immissió
Es considera que es respecten els valors límit d’immissió de soroll, establerts en la taula d’aquest annex en el període d’avaluació, quan els nivells d’avaluació compleixen el següent: 

a) 
Cap valor del nivell d’avaluació LAr,i supera en més de 5 dB(A) durant 30 minuts, de manera contínua o discontínua, en els períodes de dia, vespre i nit, els valors fixats en la taula d’aquest annex.

b) 
Cap valor del nivell d’avaluació LAr supera els valors fixats en la taula d’aquest annex.

4.  Determinació dels nivells d’immissió

La determinació dels nivells d’immissió es realitza d’acord amb l’establert en l’Annex 5.

5. Avaluació 

1. El període d’avaluació és de 180 minuts per a l’horari diürn, 120 minuts per a l’horari vespertí i 30 minuts per a l’horari nocturn.

2. El càlcul del nivell d’avaluació es realitzarà d’acord a l’establert a l’Annex 5

Annex 5. Determinació i avaluació dels nivells d’immissió 

1.  Àmbit d’aplicació

Aquest annex s’aplica a la determinació dels nivells d’immissió corresponents als annexos 1, 2 3 i 4, i a la determinació dels nivells d’avaluació dels annexos 3 i 4.
2. Determinació dels nivells d’immissió en ambient exterior

Els mesuraments es poden realitzar en continu durant tot el període d’avaluació o mitjançant mesuraments representatius de cada fase de soroll. 

Per obtenir mesuraments representatius, se n’han de dur a terme com a mínim 3, els quals es consideren vàlids quan la diferència entre els valors extrems obtinguts és menor o igual a 3 dB(A). El resultat és la mitjana energètica dels 3 valors que compleixin aquesta condició.

Si la diferència fos més gran, s’ha d’augmentar el temps de cada mesurament i dur-ne a terme una nova sèrie fins que la diferència entre 3 valors sigui inferior a 3 dB(A). En cas contrari, s’ha de justificar que aquesta diferència és conseqüència del funcionament normal de l’activitat.

Les condicions de mesurament són les següents: 

a. Els mesuraments s’han de dur a terme en condicions meteorològiques representatives de l’indret on es mesura, la velocitat del vent en el punt d’avaluació ha de ser inferior a 5 m/s i cal usar sempre els equips amb pantalla paravent.

b. Quan la finalitat dels mesuraments sigui la inspecció i el control d’activitats o del soroll de veïnat, les persones titulars o usuàries d’aparells generadors de sorolls, tant a l’aire lliure com a establiments o locals, han de facilitar als/a les inspectors/es l’accés a les seves instal·lacions o fonts d’emissió de soroll i han de disposar el seu funcionament a les diferents velocitats, càrregues o marxes que indiquin aquests inspectors, els quals podran presenciar tot el procés operatiu.

c. L’emplaçament del mesurament s’ha de determinar segons l’escenari que s’hagi d’avaluar.

d. En les edificacions, el nivell d’immissió de soroll a l’ambient exterior es mesura situant, sempre que sigui possible, el micròfon al mig de la finestra completament oberta de les dependències d’ús sensible al soroll (dormitoris, sales d’estar, menjadors, despatxos d’oficina, aules escolars o d’altres dependències assimilables).

e. En els altres supòsits, s’ha de situar el micròfon entre 1,5 i 4 metres d’altura sobre el nivell del sòl, i:

1. A peu de carrer, entre 0,5 i 2 metres de distància de les façanes amb dependències d’ús sensible dels receptors. 

2. En les zones encara no construïdes però destinades a l’edificació, en el pla d’emplaçament de la façana més exposada al soroll.

f. Per determinar el nivell d’immissió, s’ha de tenir en compte el so incident, és a dir, no s’ha de recollir el so reflectit en el parament vertical mateix.

g. En el cas de mesuraments d’aerogeneradors dels parcs eòlics, la direcció del vent ha de ser ± 45o des de l’aerogenerador cap al punt de mesurament, i la velocitat del vent, mesurada a 10 metres d’alçada, ha de ser d’entre 6 i 8 m/s. 
h. Abans i després dels mesuraments, s’ha de fer una verificació acústica de la cadena de mesurament mitjançant calibrador acústic que garanteixi un marge de desviació no superior a 0,5 dB(A) respecte del valor de referència inicial.

3. Determinació dels nivells d’immissió en ambient interior

Els mesuraments es poden realitzar en continu durant tot el període d’avaluació o mitjançant mesuraments representatius de cada fase de soroll. 

Per obtenir mesuraments representatius, se n’han de dur a terme com a mínim 3, els quals es consideren vàlids quan la diferència entre els valors extrems obtinguts és menor o igual a 3 dB(A). El resultat és la mitjana energètica dels 3 valors que compleixin aquesta condició.

Si la diferència fos més gran, s’ha d’augmentar el temps de cada mesurament i dur-ne a terme una nova sèrie fins que la diferència entre 3 valors sigui inferior a 3 dB(A). En cas contrari, s’ha de justificar que aquesta diferència és conseqüència del funcionament normal de l’activitat. Quan un dels mesuraments s’ha de prendre en una cantonada amb presència de sons greus i en sales petites, aquest criteri no s’aplicarà.

Les condicions de mesurament són les següents: 

a. Els mesuraments s’han de dur a terme en condicions meteorològiques que no puguin alterar-ne els resultats.

b. Quan la finalitat dels mesuraments sigui la inspecció i el control d’activitats o del soroll del veïnat, les persones titulars o usuàries d’aparells generadors de sorolls, tant a l’aire lliure com a establiments o locals, han de facilitar als/a les inspectors/es l’accés a les seves instal·lacions o fonts d’emissió de soroll i han de disposar el seu funcionament a les diferents velocitats, càrregues o marxes que indiquin aquests inspectors, els quals podran presenciar tot el procés operatiu.

c. Els mesuraments s’han de fer en dependències d’ús sensible al soroll (dormitoris, sales d’estar, menjadors, despatxos, oficines, aules escolars o d’altres dependències assimilables), que s’han de mantenir totalment tancades durant el mesurament.

d. S’han de prendre, com a mínim, tres posicions de mesurament segons la grandària de la dependència. Els punts de mesurament es trien a l’atzar, procurant mantenir una distància mínima entre si de 0,7 m. Les posicions del punt d’avaluació han d’estar com a mínim a 0,5 m de les parets o d’altres superfícies, entre 1,2 m i 1,5 m d’altura i aproximadament a 0,7 m de les finestres. Quan aquestes posicions no siguin possibles, els mesuraments s’han de realitzar en el centre del recinte. 

e. En cas de presència de sons greus i en sales petites (menys de 75 m3), com a mínim un dels mesuraments s’ha de prendre en una cantonada, a una distància de 0,5 m de les parets adjacents i a l’alçada d’on es produeixi el nivell màxim entre 0,5 i 1,5 m. 
f. En el moment dels mesuraments, només l’operador/a, o com a màxim una altra persona, poden ésser presents a la dependència on hi ha la immissió del soroll.

g. Si l’habitació és buida, sense mobiliari, i no té cap tractament absorbent al sostre, cal sostreure 3 dB(A) als nivells mesurats.

h. Abans i després dels mesuraments, s’ha de fer una verificació acústica de la cadena de mesurament mitjançant calibrador acústic que garanteixi un marge de desviació no superior a 0,5 dB(A) respecte del valor de referència inicial.

4. Càlcul del nivell d’avaluació LAr
1. El nivell d’avaluació es calcula a partir de mesuraments que inclouen tot el període d’avaluació o un nivell de soroll representatiu de les diferents fases, mitjançant l’expressió següent:  

on: 

i representa cadascuna de les fases de soroll

Ti és la durada de la fase de soroll i, expressada en minuts. La suma de Ti ha de ser T
T = 180 minuts per a l’horari diürn, 120 minuts per a l’horari vespertí i 120 minuts per a l’horari nocturn

LAr,i  és el nivell d’avaluació que correspon a la fase i. Es calcula a partir de l’expressió:

LAr,i = LAeq,Ti + Kf,i + K t,i + K i,i
on:

LAeq,Ti és el nivell de pressió acústica continu equivalent ponderat A, mesurat durant una fase de durada Ti
Kf,i , Kt,i i Ki,i són correccions de nivell per a la fase i; aquestes correccions no s’apliquen a la fase de soroll residual. 

Una fase de soroll és el temps en què el nivell de pressió sonora de la font que s’avalua es percep de manera uniforme en el lloc d’immissió, i també els components de baixes freqüències i/o tonals i/o impulsius. El temps en què no funciona la font s’ha de considerar una fase de soroll caracteritzada pel nivell de soroll residual, sense la contribució de la font a avaluar.

2. Correccions de nivell

2.1 Correcció per raó de components de baixes freqüències (Kf), tonals (Kt) i impulsius (Ki) 

Quan en el procés de mesurament d’un soroll es percebin components de baixa freqüència, o de tonals emergents, o d’impulsius, o de qualsevol combinació entre components que provinguin de la font a avaluar, s’ha de dur a terme una avaluació detallada del soroll introduint les correccions adequades.

El valor màxim de la correcció resultant de la suma Kf+ Kt+Ki no ha de ser mai superior a 9 dB.
2.2 Avaluació detallada d’un soroll amb presència de components de baixa freqüència
Per a l’avaluació detallada del soroll amb presència de components de baixa freqüència, es pren com a procediment de referència el següent:
a. S’ha de mesurar, simultàniament, el nivell de pressió acústica de la font que s’ha d’avaluar amb les ponderacions freqüencials A i C, a partir de les bandes de terç d’octava de 20 a 160 Hz.

b. Es calcula la diferència entre els valors obtinguts:

Lf = LCeq,Ti (20-160 Hz) – LAeq,Ti (20-160 Hz)


LCeq,Ti (20-160 Hz)  i LAeq,Ti (20-160 Hz)  són el resultat de la mitjana energètica dels tres mesuraments considerats vàlids.


Si la diferència LCeq (20-160 Hz)  – LAeq (20-160 Hz)  és menor a 20 dB, es considera que no hi ha components de baixa freqüència significatius. Altrament, s’ha d’avaluar la importància de la baixa freqüència en detall a fi de conèixer la seva contribució, d’acord amb els apartats següents.

1. Obtenció del nivell de baixa freqüència audible


A cada una de les bandes de terç d’octava compreses entre 20 i 160 Hz, cal sostreure el llindar auditiu humà referenciat a la norma ISO 226:2003 (Tf) al nivell mesurat sense ponderar.
	Banda freqüencial

Hz
	Nivell mínim audible Tf

dB
	Banda freqüencial

Hz
	Nivell mínim audible Tf

dB

	20 
	78,5
	63 
	37,5

	25 
	68,7
	80 
	31,5

	   31,5
	59,5
	100 
	26,5

	40 
	51,1
	125 
	22,1

	50 
	44,0
	160 
	17,9


2. Obtenció del contingut energètic de baixa freqüència LB

LB és el resultat de la suma energètica de les bandes en què la diferència obtinguda a l’apartat anterior és superior a zero.

c. Es determina la presència o absència de components de baixa freqüència i el valor del paràmetre de correcció Kf aplicant la taula següent:

	LB en dB
	Kf en dB

	LB < 25 dB
	Nul·la: 0

	25 dB ≤ LB ≤ 35 dB
	Neta: 3

	LB > 35 dB
	Forta: 6


2.3 Avaluació detallada d’un soroll amb presència de components tonals emergents
Per a l’avaluació detallada del soroll amb presència de components tonals emergents, es pren com a procediment de referència el següent:

a. Es duu a terme l’anàlisi espectral del soroll en bandes d’1/3 d’octava entre 20 i 10.000 Hz.

b. Es calcula la diferència:




Lt = Lf – Ls
On:

Lf és el nivell de pressió acústica de la banda f, que conté el to emergent

Ls és la mitjana aritmètica dels nivells de la banda situada immediatament per sobre i per sota de f

Lf i Ls són el resultat de la mitjana energètica de tres mesuraments considerats vàlids.

c. Es determina la presència o absència de components tonals i el valor del paràmetre de correcció Kt aplicant la taula següent:
	Banda de freqüència d’1/3 d’octava
	Lt en dB
	Component tonal Kt en dB

	De 20 a 125 Hz
	Si Lt < 8
	Nul·la: 0

	
	Si 8 ≤ Lt ≤ 15
	Neta: 3

	
	Si Lt > 15
	Forta: 6

	De 160 a 400 Hz
	Si Lt < 5
	Nul·la: 0

	
	Si 5 ≤ Lt ≤ 8
	Neta: 3

	
	Si Lt > 8
	Forta: 6

	De 500 a 10.000 Hz
	Si Lt < 3
	Nul·la: 0

	
	Si 3 ≤ Lt ≤ 5
	Neta: 3

	
	Si Lt > 5
	Forta: 6


d. En el supòsit de la presència de més d’un component tonal emergent, s’adopta com a valor del paràmetre Kt el més gran dels que s’han obtingut.

e. La correcció Kt s’aplica quan el component tonal emergent és audible segons el llindar auditiu humà, a camp lliure, referenciat a la norma ISO 226:2003 (Tf).
	Banda freqüencial

Hz
	Nivell mínim audible Tf

dB
	Banda freqüencial

Hz
	Nivell mínim audible Tf

dB

	20 
	78,5
	500
	4,4

	25 
	68,7
	630
	3,0

	31,5
	59,5
	800
	2,2

	40 
	51,1
	1.000
	2,4

	50 
	44,0
	1.250
	3,5

	63 
	37,5
	1.600
	1,7

	80 
	31,5
	2.000
	-1,3

	100 
	26,5
	2.500
	-4,2

	125 
	22,1
	3.150
	-6,0

	160 
	17,9
	4.000
	-5,4

	200
	14,4
	5.000
	-1,5

	250
	11,4
	6.300
	6,0

	315
	8,6
	8.000
	12,6

	400
	6,2
	10.000
	13,9


2.4 Avaluació detallada d’un soroll amb presència de components impulsius 

Per a l’avaluació detallada del soroll amb presència de components impulsius, es pren com a procediment de referència el següent:

a. 
En una determinada fase de soroll de durada Ti, en la qual es percep el soroll impulsiu, es mesura simultàniament el nivell de pressió acústica contínua equivalent ponderat A, LAeq,Ti, i amb la constant temporal d’impuls I, LAleq,Ti.

b. 
Es calcula la diferència entre els valors obtinguts: 






Li = LAleq,Ti – LAeq,Ti


LAIeq,Ti i LAeq,Ti són el resultat de la mitjana energètica dels tres mesuraments considerats vàlids.

c. 
Es determina la presència o l’absència de component impulsiu i el valor del paràmetre de correcció Ki aplicant la taula següent:
	Li en dB
	Component impulsiu Ki en dB

	Si Li < 3
	Nul·la: 0

	Si 3 ≤ Li ≤ 6
	Neta: 3

	Si Li > 6
	Forta: 6


2.5  Correcció per nivell de soroll residual
a. S’entén per soroll residual d’un entorn determinat el nivell sonor d’immissió sense la contribució de la font o les fonts a avaluar.

b. Es pot determinar la contribució d’una o diverses fonts en un entorn determinat corregint el nivell de soroll residual. 

c.  Si el nivell sonor d’immissió d’un entorn, incloent la font o les fonts a avaluar, és superior a 10 dB(A) respecte del nivell de soroll residual, no s’hi ha de fer cap correcció.


Si la diferència és d’entre 3 i 10 dB(A), cal sostreure el nivell de soroll residual segons l’expressió :


[image: image7.wmf](

)

10

/

,

10

/

10

10

log

10

resid

LAeq

LAeq

-


on:

LAeq és el nivell d’immissió mesurat

LAeq,resid és el nivell del soroll residual.

Si la diferència és de menys de 3 dB(A), no s’hi pot aplicar aquesta correcció. S’ha de repetir el mesurament en un moment en què sigui possible incrementar-la o determinar mitjançant altres mètodes la contribució de la font o fonts a l’entorn que s’ha d’avaluar.
3. El valor del nivell d’avaluació LAr s’ha d’arrodonir amb l’increment de 0,5 dB(A), i s’ha de prendre la part sencera com a valor resultant.
Annex 6. Valors límit d’emissió de soroll dels vehicles de motor i dels ciclomotors.

1. Àmbit d’aplicació 
Aquest annex és d’aplicació a l’emissió sonora dels vehicles de motor i els ciclomotors en circulació i s’avalua en cadascun dels vehicles mitjançant la prova a vehicle aturat.  

2. Valors límit d’emissió
El valor límit d’emissió sonora d’un vehicle de motor en circulació s’obté sumant 4 dB(A) al nivell d’emissió sonora que figura a la fitxa d’homologació del vehicle, corresponent a l‘assaig a vehicle aturat.

Si la fitxa de característiques d’un vehicle corresponent, atesa la seva antiguitat o per altres raons, no indica el nivell d’emissió sonora per a l’assaig a vehicle aturat, l’Administració competent en l’homologació i la inspecció tècnica de vehicles l’ha de facilitar d’acord amb les seves bases de dades o l’ha de determinar, una vegada ha comprovat que el vehicle és en perfecte estat de manteniment, d’acord amb el mètode de mesurament establert en el procediment d’homologació aplicable al vehicle, segons la reglamentació vigent. 

Tant el nivell d’emissió sonora obtingut com el règim del motor en el moment de la prova s’anotaran dins de la casella d’informacions de la targeta d’inspecció tècnica de vehicles del vehicle perquè es puguin prendre com a valor de referència per determinar el valor límit d’emissió definit al punt 2.

El nivell d’emissió sonora  corresponent a l‘assaig a vehicle aturat d’un ciclomotor, quan no figura a la fitxa d’homologació, és de 87 dB(A).

3. Compliment
Es considera que es respecten els valors límit d’emissió quan el valor determinat no supera els valors establerts en aquest annex.

4. Determinació del nivell d’emissió 

El nivell d’emissió es determina mitjançant mesurament segons el mètode de vehicle aturat establert per les directives 96/20/CEE per als vehicles de quatre o més rodes i 97/24/CEE per als vehicles de dues o tres rodes, ciclomotors i quadricicles lleugers i pesants, o les que les substitueixin.

1. Condicions de mesurament

Abans de procedir als mesuraments, s’ha de comprovar que el motor del vehicle és a la temperatura normal de funcionament i que el comandament de la caixa de canvi és en punt mort. 

Si el vehicle disposa de ventiladors amb comandament automàtic, s'ha d’excloure qualsevol intervenció sobre aquests dispositius en mesurar el nivell sonor. 

S’accelera progressivament el motor fins a assolir el règim de referència, en revolucions per minut, rpm, que figura a la fitxa d’homologació del vehicle o a la seva targeta d’inspecció tècnica de vehicles. Un cop assolit aquest punt s’ha de deixar, de sobte, l'accelerador a la posició de ralentí. 

El nivell sonor s’ha de mesurar durant un període de funcionament en què el motor es mantindrà breument a un règim de gir estabilitzat, i durant tot el període de desacceleració.

2. Condicions mínimes de l’àrea on es realitzi el mesurament 

Els mesuraments s’han de fer en una zona que no estigui subjecta a pertorbacions acústiques importants. Són especialment adequades les superfícies planes que estiguin recobertes de formigó, asfalt o qualsevol altre revestiment dur i que tinguin un alt grau de reflexió.

La zona ha de tenir la forma d’un rectangle de, com a mínim, tres metres al voltant del vehicle i no hi ha d’haver cap obstacle important dins d’aquest rectangle.

El nivell de soroll residual ha de ser, com a mínim, 10 dB(A) inferior al nivell sonor del vehicle que s’avalua.

3. Mesuraments

La posició de l’instrument de mesurament s’ha de situar d’acord amb les figures que es mostren i respectant els condicionants següents:

	Distància al dispositiu d’escapament:
	0,5 m

	Alçada mínima des del terra:
	> 0,2 m per damunt de la superfície del terra



	Orientació de la membrana del micròfon:
	45º en relació amb el pla vertical en què s'inscriu la direcció de sortida dels gasos d’escapament


Figura 1. Posició de l’instrument de mesurament en ciclomotors, motocicletes i quadricicles

Figura 2. Posició de l’instrument de mesurament en vehicles automòbils

El valor del nivell LAFmax s’ha d’arrodonir amb l’increment de 0,5 dB(A), i s’ha de prendre la part sencera com a valor resultant. 

S’han de realitzar, com a mínim, tres mesuraments, i es consideren vàlids quan la diferència entre els valors extrems és menor o igual a 3 dB(A). 

Per a ciclomotors de dues rodes, el nivell d’emissió és la mitjana aritmètica dels 3 valors que compleixin aquesta condició.

Per als altres vehicles, el nivell d’emissió sonora és el valor més alt dels tres mesuraments.

Annex 7. Immissió de les vibracions als interiors dels edificis

1.  Àmbit d’aplicació

Aquest annex és d’aplicació a les vibracions que es perceben a l’espai interior de les edificacions destinades a habitatge o usos residencials, hospitalaris, educatius o culturals.

2. Valors límit d’immissió 

	Ús de l’edifici
	Valors límit d’immissió

Law

	Habitatge o ús residencial
	75

	Hospitalari
	72

	Educatiu o cultural
	72


3. Compliment 

Es considera que es respecten els valors límit d’immissió de vibracions establerts en aquest annex quan els nivells d’avaluació compleixen el següent: 

a. Vibracions estacionàries


Els nivells d’avaluació no superen els valors límit de la taula d’aquest annex. 

b. Vibracions transitòries

Els valors límit de la taula d’aquest annex poden superar-se per a un nombre d’esdeveniments determinat de conformitat amb el procediment següent:

· Es consideren els dos períodes d’avaluació següents: període diürn comprès entre les 07:00-23:00 hores i període nocturn comprès entre les 23:00-07:00 hores.

· En el període nocturn no es permet cap excés.

· En cap cas no es permeten excessos superiors a 5 dB.

· El conjunt de superacions no ha de ser major de 9. A aquests efectes, cada esdeveniment l’excés del qual no superi els 3 dB ha de ser comptabilitzat com a 1 i si els supera com a 3. 

4. Determinació dels nivells d’immissió
La determinació i avaluació dels nivells d’immissió es realitza d’acord amb l’establert en el Decret 176/2009, de 10 de novembre.

Annex 8. Aïllament acústic

1. Àmbit d’aplicació

Aquest annex s’aplica a l’aïllament acústic contra el soroll aeri i d’impacte de les activitats regulades a l’article 12 de la present ordenança.                                                  

2. Valors d’aïllament acústic a les façanes contra el soroll aeri D2m,nT,Atr
1. L’aïllament acústic a les façanes contra el soroll aeri D2m,nT,Atr no ha de ser inferior als valors de la taula següent:

	Grup
	D2m,nT,Atr

	Grup I
	45 dB(A)

	Grup II
	35 dB(A)


2. La determinació d’aquest aïllament s’ha de realitzar segons l’establert al Decret 176/2009, de 10 de novembre, pel qual s’aprova el reglament de la Llei 16/2002, de 28 de juny.

3. Si s’han de dur a terme mesuraments per comprovar les exigències de l’aïllament acústic a les façanes contra el soroll aeri s’han de realitzar in situ d’acord amb la metodologia establerta a la norma UNE-EN ISO 140-5 o qualsevol altra que la substitueixi.

3. Aïllament acústic al soroll aeri entre recintes

1. Els valors mínims d’aïllament a soroll aeri DnT,A , entre un recinte d’activitat i un recinte d’ús protegit (residencial, sanitari, educatiu, cultural i similars), en funció del tipus d’activitat i l’horari de funcionament són: 
	DnT,A , dB(A)

	
	Horari diürn i vespertí 
( 7h i 23h)
	Horari nocturn (23h i 7h)

	Grup I
	72
	77

	Grup II
	66
	71

	Grup III
	61
	66


S’indiquen els valors mínims. En tot cas, l’aïllament que s’haurà d’acreditar serà el necessari per garantir a l’habitatge més afectat un nivell de soroll igual o inferior al valor límit d’immissió permès en ambient interior. 

2. Les activitats incloses en el grup IV de la present ordenança hauran de presentar el corresponent estudi d’impacte acústic, i en qualsevol cas, preveure les mesures correctores necessàries per tal de donar compliment als valors límits establerts per l’annex IV de la present ordenança.
3. En el cas que l’activitat estigui situada en un polígon industrial o sigui una edificació aïllada s’haurà d’establir els nivells segons la zonificació establerta en el mapa de capacitat, així com el compliment del Decret 176/2009.

4. Les activitats recreatives i de restauració incloses en els Grups I, II, III, i les activitats de restauració que disposin d’equips de reproducció sonora del Grup IV, sempre i quan funcionin també a partir de les 23h, es regirant pels següents valors mínims d’aïllament a soroll aeri, entre un recinte d’activitat i un recinte d’ús protegit (residencial, sanitari, educatiu, cultural i similars):
	
	DnT,A , dB(A)
	D(125Hz), dB(A)

	Grup I
	77
	60

	Grup II
	71
	55

	Grup III
	66
	40

	Grup IV
	61
	--


5. Les activitats comercials que d’acord amb la normativa sectorial puguin desenvolupar la seva activitat a partir de les 23h es regiren pels valors mínims d’aïllament de la taula anterior. 

6. La zona destinada al públic de les activitats recreatives i de restauració incloses en els Grups I, no podrà colindar amb un recinte protegit (residencial, sanitari, educatiu, cultural i similars).

En aquestes activitats, l’Ajuntament podrà exigir la instal·lació d’un sistema de transmissió remota de les dades emmagatzemades en el limitador – registrador.

7. Per a les activitats de pública concurrència del grup I es permetrà l’ús de l’equip de reproducció sonora de l’activitat mateixa per realitzar les mesures d’aïllament en el rang de freqüències de 63 Hz a 5 kHz, 

8. Si s’han de dur a terme mesuraments per comprovar les exigències de l’aïllament acústic al soroll aeri entre locals, s’han de realitzar in situ d’acord amb la metodologia establerta a la norma UNE-EN ISO 140-4 o qualsevol altra que la substitueixi i avaluada segons la norma UNE-EN ISO 717-1 o qualsevol altra que la substitueixi, en un rang de freqüències mínim de 100 Hz a 5 kHz.  

4. Aïllament acústic al soroll d’impacte entre locals

1. El valor mínim d’aïllament al soroll d’impacte, L’nT,w , entre un recinte d’activitat i un recinte d’ús sensible (residencial, sanitari, educatiu, cultural i similars), ha de ser de 40 dB. 

2. Si s’han de dur a terme mesuraments per comprovar les exigències de l’aïllament acústic al soroll d’impacte entre locals, s’han de realitzar in situ d’acord amb la metodologia següent: 

a. S’ha d’utilitzar com a font generadora una màquina d’impactes normalitzada conforme a l’Annex A de la norma EN-UNE ISO 140-7:1998 o qualsevol altra que la substitueixi.

b. La màquina d’impactes s’ha de situar en el local emissor conforme a les condicions establertes a la norma EN-UNE ISO 140-7:1998 o qualsevol altra que la substitueixi, en almenys dues posicions diferents.

c. El nivell global de pressió de soroll d’impactes estandarditzat, L’nT,w, s’ha de calcular segons el que s’estableix a la norma UNE EN ISO 717-2:1997 o qualsevol altra que la substitueixi.

5. Comprovació d’aïllament
Els tècnics projectistes o instal·ladors responsables de la instal·lació d’insonorització hauran de presentar certificat amb mesuraments in situ des de el recinte més sensible que acrediti el compliment de l’aïllament acústic projectat i regulat en aquest ordenança.

Annex 9. Regulació del funcionament, nivells màxims i metodologia de mesurament per als avisadors acústics 

1. En el cas de les sirenes

Tot vehicle d’urgències ha d’estar dotat d’un sistema de control d’ús, les seves característiques tècniques i de funcionament s’exposen a continuació. Els vehicles destinats a serveis d’urgències i emergències han de disposar d’un dispositiu, que reguli la intensitat sonora dels seus avisadors acústics de la manera següent: 

- 
En període diürn (8 h -21 h) el nivell màxim permès és de 95 dB(A). 

- 
En període nocturn (21 h – 8 h) sempre que es pugui s’han d’utilitzar els avisadors lluminosos. En el cas que no fos suficient és permès l’ús dels avisadors acústics a un nivell màxim de 70 dB(A), i només en casos que sigui estrictament necessari es permet variar el nivell de pressió sonora fins a 90 dB(A) 

S’entén per nivell màxim permès, el nivell de pressió sonora (LAeq,60s) mesurat a 7.5 metres del vehicle i en la direcció de màxima emissió. 

1. Els sistemes múltiples d’avís que porten incorporats dispositius lluminosos han de permetre la utilització individual o conjunta. 

2. La utilització de les sirenes només està autoritzada quan el vehicle que les porta estigui realitzant un servei d’urgència; resta totalment prohibida la seva utilització durant els recorreguts de tornada a la base o en desplaçaments rutinaris. 

3. Els conductors de vehicles d’urgència han d’utilitzar els dispositius acústics únicament en els casos més necessaris i quan la senyalització lluminosa no sigui suficient. 

4. Quan un vehicle d’emergència es trobi aturat per problemes de trànsit, el conductor està obligat a parar la sirena restant els avisos lluminosos. 

5. De continuar aturats durant un període llarg de temps es pot posar en funcionament la sirena en períodes de no més de 10 segons, separats un mínim de 2 minuts. 

2. En el cas d’alarmes 
1. S’autoritzen proves d’assaig d’aparells d’alarma i emergència: 

a) 
Excepcionalment, després de la immediata instal·lació del sistema per comprovar el seu funcionament i entre les 9 i les 18 hores de la jornada laboral. 

b) 
Rutinàries. Són les comprovacions periòdiques del sistema; únicament 1 cop al mes i durant un màxim de 3 minuts, dins l’horari abans comentat i sota el coneixement previ de la Policia local. 

2. Per al cas d’alarmes que emeten a l’ambient exterior o ambients interiors comuns o d’ús públic compartit s’estableix: 

a) 
La duració màxima en funcionament continu dels dispositius acústics no pot sobrepassar els 60 segons, en cap cas. 

b) 
S’autoritza l’ús de sistemes que repeteixin el senyal sonor un màxim de 3 cops, separats entre ells un període mínim de 30 segons i un màxim de 60 segons, si abans no es produeix la desconnexió. 

c) 
Un cop acabat el cicle total, no pot tornar a entrar en funcionament; en tot cas, s’autoritza la utilització de senyals lluminosos. 

3. El nivell màxim autoritzat d’emissió sonora per a alarmes que radien a ambients exteriors és de 85 dB(A), mesurat a 3 metres i en l’eix de màxima radiació. 

4. El nivell d’emissió sonora màxim en el cas que emetin a ambients interiors comuns o d’ús compartit, és de 70 dB(A) a 3 m i en l’eix de la màxima radiació. 

Annex 10. Requeriments tècnics dels limitadors-enregistradors 

Aquest dispositiu té com a funció limitar l’equip de reproducció/amplificació sonora i/o audiovisual. A més a més, ha d’enregistrar en suport físic estable els nivells sonors generats a l’interior de l’establiment. 

Per a l’avaluació i el control del nivell d’immissió, l’equip ha d’utilitzar les dades d’aïllament brut entre l’activitat i el receptor més exposat. L’equip ha de permetre programar com a mínim l’aïllament acústic entre 63Hz – 2000Hz en octaves o terços d’octava. 

1. Requeriments tècnics del limitador enregistrador 

El limitador-enregistrador ha de complir els requeriments següents: 

· Permetre programar els límits d’emissió a l’interior de l’activitat, i la immissió a l’habitatge més exposat o a l’exterior de l’activitat per als diferents períodes horaris. 

· Disposar d’un micròfon extern que reculli el nivell sonor dins del local. Aquest dispositiu estarà degudament calibrat amb l’equip electrònic per detectar possibles manipulacions i se n’ha de poder verificar el seu funcionament correcte amb un sistema de calibració. 

· Permetre programar horaris d’emissió musical diferents per a cada dia de la setmana (hora d’inici i hora d’acabament), i introduir horaris extraordinaris per a festivitats determinades (Cap d’Any, Sant Joan, etc.). 

· Accedir a la programació d’aquests paràmetres ha d’estar restringit als tècnics municipals autoritzats, mitjançant sistemes de protecció mecànics o electrònics (paraula de pas). 

· Guardar, per part de l’equip, un historial on aparegui el dia i l’hora quan es van realitzar les últimes programacions en format [any : mes : dia : hora]. 

· Emmagatzemar, mitjançant suport físic estable, els nivells sonors (nivell de pressió sonora continu equivalent amb ponderació freqüencial A) i de les possibles manipulacions esdevingudes amb una periodicitat programable entre 5 i 15 minuts. L’equip limitador ha de permetre emmagatzemar aquesta informació durant un temps de, com a mínim, un mes. 

· Disposar d’un sistema de verificació que permeti detectar possibles manipulacions tant de l’equip musical com de l’equip de limitació, i si aquestes es realitzessin quedarien emmagatzemades en una memòria interna de l’equip. 

· Poder detectar altres fonts que puguin funcionar de manera paral·lela a/als l’equip/s limitat/s. 

· Disposar de sistema de precintat de les connexions i del micròfon. 

· Disposar d’un sistema que impedeixi la reproducció musical i/o audiovisual en el cas que l’equip limitador es desconnecti de la xarxa elèctrica i/o del sensor. 

· Sistema d’accés a l’emmagatzematge dels registres en format informàtic per part dels serveis tècnics municipals o d’empreses degudament acreditades per l’ajuntament. 

· Disposar d’un sistema telemàtic per a la visualització de les dades en temps real. 

Annex 11. Classificació de les activitats en funció del nivell d’immissió acústica dins el seu recinte 
(article 12)

Grup I  entre 95 - 100 dB(A) 

· Discoteca. 

· Sales de ball. 

· Sales de festa amb espectacle. 

· Karaokes. 

· Restaurants musicals amb música produïda en directe.

· Locals per a assaigs musicals o similars. 

· Estudis d’enregistrament de so. 

· Teatres. 

· Cinemes. 

· Auditoris. 

· Taller de reparació de vehicles amb xapa. 

· Serralleries. 

· Manyeries. 

· Tallers d’alumini. 

· Planxisteria. 

· Sales de concert.

· Centres docents de música, teatre, dansa i similars. 

· Cafè teatre i cafè concert.

Grup II entre 90 – 94 dB(A) 

· Bars musicals. 

· Restaurants musicals sense música produïda en directe.

· Jocs i apostes, recreatius i esportius. 

· Tallers de reparació de motos i cotxes. 

· Tallers mecànics. 

· Fusteries, ebenisteries i similars. 

· Túnels de rentat de vehicles. 

· Obradors industrials. 

Grup III entre 85 – 89 dB (A) 

· Activitats de restauració que disposin d’equip de reproducció sonora amb un nivell LAeq,60s superior a 75 dB(A) a 1 metre de la font. 

· Botigues de pa i pastisseria amb obrador. 

· Impremtes, copisteries i similars. 

· Tallers de confecció i similars. 

· Bugaderies, tintoreries. 

· Tallers d’enquadernació. 

· Botigues d’exposició i venda d’animals. 

· Botigues d’animals de companyia. Activitats d’alberg i/o reproducció i nuclis zoològics. 

· Garatges i aparcaments. 

· Establiments alimentaris en règim d’autoservei. 

· Gimnasos. 

· Atraccions recreatives. 

· Carnisseries amb obrador.

· Centres de culte.

Grup IV inferior o igual a 84 dB(A) 

· Activitats de restauració que no disposin d’un sistema de reproducció de so. 

· Activitats de restauració que disposin d’equip de reproducció sonora amb un nivell LAeq,60s inferior o igual a 75 dB(A) a 1 metre de la font. 

· Comerços alimentaris especialistes i polivalents alimentaris. 

· Comerços no alimentaris. 

· Especialistes alimentaris amb degustació. 

· Magatzems. 

· Consultoris mèdics i clíniques. 

· Oficines, despatxos o serveis d’ús administratiu. 

· Residències, casals i similars. 

· Botigues de pa i pastisseria sense obrador i/o terminal de cocció. 

· Activitats culturals i socials (exposicions, museus, sales de conferències...). 

· Ludoteques. 

· Locutoris. 

· Centres veterinaris.

· Altres centres docents. 

· Altres tallers. 

Annex 12. Contingut mínim dels informes de mesurament

Els informes tècnics presentats  a l’Ajuntament que es deriven d’un mesurament sonomètric o de vibracions realitzats pels tècnics competents o empresa acreditada han de contenir, com a mínim:

1. Antecedents (peticionari, dates de l’informe i dels mesuraments, identificació,...).

2. Objecte dels mesuraments.

3. Procediment de mesurament. Breu descripció, referències normatives.

4. Descripció de la sensibilitat acústica de la zona d’acord amb el mapa de capacitat acústica. Entorn dels mesuraments (característiques urbanístiques i zonificació, descripció de l’entorn, receptors i/o nuclis habitats més exposats...).

5. Fonts de soroll: localització i descripció general, característiques de les fonts de soroll, característiques del soroll (presència de fases, components tonals, impulsius, baixa freqüència...). En la mesura que sigui possible s’ha de donar informació de la font de soroll amb fotografies. 

6. Descripció dels punts de mesurament escollits i ubicació gràfica (en croquis, plànol...).

7. Equips de mesurament (marca, model i número de sèrie) i estat de calibració (sonòmetre, calibrador,...). Resultats de la verificació inicial i final.

8. Descripció del mesurament i resultats. Identificació del punt, dia i hora, tècnic responsable, unitats i paràmetre, temps d’integració, intervals de mesurament, característiques, resultats obtinguts..., indicant per a cada una les possibles incidències que puguin afectar el resultat i la percepció qualitativa del tècnic.

9. Condicions meteorològiques existents, en el cas de mesuraments en ambient exterior.

10. Determinació dels nivells d’immissió.

11. Avaluació i compliment (càlculs i anàlisis, avaluació del compliment de  la normativa que sigui d’aplicació...).

12. Conclusions amb taules resumides.

12. Data i signatura dels tècnics responsables dels mesuraments.

13. Annexos, si s’escau, on pot haver-hi plànols, fotografies, gràfics,...
____________________________________________________________________
  9.
Moció contra la violència vers les dones.  25 de novembre,  Dia Internacional contra la Violència vers les Dones.

S’acorda:
PRIMER. Denunciar que la violència que s’exerceix contra les dones és un problema a nivell mundial que té les seves arrels en l’estructura dels sistemes socials, en els costums, pautes i valors culturals que assignen a les dones una posició inferior i subordinada.

SEGON. Condemnar totes les manifestacions de la violència masclista, que són un atemptat contra els drets humans fonamental, el dret a la vida, el dret a la integritat física, el dret a la llibertat.

TERCER. Continuar destinant recursos en l’atenció a les dones que han patit o pateixen violència masclista i als seus fills i filles, des dels diferents departaments de l’ajuntament, Espai d’Equitat, Serveis Socials, Policia Local, etc...

QUART. Continuar treballant per a millorar els mecanismes de coordinació, col·laboració i cooperació entre tots els àmbits competents i responsables respecte l’abordatge de la violència contra les dones, mitjançant la Comissió de seguiment del Protocol contra la violència de gènere i el Grup de Treball. 

CINQUÈ. Continuar destinant recursos en programes de sensibilització de la perspectiva de gènere, amb la finalitat d’arribar a una societat on les dones puguin gaudir plenament els seus drets de ciutadania.

SISÈ. Continuar destinant recursos en programes de prevenció de la violència contra les dones, de manera especial en la població jove, així com potenciar el paper pedagògic dels mitjans de comunicació social.

10.
Moció vers els drets de l’infant.  20 de novembre, Dia Internacional dels Drets de l’Infant.

S’acorda:
“PRIMER. L’Ajuntament de Vilanova i la Geltrú, d’acord amb la Convenció de les Nacions Unides sobre els Drets de l’Infant i la Llei 14/2010, de 27 de maig, dels Drets i les Oportunitats en la Infància i l’Adolescència ha de vetllar perquè l’Infant gaudeixi d’una infantesa plena i esmerçar esforços per a reconèixer els seus drets i llibertats tot treballant perquè es respectin.

SEGON. Sensibilitzar i fer reflexionar a les institucions i a la ciutadania vers la importància de tenir cura dels infants en la nostra societat i garantir que no els manqui cap dels drets imprescindibles i necessaris per créixer i desenvolupar-se plenament i correcta.”

11.
Moció de CiU sobre la urbanització de Santa Maria de Cubelles.

Es deixa sobre la taula.
12.
Moció de la CUP sobre l’encariment dels serveis bàsics.

S’acorda:
“PRIMER. Manifestar el rebuig de l’Ajuntament de Vilanova i la Geltrú a la pujada abusiva dels serveis bàsics a les llars vilanovines i catalanes.

SEGON. Traslladar aquest acord a la Comisión Nacional de Energía, a la Confavc i a les entitats municipalistes.”

13.
Moció de la CUP per avançar en la igualtat d’oportunitats en els processos electorals.


No s’aprova.
Aquest és l’extracte dels acords adoptats en la sessió expressada a l’encapçalament, la qual cosa certifico.

El secretari acctal.

Josep Gomariz Meseguer

�	 L’univers de l’Enquesta el constitueixen residents de 15 a 64 anys de llars espanyoles, el que explica que les edats mitjanes d’inici siguin superiors a les observades a altres enquestes de caràcter estatal com l’ESTUDES (univers: estudiants d’ensenyament secundari de 14 a 18 anys).


� Bassa (2003) mostra algunes d’elles en el Quadern per al professorat del material didàctic BPD.


� Diferents experiències municipals com ara les de l’Ajuntament de Portugalete (Biscaia) o Santa Coloma de Gramenet mostren la seva utilitat.


� htpp://www.europa.eu/scadplus/leg/es/cha/c22569.htm   


� Segons el Decret 112/2010, de 31 d’agost, pel qual s’aprova el Reglament d’espectacles públics i activitats recreatives.

				Nombre histories clíniques obertes

						1987		1988		1989		1990		1991		1992		1993		1994		1995		1996		1997		1998		1999		2000		2001		2002		2003		2004		2005		2006		2007		2008

				Alt Penedès		38		35		51		59		33		66		61		59		67		64		60		60		81		79		89		115		97		107		144		115		114		130

				Garraf		69		86		99		77		67		54		58		69		63		73		75		73		97		132		111		138		116		153		163		174		177		178

				Substància

						Heroïna		Alcohol		Cocaïna		Altres

				1987		72		32		1		2		107

				1988		82		27		4		8		121

				1989		121		23		2		4		150

				1990		89		34		2		11		136

				1991		61		32		4		3		100

				1992		54		59		6		1		120

				1993		56		55		5		3		119

				1994		58		63		3		4		128

				1995		62		58		7		4		131

				1996		51		71		9		6		137

				1997		36		75		17		7		135

				1998		46		59		17		11		133

				1999		43		90		43		2		178

				2000		66		83		51		6		206

				2001		49		109		34		8		200

				2002		56		131		53		13		253

				2003		30		94		80		9		213

				2004		27		118		96		19		260

				2005		33		141		118		15		307

				2006		17		136		118		17		288

				2007		18		134		111		36		299

				2008		30		140		118		20		308

														4029						Històries obertes per substàncies

				Alcohol		Cocaïna		Heroïna		Altres

		Alt Penedès		60		47		12		11				130

		Garraf		80		71		18		9				178

														308

				Alcohol		Cocaïna		Heroïna		Altres

		Homes		108		98		27		13				246

		Dones		33		20		6		2				61

														307

				Històries obertes segons l'edat

		Garraf

				Alcohol		Cocaïna		Heroïna		Altres

		<20		1		2		0		1

		20-24		3		9		1		1

		25-29		6		20		6		1

		30-34		4		14		6		3

		35-39		9		7		6		0

		>40		31		10		5		1

		Alt Penedès

				Alcohol		Cocaïna		Heroïna		Altres

		<20		2		2		1		2

		20-24		1		8				3

		25-29		5		14				2

		30-34		13		19		3

		35-39		10		8		2		1

		>40		40		5		3

				Visites individual

								2000		2001		2002		2003		2004		2005		2006		2007		2008

						Alt Penedès		1813		2318		2328		2258		2219		2361		2224		2204		2461

						Garraf		2745		2396		2350		1932				2469

				visites familiars

								2000		2001		2002		2003		2004		2005		2006		2007		2008

						Alt Penedès		319		295		544		663		731		617		684		613		725

						Garraf		714		850		826		750				982

				Nombre histories clíniques obertes

						1987		1988		1989		1990		1991		1992		1993		1994		1995		1996		1997		1998		1999		2000		2001		2002		2003		2004		2005		2006		2007		2008

				Alt Penedès		38		35		51		59		33		66		61		59		67		64		60		60		81		79		89		115		97		107		144		115		114		130

				Garraf		69		86		99		77		67		54		58		69		63		73		75		73		97		132		111		138		116		153		163		174		177		178

						107		121		150		136		100		120		119		128		130		137		135		133		178		211		200		253		213		260		307		289		291		308

						31		51		48		18		34		-12		-3		10		-4		9		15		13		16		53		22		23		19		46		19		59		63		48

						107		228		378		514		614		734		853		981		1111		1248		1383		1516		1694		1905		2105		2358		2571		2831		3138		3427		3718		4026

				Garraf		69		155		254		331		398		452		510		579		642		715		790		863		960		1092		1203		1341		1457		1610		1773		1947		2124		2302

				Alt Penedès		38		73		124		183		216		282		343		402		469		533		593		653		734		813		902		1017		1114		1221		1365		1480		1594		1724

												244,000						1.65

												100000						1.72

												144000						1.60

